މާލެ ސަރަޙައްދު (މާލެއާއި، ހުޅުމާލެއާއި، ވިލިނގިއްޔާއި، ތިލަފުށްޓާއި، ގުޅިފަޅު) ގެ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖެއްސެވި މުއްދަތު 2021 ޖޫން 22 ވަނަ ދުވަހުގެ ނިޔަލަށް އިތުރުކުރެއްވުން - The President's Office\nމާލެ ސަރަޙައްދު (މާލެއާއި، ހުޅުމާލެއާއި، ވިލިނގިއްޔާއި، ތިލަފުށްޓާއި، ގުޅިފަޅު) ގެ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖެއްސެވި މުއްދަތު 2021 ޖޫން 22 ވަނަ ދުވަހުގެ ނިޔަލަށް އިތުރުކުރެއްވުން\n15 ޖޫން 2021، ރިފަރެންސް: 2021/16\nހެލްތް ޕްރޮޓެކްޝަން އެޖެންސީގެ އެންގުން ނަންބަރު 38/2021 (ދައުލަތުގެ އޮފީސްތަކާއި، އަމިއްލަ އޮފީސްތަކަށް ހާޒިރުވެގެން މަސައްކަތްކުރުން މަޑުޖައްސައިލުމަށް އެންގުން) އާ ގުޅިގެން، މި އޮފީހުގެ ނަންބަރު 15/2021 (މާލެ ސަރަޙައްދު (މާލެއާއި، ހުޅުމާލެއާއި، ވިލިނގިއްޔާއި، ތިލަފުށްޓާއި، ގުޅިފަޅު) ގެ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖެއްސެވި މުއްދަތު 2021 ޖޫން 15 ވަނަ ދުވަހުގެ ނިޔަލަށް އިތުރުކުރެއްވުން) ދެންނެވުމުން ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖައްސަވައިފައިވާ މުއްދަތު، 2021 ޖޫން 22 ވަނަ ދުވަހުގެ ނިޔަލަށް އިތުރުކުރައްވައިފި ކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ.\nމި މުއްދަތުގެ ތެރޭގައި މުވައްޒަފުން ގޭގައި ތިއްބަވައިގެން ކުރެއްވެން ހުރި މަސައްކަތްތައް ގޭގައި ތިއްބަވައިގެން ކުރައްވަމުން ގެންދެވުމަށާއި، ސަރުކާރުގެ އިދާރާތަކުން އޮންލައިންކޮށް ދެއްވެން ހުރި ހުރިހައި ޚިދުމަތްތަކެއް އޮންލައިންކޮށް ދެއްވަމުން ގެންދެވުމަށް ދަންނަވަން ރައީސުލްޖުމްހޫރިއްޔާ ވިދާޅުވިއެވެ. ނަމަވެސް ސަރުކާރުގެ އިދާރާތަކުން ދެއްވާ އަސާސީ ޚިދުމަތްތައް ދެއްވުމަށާއި، އިދާރާއަކުން ކޮންމެހެން ކުރަންޖެހޭ މަސައްކަތެއް ކުރުމަށްޓަކައި މުވައްޒަފުން ހާޒިރުވާން ޖެހިއްޖެނަމަ، އެ އިދާރާއެއްގެ ވަޒީރު ނުވަތަ އެންމެ އިސްވެރިޔަކު ކަނޑައަޅުއްވާ ގޮތެއްގެ މަތިން އެ އިދާރާއަކަށް މުވައްޒަފުން ހާޒިރުވެގެން، ހެލްތް ޕްރޮޓެކްޝަން އެޖެންސީން ކަނޑައަޅައިފައިވާ މިންގަނޑުތަކާ އެއްގޮތަށް މަސައްކަތް ކުރެވިދާނެ ކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ.\nސަރުކާރުގެ އިދާރާތައް ހުޅުވައިގެން މަސައްކަތް ނުކުރާ ގޮތަށް ހަމަޖެއްސެވުމުގެ އެންމެ ބޮޑު ބޭނުމަކީ ކޮވިޑް-19 ކޮންޓްރޯލް ކުރުން ކަމަށްވާތީ، މި މުއްދަތުގެ ތެރޭގައި ހެލްތް ޕްރޮޓެކްޝަން އެޖެންސީން އަންގަވާ އެންގެވުންތަކަށް އެންމެހައި މުވައްޒަފުން ބޯލަނބައި ކިޔަމަންގަތުމަށާއި، އެ އެޖެންސީން ދެއްވާ އިރުޝާދުތަކާ އެއްގޮތަށް ޢަމަލު ކުރެއްވުމަށް ޚާއްޞަ ސަމާލުކަމެއް ދެއްވުމަށް ދަންނަވަން ވެސް ރައީސުލްޖުމްހޫރިއްޔާ ވިދާޅުވިއެވެ.\nމާލެ ސަރަޙައްދުގެ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާގޮތަށް ހަމަޖެއްސެވި މި ދުވަސްތަކަކީ ސަރުކާރު ބަންދު ދުވަސްތަކެއް ނޫންކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާ ބޮޑުފޮޅުދޫ ރައްޔިތުންނާ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން: ރައްޔިތުންގެ އުންމީދުތައް ރައީސާ ގުޅިފައިވާ ކަމަށް ކައުންސިލުން ވިދާޅުވި\n21 އޮކްޓޫބަރު 2021, ޚަބަރު\nރައީސުލްޖުމްހޫރިއްޔާ މަތިވެރި ރައްޔިތުންނާއި، ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން: ކުޑަ ރަށެއް ބޮޑު ރަށެއް ތަފާތު ނުކޮށް ތަރައްޤީގެ މަސައްކަތް ކުރިޔަށް ގެންދަވާތީ ރައްޔިތުން ރައީސަށް ޝުކުރުއަދާކުރެއްވި\nރައީސުލްޖުމްހޫރިއްޔާ އުކުޅަހުގެ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން: ސަރުކާާރާ ކައުންސިލާ ގުޅުން ރަނގަޅުވުމުގެ ސަބަބުން މަޝްރޫޢުތައް އަވަހަށް ނިންމުމަށް މަގުފަހިވާކަމުގައި ރައީސުލްޖުމްހޫރިއްޔާ ވިދާޅުވި\nރައީސުލްޖުމްހޫރިއްޔާ އއ. އުކުޅަހު ރައްޔިތުންނާ ބައްދަލުކުރެއްވުން: ސަރުކާރު އޮންނާނީ އަބަދުވެސް ރައްޔިތުންގެ ޚިދުމަތުގައިކަމަށް ވިދާޅުވި\n20 އޮކްޓޫބަރު 2021, ޚަބަރު\nރާއްޖޭގެ ސްޕެޝަލް އެންވޯއީ ފޮރ ކްލައިމެޓް ޗޭންޖް، ކޮޕް-26 ސަމިޓަށް ތައްޔާރުވުމުގެ ގޮތުން ބޭއްވި " އަވަރ ކްލައިމެޓް، އަވަރ ޕްރެޒެންޓް، އަވަރ ފިއުޗަރ- އެސް.އައި.ޑީ.އެސް ޕާސްޕެކްޓިވް" އިވެންޓުގައި ވާހަކަދައްކަވައިފި


Mizamaanahvves beynunvanee nabavee seerathuge namoonaaeve3- One Online\nމިޒަމާނަށްވެސް ބޭނުންވަނީ ނަބަވީ ސީރަތުގެ ނަމޫނާއެވެ 3\n(15ނޮވެމްބަރުގެ އަދަދާ ގުޅޭ)\nއިސްލާމްދީނުގެ ނަބިއްޔާ صلّــى اللّـه عليـه وسلّـم ގެ އަރިހުގައި އިންސާނާގެ ފުރާނަޔަކީ ނުހަނު ޙުރުމަތްތެރި އަދި އެހައިމެ ޤަދަރު އުފުލިގެންވާ އެއްޗެކެވެ. އެހެންކަމުން ދީނުގައި ބަޔާންވެގެންވާ ގޮތުގެމަތީން މެނުވީ އިންސާނެއްގެ ފުރާނަ ހިފުމަކީ ބޮޑު ފާފައެއްކަމުގައި ކަނޑައެޅުއްވިއެވެ. (ބުޚާރީ، މުސްލިމް) އަދި ކީއްތޯއެވެ؟ އެންމެމީހަކު ޤަތުލުކުރުމަކީ މުޅި އިންސާނިއްޔަތު ޤަތުލުކުރުންފަދަ ކަމެއްކަމުގައި ހަމަޖެއްސެވިއެވެ. (الـمـائـدة: 32) ޚުޠުބަތުލްވަދާޢުގައި (ޙައްޖަތުލްވަދާޢުގެ ޚުޠުބާގައި) އިންސާނީ ފުރާނަތަކަކީ ޙުރުމަތްތެރި އެއްޗެއްކަން ބަޔާންކުރައްވަމުން ޙަދީޘްކުރެއްވިއެވެ. "އޭ މީސްތަކުންނޭވެ! ތިޔަބައިމީހުންގެ ލެޔާއި ތިޔަބައިމީހުންގެ މުދާ ވަނީ އެކަކު އަނެކެއްގެ މައްޗަށް ޙަރާމުވެގެންނެވެ. ތިޔަބައިމީހުންގެ މިއަދާއި، ތިޔަބައިމީހުންގެ މިމައްސަރާއި ތިޔަބައިމީހުންގެ މިރަށް ޙުރުމަތްތެރިވެގެންވާ ފަދައިންނެވެ." (އިބްނު ހިޝާމް)\nއިންސާނާގެ ޚިޔާލާއި އޭނާގެ ޒަމީރުގެ މިނިވަންކަމަކީ އޭނާގެ އަސާސީ ޙައްޤެކެވެ. އެ ޙަޤީޤަތް ދުނިޔެއަށް މޭރުންވީ އިސްލާމްދީނުގެ ނަބިއްޔާ صلّــى اللّـه عليـه وسلّـم ގެ ބިޢުޘަތަށްފަހުގައެވެ. އިންސާނަކަށް އޭނާ ބޭނުން ދީނަކަށް އުޅެވިދާނެއެވެ. ބޭނުން ފަލްސަފާއެއް ލިބިގަނެ އަމިއްލަ ކުރެވިދާނެއެވެ. (މިދެންނެވީ މުސްލިމަކު ދީން ދޫކޮށްލައި މުރުތައްދުވުމުގެ ހުއްދައޮންނަ ވާހަކައެއް ނޫނެވެ. މުސްލިމަކަށް ތިމާގެ ދަރިފުޅު އޭލިޔަނެއްގެ ގޮތުގައި - ޣައިރު މުސްލިމެއްގެ ގޮތުގައި ތަރުބިޔަތުކުރެވިދާނެ ވާހަކައެއްވެސް ނޫނެވެ. އެއީ އެއްވެސް ތަހުޒީބަކުވެސް އެއްވެސް މުޖުތަމަޢަކުންވެސް ހުއްދަކުރާނެ ކަމެއްނޫނެވެ.) އިންސާނީ ޙައްޤުތަކުގެ ވާހަކަ އެންމެފުރަތަމަ ދެއްކެވީ ކައުސާހިބާ صلّــى اللّـه عليـه وسلّـم އެވެ. އިސްލާމްދީނުގައިވާގޮތުން ދީނަށް ވެއްދުމުގައި މަޖުބޫރު ކުރުވުމެއްނެތެވެ. (الـبقــرة: 256) ދީނާއި ޢަޤީދާގެ މައްސަލައިގައި ހަރުކަށިކަމުގެ މަގު ޚިޔާރުކުރުމަކީ ކައުސާހިބާ صلّــى اللّـه عليـه وسلّـم ރުހިވަޑައިގަންނަވާ ކަމެއްނޫނެވެ.\nއެއްފަހަރަކު ދިމާވި ހާދިސާއެކެވެ. ޔަހޫދީންގެ މީހެއް މަދީނާގެ ބާޒާރެއްގެމަތީގައިހުރެ ހުވައެއްކުރިއެވެ. އޭނާގެ ހުވާގައި ބުންޏެވެ. "ހުރިހައި ނަބީބޭކަލުންގެ މައްޗަށް مــوسـى عـليــه السّـلام މާތްކުރެއްވި ޒާތުފުޅު ގަންދީބުނަމެވެ." އޭރު ޞަޙާބީންގެ ބޭކަލެއް އެ އަޑުއައްސަވަން ހުންނެވިއެވެ. އެކަލޭގެފާނަކަށް އެއްޗެކޭ ވިދާޅުނުވެއެއް ނުހުންނެވުނެވެ. އެކަލޭގެފާނު ވިދާޅުވިއެވެ. "محمّد صلّــى اللّـه عليـه وسلّـم އަށްވުރެވެސްހެއްޔެވެ؟" ޔަހޫދީންގެ މީހާ އާނއެކޭ ބުނުމުން ޞަޙާބީ ކޯފާއިސްވިއެވެ. ޔަހޫދީންގެ މީހާގެ ގައިގައި ޖެއްސެވިއްޖެއެވެ. ކައުސާހިބާ صلّــى اللّـه عليـه وسلّـم އަށް އެޚަބަރު ލިބިވަޑައިގެންނެވުމުން އެކަމާ ހިތްޕުޅާ ހަމަނުކުރައްވައި އެ ޞަޙާބީއާ ވާހަކަފުޅު ދެއްކެވިއެވެ. (ބުޚާރީ) އިތުރު ސާހިބާގެ އިރުޝާދަކީ އެއްވެސްބަޔަކު އަޅުކަންކުރާ ފަރާތަކަށްވެސް އެއްވެސްބައެއްގެ ދީނީ އިމާމަކަށްވެސް ކުޑައިމީސްބަހެއް ނުބުނުމެވެ. (الأنـعـام: 108) އޭރުން ދެފަރާތުގައިވެސް ނަފުރަތު އުފެދޭނެތީއެވެ. އިތުރު ސާހިބާ صلّــى اللّـه عليـه وسلّـم ވަޑައިގެންނެވީ ހިތްތައް ގުޅުއްވައި އެކުވެރިކުރެއްވުމަށްޓަކައެވެ. އެމާތް ސާހިބާ އެންމެބޮޑަށް އެދިވަޑައިގަންނަވަނީ މީސްތަކުން ޤަބީލާތަކާއި، ބަހާއި، ޤައުމާއި ދީނުގެ ނުރަނގަޅު ތަޢައްޞުބުގެ ޙިޞާރުންނެއްޓި އިންސާނީ ވަޙުދަތުގެ ގިލަފަތީގައި އެމުނުމެވެ. އެހެންކަމުން އެމާތް ސާހިބާ އަހުލުކިތާބީންނަށް ދަޢުވަތުދެއްވީ ދެބައިމީހުންވެސް ގަބޫލުކުރާ ކަލިމަތަކާމެދު އެއްބަސްވުމަކަށް އައުމަށެވެ. (آل عـمــران: 64)\nކައުސާހިބާ صلّــى اللّـه عليـه وسلّـم މައްކާއިން މަދީނާއަށް ހިޖުރަކުރެއްވުމަށްފަހު މަދީނާގެ ޔަހޫދީންނާއި ޢަރަބި މުޝްރިކުންނާވެސް ޞުލްޙަވެރިކަމުގައި އެކުއުޅުމުގެ މުޢާހަދާއެއް ކުރެއްވިއެވެ. މަދީނާގެ އެންމެންނަކީ ސިޔާސީގޮތުން އެއްޤައުމެއްކަމުގައި ހަމަޖެއްސެވިއެވެ. (އިބްނު ހިޝާމް) އެކަމަކު ހިތާމަޔަކީ މިއަދު ދުނިޔޭގެ ކަންކޮޅުތަކުގައި ދީނީއަރައިރުމުގެ ބާޒާރު ޗާލޫވެފައިވާކަމެވެ. އިންސާނީ އިއްތިހާދުގެ ދާޢީގެ މިއްލަތުގެ މީހުންވެސް ބައިބައިވުމުގެ ކިސަޑުގަނޑުގައި ހައްޔަރުވެފައިވާކަމެވެ. އެންމެންވެސް ޝަހާދަތުގެ ގޮތުގައި އެއްކަލިމަފުޅެއް ކިޔަމުން އެއްޤިބުލަޔަކަށް ކުރިމަތިލަމުންދާއިރުވެސްމެއެވެ.\nމިއަދުގެ ދުނިޔޭގައި އަންހެނުންގެ މިނިވަންކަމާއި އަންހެނުންގެ ޙައްޤުތަކާމެދު އެކިވިލިތަކުން ހިތްގައިމު އަދި ރީތި ނަޢުރާތައް ކުރަމުންގެންދެއެވެ. އެހެންކަމާއެކުވެސް އެބައިމީހުންގެ ޙައްޤުތައް ފައިދަށުލެވެމުންދާ ދިޔުމާއި އެބައިމީހުންގެ ކިބައިން ހުއްދަނޫން ބޭނުންތައް ފުއްދަމުންދާ ދިޔުމަކީ އެކަކުވެސް ނުދެނެހުރިކަމެއް ނޫނެވެ. އަންހެނުންގެ ޙާލަތު މިހާރު ދަށަށްގޮސްފައިވަނީ އިތުރު ސާހިބާ صلّــى اللّـه عليـه وسلّـم ގެ ބިޢުޘަތުގެ ކުރީން އެކަން އޮތްވަރާ ދާދިއެއްވަރަކަށޭ ދެންނެވިދާނެއެވެ. އޭރު އަންހެނުންނަކަށް އެބައިމީހުންގެ އިޚްތިޔާރުގައި ދިރިއުޅެވޭކަށެއް ނޯވެއެވެ. އަންހެންދަރީން ދިރިތިއްބައި ވަޅުލުމަކީ ޢަރަބީންގެ ވަރަށްގިނަ ޤަބީލާތަކެއްގެ މީހުންގެ އާދައެކެވެ. އިންޑިޔާގައި ފިރިމީހާ މަރުވުމުން އޭނާގެ ޗިތާގައި އަނބިމީހާ އަންދައިލެވެއެވެ. އަންހެނުންނަށް ދިރިތިބުމުގެ ޙައްޤު ހޯއްދަވައިދެއްވީ ރަޙުމަތުގެ ނަބިއްޔާ صلّــى اللّـه عليـه وسلّـم އެވެ. އަންހެނާއަކީ ޢާއިލާގެ މަލަކާ ކަމުގައި އިރުޝާދު ދެއްވީ އެމާތް ސާހިބާއެވެ. އަންހެނުންނަށް ތަޢުލީމުދިނުމާއި ރަނގަޅު ތަރުބިޔަތު ދިނުމުގެ މާތްކަމާއި ސަވާބު ބަޔާންކޮށްދެއްވީ އެމަތިވެރި ރަސޫލާއެވެ. އިތުރު ސާހިބާ އިރުޝާދު ދެއްވައިފައިވެއެވެ. ތިން އަންހެންދަރީން ބަލައިބޮޑުކޮށް އެކުދީންނަށް ތަޢުލީމާއި ތަރުބިޔަތުދީ އެކުދީންގެ ކާވެނިކުރުވައި އެކުދީންނަށް ހެޔޮކޮށްހިތައިފި މީހަކަށްހުރީ ސުވަރުގެއެވެ. (ބުޚާރީ) އަދިވެސް އިރުޝާދު ދެއްވިއެވެ. އެމީހެއްގެ އުޚުތަކު ނުވަތަ އަންހެން ދަރިޔަކު ހުރިމީހަކު އެކުއްޖާ ދިރިހުއްޓައި ވަޅުލުމަކާނުލައި (ޖިންސު ބެލުމަށްފަހު އަންހެންދަރީން ވައްޓައިލުންވެސް ހިމެނެނީ މީގެތެރޭގައެވެ.) އެކުއްޖާއަށް ނިކަމެތިކޮށް ނުހިތައި، އެކުއްޖާގެ މައްޗަށް ފިރިހެންކުދީންނަށް އިސްކަންނުދީ ގެންގުޅެފިކަމުގައިވާނަމަ އަރަހުށި މާތް اللّـه އެމީހަކު ސުވަރުގެ ވައްދަވާނެއެވެ. (އަބޫދާއޫދު)\nޢަދުލުއިންޞާފުގެ ތިލަފަތް ހަމަކުރެއްވުން\nއިސްލާމްދީން އައުމުގެ ކުރިން ދުނިޔޭގައި އާންމުކޮށް ޢަދުލުވެރިކަމާއި ހަމަހަމަކަންއޮތީ ޤަބީލާތަކުގެ ފެންވަރުގައެވެ. ކުލަޔާއި ނަސްލުގެ މައްޗަށް ބިނާވެފައެވެ. ނިޔާކަނޑައެޅެމުންދިޔައީ އެގޮތްތަކަށް ރިޢާޔަތްކޮށްގެންނެވެ. ނަމަވެސް ކައުސާހިބާ صلّــى اللّـه عليـه وسلّـم ވަޑައިގެން އެހުރިހައި ނަހަމަކަމެއް ނައްތައިލެއްވިއެވެ. އެނިޒާމެއްގެ ހިޔާވަހިކަމުގައި އެންމެންނަށްވެސް ހަމަހަމަކަމާއެކު އިންސާފުލިބޭނެ ނިޒާމެއް ޤާއިމުކުރެއްވިއެވެ. އެނިޒާމު ހިންގައިލެއްވުމުގައި އެއްވެސްމީހެއްގެ ނަސަބާއި ހަސަބެއް ހުރަހަކަށްވިޔަކަ ނުދެއްވައެވެ. މުއްސަނދިކަމަކަށް ނުވަތަ ފަގީރުކަމަކަށް ނުބައްލަވައެވެ. އެކެއްގެވެސް ޤައުމިއްޔަތަކަށް ނުވަތަ ވަޠަނިއްޔަތަކަށް ފަރުވާލެއް ނުބަހައްޓަވައެވެ.\nމިދެންނެވި ބަރަކާތްތެރި ނިޒާމު ތަންފީޒުކުރައްވަން ފައްޓަވައިގެންނެވި ދުވަސްވަރު فـاطمـة އެވެ ކިޔުނު އަންހެނަކު ވައްކަންކުރުމުގެ ކުށުގައި ނަބަވީ ދަރުބާރަށް ހާޒިރުކުރެވުނެވެ. ނަބަވީ ޢަދާލަތުގެ ޙުކުމަކީ އިސްލާމީ ޝަރީޢަތުގައިވާ ފަދައިން فـاطمـة ގެ އަތްކެނޑުއްވުމެވެ. فـاطمـة އަކީ ޤުރައިޝުންގެ ޝަރަފުވެރި ވަންހައެއްކަމުގައިވާ މަޚްޒޫމުވަންހައިގެ ބޭކަނބަލެކެވެ. އެހެންކަމުން ބައެއްމީހުން އެ ޙުކުމާމެދަކު ހިތްހަމައެއް ނުޖެހުނެވެ. ކައުސާހިބާ صلّــى اللّـه عليـه وسلّـم ގެ އަރިހުގައި އިންތިހާދަރަޖައިގެ ލޮބުވެތި ޞަޙާބީއެއްކަމުގައިވާ أسـامــة بــن زيــد رضى اللّـه عنــه އެ މައްސަލައިގައި ސަކާކުރުވަން ކައުސާހިބާގެ އަރިހަށް ފޮނުވިއެވެ. އެކަލޭގެފާނު ވަޑައިގެން ވިދާޅުވިއެވެ. "އޭ މާތް اللّـه ގެ ރަސޫލާއެވެ! فـاطمـة ފަދަ ޝަރަފުވެރި ބޭކަނބަލަކަށް ތިޔަފަދަ ބޮޑު އަދަބެއް ނުދެއްވުން ކީއްތޯއެވެ؟" ކައުސާހިބާ صلّــى اللّـه عليـه وسلّـم، أسـامــة ދެކެ ވަރަށްބޮޑަށް ކޯފާއިސްވިއެވެ. ޙަދީޘްކުރެއްވިއެވެ. "މާތް اللّـه ކަނޑައަޅުއްވައިފައިވާ ޙައްދެއް ޤާއިމުކުރިޔަނުދެއްވަން ކަލޭގެފާނު ސަކާކުރައްވަނީތޯއެވެ؟" އިތުރު ސާހިބާ އެހެން ޙަދީޘްކުރެއްވުމަށްފަހު ޞަޙާބީންގެ އާންމު ބައްދަލުވެވަޑައިގެންނެވުމެއް ބޭއްވެވިއެވެ. އެ ބައްދަލުވެވަޑައިގެންނެވުމާ މުޚާޠަބުކުރައްވައި ޙަދީޘްކުރެއްވިއެވެ.\n"އޭ މީސްތަކުންނޭވެ! ތިޔަބައިމީހުންނަށްވުރެ ކުރީގެ އުންމަތްތަކުގެ މީހުން މަގުފުރެދިގެން ދިޔުމުގެ އެއްސަބަބަކީ އުންމަތުގެ އަޝްރާފުންގެ މައްޗަށް ޙައްދުތައް ޤާއިމުނުކުރުމެވެ. މުޖުތަމަޢުގެ ޢިއްޒަތްތެރި ފަންތީގެ މީހަކު ވައްކަންކުރި ކަމުގައިވިޔަސް އެމީހަކު ދޫކޮށްލަނީއެވެ. ބަލިކަށި މީހަކު ވައްކަންކޮށްފިނަމަ އެމީހެއްގެ މައްޗަށް ޙައްދު ތަންފީޒު ކުރެއެވެ. މާތް اللّـه ގަންދެއްވައި ވިދާޅުވަމެވެ. އަހުރެންގެ ދަރިފުޅު فـاطمـة ވައްކަންކުރި ކަމުގައިވިޔަސް އަހުރެން އެކަމަނާގެ އަތްކަނޑާނަމެވެ." (ބުޚާރީ)\nޤުބާމިސްކިތް. ކައުސާހިބާ އެންމެފުރަތަމަ ބިނާކުރެއްވި މިސްކިތް. މި މިސްކިތް ބިނާކުރެއްވީ ކައުސާހިބާއަށް ޤުބާއިން މެހްމާންދާރީ އަދާކުރެއްވި ކުލްޘޫމު ބުނިލް ހިދަމް ރޟ. ހަދިޔާކުރެއްވި ބިމެއްގައި. އިތުރު ސާހިބާ ޤުބާގައި ހުންނެވި ދުވަސްވަރު ޞަޙާބީންނާއެކު މަޖުލިސްކުރައްވައިއުޅުއްވިގެކޮޅު (ސަޢުދު ބިން ޚައިޘަމާ ރޟ ގެ ގެކޮޅު) ހުރިިތަން ވެސް ވަނީ މިސްކިތްކޮޅު ބޮޑުކުރުގައި މިސްކިތްކޮޅާ އެއްކޮށްލރވިފައި ---\nޝައްކެއްނެތެވެ. ކައުސާހިބާ صلّــى اللّـه عليـه وسلّـم ރީތި ސީރަތުގެ ކޮންމެ ބާބަކީވެސް ރަނުން ގިރިޓީކުރެވިފައިވާ ބާބެކެވެ. އިތުރު ސާހިބާ ރީތި ސީރަތުގައި ހިމެނޭ ޚަލްޤުތަކުންނަށް ޚިދުމަތްކުރެއްވުމުގެ ބާބަކީވެސް ރަތުރަންފަތްތަކެއްފަދަ ބާބެކެވެ. އިތުރު ސާހިބާ صلّــى اللّـه عليـه وسلّـم އަކީ ހުސްއެކަނި އިންޤިލާބީ ދާޢީއެއް ނޫނެވެ. ހަމައެކަނި މުރައްބީއެއްވެސް ނޫނެވެ. އަދި ކީއްތޯއެވެ؟ އެމާތް ސާހިބާއަކީ އިޖުތިމާޢީ ޚިދުމަތްތެރިޔެކެވެ. އިންސާނީ އާންމު ޚިދުމަތްތެރީންގެ އިސްވާރެކެވެ. އެމާތް ސާހިބާގެ އިންސާނީ ޚިދުމަތުގެ މަންފާ ލިބުނީ ހަމައެކަނި މުސްލިމުންނަކަށެއް ނޫނެވެ. އަދި ކީއްތޯއެވެ؟ ޣައިރު މުސްލިމުންނަށްވެސްވަނީ އެމަސައްކަތްޕުޅުގެ މަންފާ ލިބިފައެވެ. އެމާތް ސާހިބާގެ ދީލަތިފުޅުކަމާއި ހިތްޕުޅު ހެޔޮކަމާއި ކުލުނުވެރިކަމުގެ ވިލާގަނޑުންވަނީ ބަގީޗާތަކަށާއި ސަހަރާތަކަށްވެސް ތަފާތުކުރެއްވުމެއްނެތި ރަޙުމަތުގެ ވާރޭ ވެއްސަވައިފައެވެ. މާތަކަށާއި ކަށިތަކަށް އެއްވަރަކަށް ފެންދެއްވައިފައެވެ. އެއްވެސްމީހަކު ކަމަކާމެދު ފިކުރުބޮޑުވެ ހަދާނެގޮތް ހުސްވެފައިހުއްޓައި އެމާތް ސާހިބާއަށް ފެނިވަޑައިގެންފިނަމަ ވަގުތުން އެކަމަކަށް ސަމާލުކަން ދެއްވައެވެ. އެމީހަކަށް ދިމާވެފައިވާ އުނދަގުލެއް ނުވަތަ ތުރާލެއް ފިލުއްވައިދެއްވަން ތެދުވެވަޑައިގަންނަވައެވެ. (މުޙައްމަދުލައިޘު އިދްރީސް ތައިމީ)\nކައުސާހިބާ صلّــى اللّـه عليـه وسلّـم ގެ ނަބީކަމުގެ މައްކީ ދައުރުގައިވެސް މިދެންނެވި ރޮނގުން ވަރަށްގިނަ އެހީފުޅުތަކެއް މީހުންނަށް ވެވަޑައިގެންދެއްވިއެވެ. އޭގެތެރެއިން އެއްމައްސަލައަކީ މައްކާއަށް ވިޔަފާރިކަމުއައި އަރާޝީ ޤަބީލާގެ މީހެއްގެ މައްސަލައެވެ. أبــو جـهـل އޭނާގެ އަތުން އެއްޗެހިތަކެއް ގެންފައި އަގުނުދީ ހުންނާންފެށުމުން ކުރިމަތިވި މައްސަލައެކެވެ. އަރާޝީ އެކަމާބެހޭގޮތުން أبــو جـهـل އާ ވާހަކަދެއްކުމުގެ ތެރޭގައި އޭނާއަށް ބުނެވުނު ބަހަކުން أبــو جـهـل ގެ ގާތަށް ރުޅިއައިސްގެން ބުންޏެވެ. "ދެން އެއްގޮތަކަށްވެސް އަގެއް ނުދޭނަމެވެ. ދާންއޮތްތަނަކަށް ދާށެވެ. ތިމަންނާއަކީ أبــوالحـكم بــن هشــام އެވެ." އަރާޝީ ޙަރަމްފުޅުގެ ތެރެއަށްގޮސް އޭނާގެ ޝަކުވާއާއިގެން ޤުރައިޝުވަންހައިގެ މަޖިލިސް މަޖިލީހަށް ހިނގާންފެށިއެވެ. އޭނާ ގޮވަމުންދިޔައެވެ. "އޭ ޤުރައިޝުވަންހައިގެ މާތް މީހުންނެވެ! އަހަންނަކީ ބީރައްޓެއްސަކީމެވެ. އިބްނު ސަބީލަކީމެވެ. أبــوالحـكم بــن هشــام އަހަރެންގެ މުދައުހިފައި އަގުނުދީ އަނިޔާކޮށްފިއެވެ. އޭނާގެ އަތުން އަހަރެންގެ ޙައްޤު އަތުލައިދިން މީހަކަށް މާތްރަސްކަލާނގެ ރަޙުމަތް ލައްވާނެއެވެ." ޤުރައިޝުންގެ ބޮޑުންކުރެ އެކަކަށްވެސް އެމައްސަލަޔާބެހި أبــو جـهـل ގެ ކިބައިން އަރާޝީގެ ޙައްޤު އަތުލައިދޭން އުޅޭކަށެއް ނުކެރުނެވެ. ޤުރައިޝުން ޖެއްސުންކުރުމުގެގޮތުން ކައުސާހިބާ صلّــى اللّـه عليـه وسلّـم ގެ އަރިހަށް އޭނާ ފޮނުވިއެވެ. އިތުރު ސާހިބާ صلّــى اللّـه عليـه وسلّـم އޭރު ޙަރަމްފުޅުގައި އިންނެވިއެވެ.\nއަރާޝީ އައިސް އިތުރު ސާހިބާގެ އަރިހުގައި އޭނާގެ ހާލުގެ ވާހަކަ ދަންނަވައި ޝަކުވާ އުފުލިއެވެ. އޭނާ ދެންނެވިއެވެ. "މިތާނގެ މީހުން އިންސާފުވެރިޔެއްކަމުގައި ދައްކަނީ ކަލޭގެފާނެވެ. ކަލޭގެފާނުގެ އަރިހަށް މިއައުދެވުނީ އެހެންވެގެންނެވެ." އޭނާ އެހެން ދެންނެވުމުން އިތުރު ސާހިބާ ހަމައެވަގުތު ތެދުވެވަޑައިގެން އަރާޝީގެ ގާތުގައި އަންނާށޭ ވިދާޅުވެފައި އޭނާ ގޮވައިގެން ވަޑައިގެންނެވީ أبــو جـهـل ގެ ގެޔަށެވެ. އެގެޔަށް ވަޑައިގެން އަރާޝީގެ ޙައްޤު ހަމަޔަށް ލިބިދެއްވިއެވެ. އަރާޝީ އެނބުރި ޙަރަމްފުޅުގެ ތެރެޔަށްއައިސް އޭނާގެ ޙައްޤު ލިބުނުކަން މީހުންނަށް އަންގައި އިތުރު ސާހިބާއަށް ތާރީފުކޮށްފައި ހިނގައްޖެއެވެ.


މިނިސްޓަރު ކުޑަފަރީއަށް4މަޝްރޫއެއްގެ ޔަގީންކަން ދީފި މިނިސްޓަރު ކުޑަފަރީއަށް4މަޝްރޫއެއްގެ ޔަގީންކަން ދީފި – Noonu Daily\nކުޑަފަރީގެ4މަޝްރޫއެއްގެ ޔަގީންކަން މިނިސްޓަރު މަހުލޫފު ދެއްވައިފި\nPublished November 21, 202123:20\nމާފަރު ކައުންސިލުން ޔޫތް މިނިސްޓަރު މަހުލޫފާ ބައްދަލު ކުރަނީ: އެ ރަށުގައި ހުރި ޒުވާނުންނާ ގުޅޭ ކަންކަމާ މެދު މަޝްވަރާކުރި\nކުޑަފަރީގެ ޒުވާނުންނާ ގުޅޭ ހަތަރު މަޝްރޫއެއް ވަރަށް އަވަހަށް ފެށޭނެ ކަމުގެ ޔަގީންކަން ޔޫތް މިނިސްޓަރު އަހުމަދު މަހުލޫފް އެ ރަށުގެ ކައުންސިލާ ބައްދަލު ކުރައްވާ ދެއްވައިފި އެވެ.\nޔޫތް މިނިސްޓަރު މަހުލޫފު ކުޑަފަރީ ކައުންސިލާ ބައްދަލު ކުރެއްވީ މިދިޔަ ހުކުރު ދުވަހުގެ މެންދުރު ފަހު މި އަތޮޅުގައި މި ފަހުން ހުޅުވި ސިޔާމް ވޯލްޑު ރިސޯޓުގަ އެވެ.\nސިޔާމް ވޯލްޑުގެ ވެރިޔާ މީދޫ ދާއިރާގެ މެންބަރު އަހުމަދު ސިޔާމް މުހައްމަދުވެސް ބައިވެރިވެލެއްވި އެ ބައްދަލުވުމާ ގުޅޭ ގޮތުން ކުޑަފަރީ ކައުންސިލުން ބުނީ މިނިސްޓަރު މަހުލޫފާ އެކު ބޭއްވި ބައްދަލުވުމުގެ ބޭނުމަކީ ރަށުގައި ހުރި ޒުވާނުންނާއި ކުޅިވަރުގެ ދާއިރާގެ ކަންކަން ކުރިއެރުވުމާ ގުޅޭ ގޮތުން މަޝްވަރާ ކުރުން ކަމަށެވެ.\nމި ބައްދަލުވުމުގައި މިނިސްޓަރ ޔަގީންކަން ދެއްވި ކަންތައްތަކުގެ ގޮތުގައި ކައުންސިލުން ފާހަގަ ކުރީ:\n1. ބޮޑު ދަނޑުގެ މަސައްކަތް ނިންމުމަށް ކޮންޓްރެކްޓް ކުރެވިފައިވާ ފަރާތުން މިހިނގާ ނޮވެމްބަރު މަހުގެ ނިޔަލަށް ރަށަށް ދާނެކަމަށް. އަދި އެ މުއްދަތަށް މަސައްކަތް ނުފެށިއްޖެނަމަ، ކޮންޓްރެކްޓް ބާތިލުކޮށް އައު ކޮންޓްރެކްޓަރެއް ހޯދުމުގެ މަސައްކަތް މިކައުންސިލާއި ހަވާލުކޮށްގެން ކުރިއަށް ގެންދިއުމަށް ފަށާނެ ކަމަށް\n2. މިވަގުތު ބޭނުންކުރަމުން ގެންދާ ކުޑަ ދަނޑުގެ މަރާމާތުކުރުމަށް ބޭނުންވާ ތަކެތި ކައުންސިލުން ބަލައި މިނިސްޓްރީއަށް ހުށަހެޅުމުން މިއަހަރު އެމަސައްކަތް ކުރިއަށް ގެންދެވޭނެ ގޮތެއް ހަމަޖައްސައިދެއްވާނެކަމަށް\n3. ވޮލީ ކޯޓުގެ ޕްރޮޖެކްޓް ޕްރޮޕޯސަލްއެއް ޖަމިއްޔާއެއް މެދުވެރިކޮށް ފޮނުއްވުމަށް، އެއިރުން ކޮމިއުނިޓީ ޕްރޮޖެކްޓެއްގެ ގޮތުގައި ހިންގުމަށް އެހީތެރިކަން ފޯރުކޮއްދެއްވާނެ ކަން\n4. ބޮޑު ދަނޑުގެ ލައިޓް ޖެހުމުގެ ކަންކަން އަންނަ އަހަރުގެ ބަޖެޓުގައި ހިމަނުއްވައިގެން ކުރިއަށް ގެންދިއުމަށް މަސައްކަތް ކުރައްވާނެކަމަށް\nއެ ބައްދަލުވުން އިންތިޒާމުކުރުމުގައި މެންބަރު ސިޔާމްއަށް ކޮއްދެއްވި މަސައްކަތަށް ކައުންސިލުން ވަނީ ޝުކުރު އަދާކޮށްފަ އެވެ.\nއެމްޕީ އަހުމަދު ސިޔާމް


ސުންގަޑި: 23 އޮކްޓޫބަރު 2019 1100\nށ. މިލަންދޫ ސްޓޯރ ރޫމް އޭރިއާގެ އެންމެހާ މަސައްކަތް ކޮށްދޭނެ ފަރާތެއް ހޯދުމާއި ގުޅޭ:\nމި ކުންފުނިންދޭ މަޢުލޫމާތާއި އެއްގޮތައް ށ.މިލަންދޫ ސްޓޯރ ރޫމް އޭރިއާގެ އެންމެހާ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް ކުރެވުނު އިއުލާންއަށް ފުރިހަމަ ތަރުހީބެއްލިބިފައި ނުވާތީ އަލުން މި ފުރުސަތު ހުޅުވާލަމެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން 23 އޮކްޓޫބަރ 2019 ވާ ބުދަ ދުވަހުގެ 11:00 އަށް ވަޑައިގެން މަޢުލޫމާތު ސާފުކުރެއްވުމަށްފަހު، 06 ނޮވެމްބަރ 2019 ވާ ބުދަ ދުވަހުގެ 10:00 އަށް އަންދާސީހިސާބު ހުށަހެޅުއްވުން އެދެމެވެ. މަޢުލޫމާތު ސާފުކުރުމާއި އަންދާސީ ހިސާބު ހުށަހެޅުން އޮންނާނީ މި ކުންފުނީގެ ހެޑްއޮފީސް (ޕޯރޓް ކޮމްޕްލެކްސް،7ވަނަ ފަންގިފިލާ).\n10 ޞަފަތު 1441


Mustho ge mi faharu ge kurehumah ves bodu magubool kameh\nމުސްތޮގެ އެންމެ ފަހުން މަގުބޫލުކަން ހޯދި ކުރެހުން--ފޮޓޯ:މުސްތޮ\n"ބޮޑު ފެން މީޓަރު އެންމެންގެ ކަރުހިއްކުން ފިލުވާލަދޭ ވަރަށާއި މުޅި މީހާ ތެމޭވަރަށް އެބަހުރި، އެކަމަކު އެއަށްވުރެ އަމިއްލަ އެދުން ގަދައެވެ." ކުލަ ފިހި ބުންޏެވެ.\nކުލަ ފިއްސޭ ބުނީމަ ނޭގޭ މީހަކު މިހާރު ވަރަށް މަދުވާނެ އެވެ. މިއީ ކުޅުދުއްފުށީ ލައިޓްހައުސް، މުސްތަފާ މުހައްމަދު 23އ،(މުސްތޮ/ކުލަފިހި)ގެ ވާހަކަ އެވެ.\nއެކަށީގެންވާ ސާފު ބޯފެނާއި ސާފުތާހިރުކަން ލިބުމަކީ އިންސާނީ އަސާސީ ހައްގެކެވެ. ޔުނިސެފްގެ ތަފާސް ހިސާބުތައް ދައްކާ ގޮތުގަ ދުނިޔޭގެ އެކި ކަންކޮޅުތަކުގައި 1.42 ބިލިއަނަށް ވުރެ ގިނަ މީހުން ދިރިއުޅެމުންދަނީ އެކަށީގެންވާ ގޮތެއްގައި ފެން ނުލިބި ވަރަށް ދަތި ހާލެއްގަ އެވެ.\nނަމަވެސް މި ނާއިންސާފުގެ ވާހަކައަކީ މާބޮޑަށް މީހުން ދައްކާވާހަކައެއް ނޫނެވެ. އެ ބައެއްގެ ކަރު ހިއްކުން ފިލުމުން އެބަޔަކަށް އެ ނިމުނީ ކަހަލަ އެވެ. އަނެކާގެ މަތިން ހަނދާނެއް ނުހުރެއެވެ. މިއީ ގުދުރަތީ ގޮތުން ލިބޭ އެއްޗަކަށްވެފައި އެންމެންނަށް ލިބެންޖެހޭ އެންމެ އަސާސީ އެއްޗެކެވެ.\nމުސްތޮ ބުނީ އެއްޗެހި އެންމެނަށް ހަމަހަމަކޮށް ލިބޭނަމަ ވަރަށް ގިނަކަންކަން ރަނގަޅުވާނެ ކަމަށެވެ.\nއަބަދުވެސް ވަރަށް މާނަފުން ކުރެހުންތަކެއް އާންމުކުރަމުން އަންނަ ހުނަރުވެރި ކުރެހުންތެރިޔާ މުސްތޮގެ މިފަހަރު މި އަހަރުގެ ކުރެހުންތެރިންގެ މައުރަޒު، "އަންވެއިލިން ވިޝަންސް އެގްޒިބިޝަން" ގައި އެންމެގެ މަގުބޫލުކަން ދަމައިގަތީވެސް އެކަހަލަ މާނަފުން ފެންމީޓަރުގެ މާނަފުން ކުރެހުމަކުންނެވެ.\nމުސްތޮގެ އެންމެ ފަހުން މަގުބޫލުކަން ހޯދި ކުރެހުން ރައީސް ބައްލަވާލަނީ--ފޮޓޯ:މުސްތޮ\nމުސްތޮގެ އެންމެ ފަހުން މަގުބޫލުކަން ހޯދި ފޮޓޯ ކުރެހުމުގެ ތެރެއިން--ފޮޓޯ:މުސްތޮ\nއެ ކުރެހުމުން ފެންނަނީ ހަނަފަސް ބިމެކެވެ. އެ ބިމުގައި ހުރީ ދެ ފެން މީޓަރެވެ. ދެ ފެން މީޓަރުގެ މެދުގައި "ލައިފް" ފެން ފުޅިއެއް ތާށިކޮށްފައި ހުއްޓެވެ. އެއް ފެން މީޓަރު ނަންބަރު ޖަހާފައި ހުރީ އެކޮޅުކޮޅުންނެވެ. ބޯޑުގައި، ފެން މީޓަރުގެ ނަންބަރު އަސްލު ޖަހާފައި ހުރީ އެކޮޅުކޮޅުންނެވެ. އެކަމަކު އެއް ފެން މީޓަރުގައި އަނެއްކޮޅުން ބެލިޔަސް ސާފު ނަންބަރުތަކެއް ފެނެއެވެ. ދެ މީޓަރުގެ ތެރެއިން އެކަތީ ހުރީ ދަބަރަށްވެ ވިރިފައެވެ. ދެން ހުރި މީޓަރުގެ ވެސް ދެ ހޮޅި ގުޅިފައި ވަނީ ބިމާއެވެ.\nމުސްތޮ ބުނީ ސްކޫލުގަ އުޅުން އިރުންފެށިގެންވެސް ކުރެހުމަށް ޝައުގުވެރިކަން ހުންނަ ކަމަށެވެ. އެހެން ކުދިންނާއި ހިލާފަށް އޭނާ ސްކޫލު ނިމުނު ހިސާބުން ކުރެހުން ދޫކޮށެއްނުލަ އެވެ. "2017 ވަނަ އަހަރުން ފެށިގެން ބޮޑަށް ކުރެހުމުގެ ތެރެއަށް ވަދެވުނީ" މުސްތޮ ބުންޏެވެ.\nމުސްތޮގެ އެންމެ ފަހުން މަގުބޫލުކަން ހޯދި ކުރެހުން ނައިބް ރައީސް ބައްލަވާލަނީ--ފޮޓޯ:މުސްތޮ\nދައުރު މީޑިއާގައި ގުރެފިކް ޑިޒައިނަރެއްގެ ވަޒީފާ އަދާކުރަމުން އާކިޓެކްޗާގެ ދާއިރާއިން ކިޔަވަމުން ވަރަށް ބިޒީކޮށް އުޅެމުންވެސް މުސްތޮ ކުރަހަނީ މި ދާއިރާއަށް އޮންނަ ޝައުގެއްގެ ބޮޑުކަމުންނެވެ. މުސްތޮ ބުނީ ކުރަހަން އަސްލު ވަގުތު އެއްގޮތަކަށްވެސް ނުލިބޭ ކަމަށެވެ. ނަމަވެސް ކުރާހިތްވާލެއް ބޮޑުކަމުން ކޮންމެވެސް ގޮތަކުން ވަގުތުކޮޅެއް ހޯދާލައިގެން ކުރަހަނީ ކަމަށެވެ.\n"އަސްލު ކުރަހަން ބޮޑަށް ކަމުދަނީ ވިސްނާލަށް ޖެހޭކަހަލަ، އާޓަށް ޝައުގުވެރިކަން ހުންނާނެ ފަދަ މާނަ ފުން މަންޒަރުތަށް ކުރަހަން، މިހެން ހުންނަ މައްސަލަތަކަށް ވަރަށް ބޮޑަށް ވިސްނޭ. ދެން ބޭނުންވަނީ ކުރެހުމުން އަސްލު މައްސަލަ ދައްކުވައިދޭން. މިކުރެހުމުން ވެސް އަސްލު ވަރަށް ބޮޑު މައްސަލައެއް ފެނިގެންދާނެ. އެއީ އަޅުގަނޑުގެ ނަޒަރުގައި ވަރަށް ބޮޑު މައްސަލައެއް ހަމަ. ފެނަކީ ގުދުރަތީ ގޮތުން ލިބޭ އެއްޗެއް.\nމުސްތޮގެ އެންމެ ފަހުން މަގުބޫލުކަން ހޯދި ކުރެހުން ބްރިޓީސް ހައިކޮމިޝަންގެ ބޭފުޅުން ބައްލަވާލަނީ--ފޮޓޯ:މުސްތޮ\nމުސްތޮ ބުނީ އާންމުކޮށް ކުރަހާ ރީތި މަންޒަރުތައް އެ ވަގުތަކަށް މީހުންނަށް ވަރަށްރީތިވި ނަމަވެސް އެ ކުރެހުންތަކަކީ މާ ގިނަ ދުވަހު މީހުން ހަނދާން ހުންނާނެ މަންޒަރުތަކެއް ނޫންކަމަށެވެ. ނަމަވެސް މިކަހަލަ މައްސަލަތަކަށް ކުރަހާ ތަސްވީރުތަކަކީ މީހުންގެ ހިތުގައި ބިންވަޅު ނެގިގެންދާނެ މަންޒަރުތަކެއް ކަމަށެވެ.\nކުރެހުންތަކުގެ ޒަރިއްޔާއިންވެސް މުސްތޮ ދައްކަނީ އާންމުކޮންވެސް އެހެން މީހުންވެސް ދައްކާ ވާހަކަތަކެއް ކަމަށާއި ނަމަވެސް ކުރެހުމުގެ ކުރިން ވަރަށް ވިސްނާ ކަމަށެވެ. އެ ގޮތުން ކުރެހުމުގެ ކުރިން އެ ތަސްވީރުގައި ގެންނަން ބޭނުންވާ ރަހަތަށް ނޯޓުކުރާކަމަށެވެ. ނަމަވެސް ފުރަތަމަ ވިސްނޭގޮތް ރަނގަޅު ނުވެވެސް ހުންނަ ކަމަށެވެ، އެގޮތުން އިންޕްރޫވްކުރަނީ ކަމަށެވެ. އެ ގޮތުން ބަޔެއް ކުރެހުންތަކަށް ވަރަށް ގިނަ ދުވަސްވެސް ހޭދަވާކަމަށް އޭނާ ބުންޏެވެ.\nމި ދާއިރާއިން ކުރިއަށްދާ މުސްތޮއަށް އަބަދުވެސް މައިންބަފައިގެން އެހީތެރިކަމާއި އެއްބާރުލުން ލިބޭކަން ފާހަގަކުރަމުން އޭނާ ބުނީ ބައެއް ރައްޓެހިންގެ ފަރާތުންވެސް ވަރަށް އެހީތެރިންކަން ލިބޭކަމަށެވެ. ދާއިރާއިން އެހީވާ ކުރިއަށްވުރެއް މިނިސްޓްރީ ތަކުންވެސް ރަނގަޅުކަމަށެވެ.\nމުސްތޮ ބުނީ މި ދާއިރާއަކީ ކުރިއަށްދާ ވަރަށް ސްޓްރޯގު ވަރަށް ރަނގަޅު ދާއިރާއެއް ކަމަށެވެ. ނަމަވެސް ގިނަކުދިންނަށް ކުރިއަށްދާންވީ ކޮޅު ނޭގެނީ ކަމަށެވެ. މި ދާއިރާއިން ވަޒީފާއެއް ހޯދުމަށް ތަންކޮޅެއް އުނދަގޫވީނަމަވެސް ރިޒޯޓުތަކުގައި ވަޒީފާތަށް ހުންނަ ކަމަށެވެ.\nމުސްތޮބުނީ މިއީ ރާއްޖޭގައި މިހާރު މުސްތަގުބަލު ވަރަށް އަލިކޮށްފެންނަ ދާއިރާއެއް ކަމަށެވެ. މި ދާއިރާ އަކީ ވަކި މީހަކަށް ބަރޯސާ ނުވެ، ވަކި މީހެއްގެ ދަށަށްދާ ވަޒީފާތަކުން މީހުން ސަލާމަތްވެ އަމިއްލައަށް ކުރެވޭނެ މަސައްކަތެއް ކަމަށެވެ. ވަރަށް ބޮޑުކުރިމަގެއް އޮތް ދާއިރާއެކެވެ. މިދާއިރާއިން ކުރިއަށްދާން ބޭނުންވާ ފަރާތްތަކުން ނޭންގޭ އެއްޗެށް ދާއިރާގެ މީހުންކައިރީ އަހާ އޮޅުންފިލުވައިގެންވެސް ކުރިމަގު ހޯދައިގެންކުރިއަށްދާ މުސްތޮވަނީ ނަސޭހަތްތެރި ވެފަ އެވެ.


Guraidhoo gai BML ge self service banking center eh hulhuvaifi - One Online\nބީއެމްއެލް އިން ގުރައިދޫގައި ހުޅުވި ސެލްފް ސާވިސް ސެންޓަރު-- ފޮޓޯ: ބީއެމްއެލް\nގުރައިދޫގައި ބީއެމްއެލްގެ ސެލްފް ސާވިސް ބޭންކިން އޭޓީއެމް ސެންޓަރެއް ހުޅުވައިފި\nބޭންކް އޮފް މޯލްޑިވްސް (ބީއެމްއެލް) އިން ކ. ގުރައިދޫގައި ސެލްފު ސާވިސް ބޭންކިން އޭޓީއެމް ސެންޓަރެއް ހުޅުވައި ހިދުމަތްދޭން ފަށައިފި އެވެ.\nބީއެމްއެލް އިން ބުނީ މި ހިދުމަތް މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާކުރުމާއި ބިލަށް ފައިސާ ދެއްކުމާއި ޓްރާންސްފާ ކުރުމުގެ ހިދުމަތް ލިބިގެންދާނެ ކަމަށެވެ.\nގުރައިދޫގައި ފެށި އޭޓީއެމް ހިދުމަތާއެކު މާލޭ ސިޓީގައި ގާއިމުކޮށްފައިވާ ބޭންކިިން ހިދުމަތްތަކުގެ އިތުރުން މިވަގުތު ކ. އަތޮޅުގައި ދެ ބުރާންޗެއް މެދުވެރިކޮށް ހިދުމަތް ފޯރުކޮށްދެމުންދާއިރު، ހަތަރު ރަށެއްގައި ސެލްފް ސާވިސް އޭޓީއެމް ސެންޓަރުތައް ވަނީ ގާއިމުކޮށްފަ އެވެ.\nބީއެމްއެލް ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ ގުރައިދޫގައި ހުޅުވި އޭޓީއެމް ސެންޓަރުން ދައްކުވައި ދެނީ އަތޮޅު ތެރޭގައި ފަސޭހަކަމާއެކު ހިދުމަތް ފޯރުކޮށްދިނުމާއި ބޭންކިން ހިދުމަތް ފުޅާކުރުމަށް ބޭންކުން ކުރަމުން އަންނަ މަސައްކަތް ކަމަށެވެ. އަދި މި އޭޓީއެމްގެ ހިދުމަތަކީ އަމިއްލަ ފަރުދުންނާއި ވިޔަފާރިތަކާ މުޅި ރާއްޖޭގެ ރައްޔިތުންގެ މަންފާއަށް ކުރެވެމުން އަންނަ އިންވެސްޓްމަންޓް ފުޅާކުރުމަށް އެޅުނު މުހިންމު ފިޔަވަޅެއް ކަމަށް ވެސް ވިދާޅުވި އެވެ.\nމިދިޔަ އަހަރު ބޭންކުން ވަނީ ނުވަ ރަށެއްގައި އަލަށް ސެލްފު ސާވިސް ބޭންކިން އޭޓީއެމް ސެންޓަރު ހުޅުވައި އިތުރު ފަސް ރަށެއްގައި ބެެހެއްޓިފައިހުރި އޭޓީއެމް ސެލްފު ސާވިސް ބޭންކިން ހިދުމަތްތައް ލިބޭނެހެން ބަދަލު ގެނެސްފަ އެވެ.\nގުޅޭ ޓެގު ބޭންކް އޮފް މޯލްޑިވްސް ކ. ގުރައިދޫ


Imran Fail vejje, Isthiufaa dhee: DRP\nއިމްރާން ފެއިލްވެއްޖެ، އިސްތިއުފާދީ: ޑީއާރުޕީ\nރައްޔިތުންނަށް އަމާންކަން ޔަގީންކޮށް ދިނުމުގައި ހޯމް މިނިސްޓަރު އިމްރާން އަބްދުﷲ ފެއިލްވެފައިވާ ކަމަށާ އެހެން ކަމުން ހޯމް މިނިސްޓަރުކަމުން އިމްރާން އަބްދުﷲ ވަގުތުން އިސްތިއުފާދިނުމަށް ދިވެހި ރައްޔިތުންގެ ޕާޓީ (ޑީއާރުޕީ) ން ގޮވާލައިފި އެވެ.\nކާށިދޫ ދާއިރާގެ އަމިއްލަ މެންބަރު އަބްދުﷲ ޖާބިރު ލީޑަރުކަން ކުރައްވަމުން ގެންދަވާ ޑީއާރުޕީން ކޮށްފައިވާ ޓްވީޓެއްގައި ބުނެފައިވަނީ ފަހަކަށް އައިސް ފޭރުމުގެ ހާދިސާތައް އިތުރުވެ، ރާއްޖެ އަންނަ ފަތުރުވެރިންނަށްވެސް ބިރުވެރި ހާލަތަކަށް ގައުމު ގޮސްފަައިވާ ކަމަށެވެ. އަދި އަމަަން އަމާންކަން ގާއިމުކޮށްދިނުމުގައި ކަމާބެހޭ މިނިސްޓަރު ފެއިލްވެފައިވާ ކަމަށެވެ.\n"ރައްޔިތުންނަށް އަމާންކަން ޔަގީންކޮށްދިނުމުގައި ހޯމް މިނިސްޠަރު އިމްރާން ފެއިލްވެއްޖެ ކަމަށް ގަބޫލުކޮށް ވަގުތުން އިސްތިއުފާދިނުމަށް ގޮވާލަން." ޑީއާރުޕީގެ ޓްވީޓްގައިވެއެވެ.\nޑީއާރުޕީގެ ލީޑަރު އަބްދުﷲ ޖާބިރަކީ މި ސަރުކާރު ގެނައުމަށް މަސައްކަތް ކުރެއްވި ބޭފުޅެއް ނަމަވެސް މިފަހުން ސަރުކާރަށް ވަރަށް ބޮޑަށް ގެންދަވަނީ ފާޑުވިދާޅުވަމުންނެވެ. ކުރިން ރައީސް ސޯލިހްގެ އެޑްވައިޒަރަކަށްވެސް ހުންނެވި ޖާބިރު ގެންދަވަނީ ރައީސް ސޯލިހާއި، ވަޒީރުންނަށް ނިސްބަތްކޮށް ވަރަށް ގިނަ ވާހަކަތައް ދައްކަވަމުންނެވެ.\nޖާބިރު ދާދިފަހުން ވަނީ ވަރަށް ގިނަ ވަޒީރުންގެ އިތުބާރު ނެތްކަމުގެ މައްސަލަ މަޖިލީހަށް ހުށައަޅަންޖެހޭ ކަމަށްވެސް ވިދާޅުވެފައެވެ. އަދި ރައީސް ސޯލިހާއި ރައީސް ނަޝީދުގެވެސް އިތުބާރު ނެތްކަމުގެ މައްސަލަ ހުށައަޅުއްވާނެ ކަަމަށް ވިދާޅުވިއެވެ.\nއަބްދުﷲ ޖާބިރު އިމްރާން އަބްދުﷲ މިނިސްޓްރީ އޮފް ހޯމް އެފެއާޒް + ޑީއާރްޕީ\nއިމްރާން، އިންޑިއާގެ ހޯމް މިނިސްޓަރާ ބައްދަލްކުރައްވައިފި


Maldivian bangurooteh nuvaane: MD\nމޯލްޑިވިއަންގެ މެނޭޖިން ޑިރެކްޓަރު މުހައްމަދު ރިޒުވީ: ކުންފުނި ބަނގުރޫޓު ނުވާނެ ކަމަށް ވިދާޅުވި -- ފޮޓޯ: އަވަސް އާކައިވް\nކޮވިޑް-19 އާއެކު ކުންފުންޏަށް ގެއްލުވި ނަމަވެސް ގައުމީ އެއާލައިން، މޯލްޑިވިއަން ބަނގުރޫޓު ނުވާނެ ކަމަށާއި ކުންފުނި ދެމިއޮތީ ދިވެހިންނަށް ހިދުމަތް ކުރުމުގައި ކަމަށް މެނޭޖިން ޑިރެކްޓަރު މުހައްމަދު ރިޒުވީ މިއަދު ވިދާޅުވެއްޖެ އެވެ.\nމޯލްޑިވިއަން އޮފީހުގައި އަވަސް އަށް ދެއްވި އިންޓަވިއުއެއްގައި ރިޒުވީ ވިދާޅުވި ގޮތުގައި މިހާރުގެ ހާލަތަކީ އެ ކުންފުންޏަށް ވެސް ވަރަށް ބޮޑު ގެއްލުމެއްވަމުންދާ ދުވަސްވަރެކެވެ. ނަމަވެސް ކުންފުނި ބަނގުރޫޓު ނުވެ، ދިވެހިންނަށް ހިދުމަތް ކުރުމުގައި ދެމި އޮންނާނެ އެވެ.\nއޭނާ ވިދާޅުވީ އެ ކުންފުނީގެ މެނޭޖުމަންޓުގައި މިހާރު ހުރި ޕްލޭންތަކާއެކު ކުރިއަށް އޮތްތަނުގައި މިހާރުގެ ގެއްލުމުން އަރައި ގަނެވޭނެ ކަމުގެ ޔަގީންކަން ވެސް އެބައޮތް ކަމަށެވެ.\n"ވަރަށް ބޮޑު ގެއްލުންތައް މިވަގުތު ވަމުން އެބަދޭ. ވަރަށް ގިނަ ހަރަދުތަކެއް ވެސް އެބަދޭ. އޭވިއޭޝަން އިންޑަސްޓްރީއަކީ ހައި އޮޕަރޭޝަން ކޮސްޓް ތަކެއް ހިނގާ ކަމެއް. އެކަމަކު އިރާދުކުރެއްވިއްޔާ ކުންފުނި ދެމި އޮންނާނެ ކުރިއަށް އޮތްތަނުގައި ރަނގަޅު ވެސް ވާނެ،" ރިޒުވީ ވިދާޅުވި އެވެ.\nކޮވިޑް-19 އާ ގުޅިގެން، ސަރުކާރުން ކުރިއަށް ގެންދާ ކަންކަމުގައި މޯލްޑިވިއަނުން އިސް ދައުރެއް އަދާކުރަމުން ދެ އެވެ. އެހެން އެއާލައިން ތަކުން ރީޖަނަލް އެއާޕޯޓް ތަކަށް ދަތުރުތައް ހުއްޓާލި ނަމަވެސް އެ ކުންފުނި ދަތުރު ކުރަމުން ދެއެވެ.\n"ސީޕްލޭންގެ ބޮޑު އޮޕަރޭޝަނެއް މިހާރު ކުރިއަށް އެބަ ގެންދަން. އައިސޮލޭޝަން ފެސިލިޓީތަކަށް ޑޮކްޓަރުން ގެންދިއުމާއި ސާމްޕަލް މާލެ ނެގުމުގެ އޮޕަރޭޝަންގައި ފުޅާކޮށް މިދަނީ މަސައްކަތް ކުރަމުން،" ރިޒުވީ ވިދާޅުވި އެވެ.\nމޯލްޑިވިއަނުން ވަނީ މާކެޓު ރޭޓުތަކަށްވުރެ އަގު ހެޔޮކޮށް ރާއްޖެއަށް ބޭނުންވާ ކާބޯ ތަކެތި ގެނެސް ދިނުމުގެ ހިދުމަތް ވެސް ފަށާފަ އެވެ. މީގެ އިތުރުން މެލޭޝިއާ އާއި އިންޑިއާ އަދި ސްރީލަންކާގައި ތިބި ދިވެހިން ރާއްޖެ ގެނައުމުގެ މަސައްކަތް ތަކެއް ވެސް ދަނީ ކުރަމުންނެވެ.\nރިޒުވީ ވިދާޅުވި ގޮތުގައި ގައުމު ތަކުން ދިވެހިން ގެންނަނީ އެޗްޕީއޭގެ ގައިޑްލައިން ތަކަށް ބަލައިގެނެވެ. އެގޮތުން މީހުން ގެނައުމުގައި އާސަންދައިގެ ދަށުން ފަރުވާ ކުރަން ރާއްޖެއިން ބޭރަށް ގޮސް ތިބި މީހުންނަށް އިސްކަން ދެ އެވެ.\nމޯލްޑިވިއަން އައިލެންޑް އޭވިއޭޝަން ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


Vazeefaage Furusathu - Municipal Inspector (Hulhudhoo Avashu Office)\nމިއޮފީހުގެ ނަންބަރު (IUL)426-6A/426/2020/220 އިޢުލާނުގައި ބަޔާންކޮށްފައިވާ މަޤާމުގެ ޝަރުތުތައް އިސްލާޙު ކުރުމާއި ގުޅިގެން މި އިޢުލާން ބާޠިލްކޮށް އަލުން އިޢުލާން ކުރީމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 އޯގަސްޓް 24 ގެ 13:00 ގެ ކުރިން، ހުޅުދޫ އަވަށު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް، [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2020 ސެޕްޓެމްބަރ 01 އާއި 2020 ސެޕްޓެމްބަރ 14 އާ ދެމެދު، ހުޅުދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n21 ޛުލްހިއްޖާ 1441


Kaan Beynun Vegen Kaiveni Party Nimeyne Dhuvahakah Inthizaaru Kurintha? - Vaguthu\nކާން ބޭނުންވެގެން ކައިވެނި ޕާޓީ ނިމޭނެ ދުވަހަކަށް އިންތިޒާރު ކުރިންތަ؟\nކައިވެނި ޕާޓީއަކަށް ފިރިހެން މީހާއަށްވުރެ ބޮޑަށް ތައްޔާރުވާކަމަށް ފާހަގަވެފައިވަނީ އަންހެނުންނެވެ. ކައިވެނީގެ ހެދުން ނުވަތަ ވެޑިންގް ޑްރެސް ލައިގެން ހުންނަ އެ ބޮޑު ދުވަހަށް ތައްޔާރުވުމަށް ޑައިޓް ކޮށްގެން ހިކެން މަސައްކަތް ކުރާ އަންހެން ކުދިން ގިނައެވެ. ކާންް ބޭނުންވާ އެތައް އެއްޗެއް ނުކައި ގުރުބާންކޮށްފައި ވެޑިންގް ޑްރެސް ލާން ވާއިރަށް ދެތިން ކިލޯ ލުއި ކޮށްލައެވެ.\nއެގޮތުން އަންހެނަކުމި ވަނީ ވެޑިންގް ޑްރެސް ލާންވާއިރަށް ފަސް ކިލޯ ހިކުން ކަމަށް އެއްބަސްވެ، އެތައް ވާހަކައެއް ހިއްސާކޮށްފިއެވެ.\nއިންސްޓަގްރާމުގައި ހިއްސާކުރި ވީޑިއޯއެއްގައި ބުނެފައިވަނީ އެތައް ކާއެއްޗެއް ނުކައި ދޫކޮށް، ފަސް ކިލޯ ލުއި ކޮށްލި ކަމަށެވެ. އެއީ ކުރިމަތިލާން ޖެހުނު ގޮންޖެހުމެއް ކަމަށް ބުނަމުން އޭނާ އިތުރަށް ބުނީ ކައިވެނި ޕާޓީ ނިމުމަށް ފަހު ވަރަށް ގިނައިން ކާލާނެ ކަމަށާއި، މީގެ ކުރިން ކާން ބޭނުން ވަރަށް ކެވިފައި ނުވާ ކަމަށް ބުނެއެވެ.\nކައިވެނި ޕާޓީއަށް ތައްޔާރުވާން އެދުވަހު ވެސް ހެނދުނު ސައިބޯނެ ވަގުތެއް ވެސް ނުވި ކަން އޭނާ ފާހަގަ ކުރިއެވެ. އޭނާ ބުނީ ކައިވެނި ޕާޓީގައި އެންމެ ފުރަތަމަ ކާން ލިބޭ މީހަކަށް އޭނާ ވުމަކީ މައްސަލައެއް ނޫން ކަމަށެވެ. ބަނޑުހައި ވިޔަސް ނުވިޔަސް ޕާޓީ ނިމިގެން ކާން ޖެހޭ ކަމަށް ބުނެ ބާރު ދީފައިވެއެވެ.\nއޭނާ އިންސްޓަގްރާމުގައި މި މެސެޖް ދެމުން ހިއްސާކުރި ވީޑިއޯއަށް ގިނަ ބައެއްގެ ސަމާލުކަން ވަނީ ލިބިފައެވެ. ބައެއް ކުދިން އެމީހުންގެ ކައިވެނި ޕާޓީގައި ކަންތައްވީގޮތް ކިޔައިދެމުން ދާއިރު، އަނެއް ބަޔަކު ކަންބޮޑުވުން ފާޅުކުރަމުންދިޔައީ އެދުވަސް އަންނަން ވާއިރަށް ވާނެ ގޮތެއް ނޭންގޭ ކަމަށް ބުނެއެވެ.


Idhikolhu meehunge dua ah huras elhumun Raees ge isthiufa ah govaifi | Mihaaru\nމިއަދުގެ އީދު ނަމާދަށް ފަހު އިސްލާމީ މަރުކަޒު ސަރަހައްދުގައި ސަރުކާރާ ދެކޮޅަށް ދުއާ ކުރަން އުޅުމުން ފުލުހުން ހުރަސް އަޅަނީ.-- ފޮޓޯ: މުހައްމަދު ޝަރުހާން/ މިހާރު\nއިދިކޮޅު މީހުންގެ ދުއާ އަށް ހުރަސް އެޅުމުން ރައީސްގެ އިސްތިއުފާ އަށް ގޮވައިފި\n06 ޖުލައި 2016 - 08:49 30 comments\nއިދިކޮޅު އިއްތިހާދުން ވަނީ އީދު ނަމާދަށް ފަހު އިސްލާމީ މަރުކަޒު ސަރަހައްދުގައި ހާއްސަ ދުއާއެއް ކުރާނެކަން އިއްޔެ އިއުލާންކޮށްފަ އެވެ.\nއެއާ އެއްގޮތަށް، އިއްތިހާދުގެ ތަރުޖަމާނު އަހުމަދު މަހުލޫފް އިސްކޮށް ހުންނަވައި ދުއާ ކުރައްވަން ފެއްޓެވުމުން ފުލުހުން ވަނީ އެ ކަމަށް ހުރަސް އަޅާފަ އެވެ. އަދި އެ ސަރަހައްދުން އެންމެން ދުރުކޮށް، މުޅި ސަރަހައްދު އެއްކޮށް ބަންދު ވެސް ކުރި އެވެ. އެކަމަކު، އެއްވެސް ވަރަކަށް ހަމަނުޖެހުމެއް ނުހިނގަ އެވެ.\nދުއާ ކުރަން ހުރަސް އެޅުމުން، އެ ސަރަހައްދުގައި ތިބި ގިނަ އަދަދެއްގެ މީހުން ވަނީ ރައީސް ޔާމީންގެ އިސްތިއުފާ އަށް ގޮވާލާފަ އެވެ.\nކުރީގެ ރައީސް މުހައްމަދު ނަޝީދު މިިދިޔަ އަހަރު ހައްޔަރުކުރި ފަހުން، އިދިކޮޅު ފަރާތްތަކުން އަންނަނީ ނަޝީދަށް ރައްކާތެރިކަން ދެއްވުމަށާއި ސަރުކާރުގެ "އަނިޔާވެރިކަން" ނިމުމަކަށް ގެނެސް ދެއްވާތޯ ކޮންމެ ހުކުރު ނަމާދަކަށް ފަހު އިސްލާމީ މަރުކަޒު ބޭރުގައި ދުއާ ކުރަމުންނެވެ. މިއަދު ވެސް އެ ގޮތަށް ދުއާ ކުރަން އުޅުމުން ފުލުހުން ހުރަސް އެޅިއިރު، މިސްކިތްތަކާއި މިސްކިތްތައް ހިމެނޭ ސަރަހައްދުގައި ސިޔާސީ އެއްވެސް ހަރަކާތެއް ހިންގަން ފުރުސަތު ނުދޭނެ ކަމަށް ފުލުހުން ވަނީ ރޭ ބުނެފަ އެވެ.\nރައީސް ޔާމީން މިހާރު ގެންދަވަނީ އިސްލާމީ މަރުކަޒު ސަރަހައްދުގައި އީދު ސަލާމް ކުރައްވަމުންނެވެ. އެ ތަނަށް ގޮސް، ރައީސްއާ ދެކޮޅަށް އަޑު އުފުލާނެ ކަމަށް އިދިކޮޅު އިއްތިހާދުން އިއްުޔެ ބުންޏެވެ. އެކަމަކު، އަދި އެކަހަލަ އެއްވެސް ކަމެއް ނުހިނގަ އެވެ.\nއިތުރު ލިޔުންތައް އީދު ފިތުރު އީދު އީދު ނަމާދު ރައީސް އަބްދުﷲ ޔާމީން މޯލްޑިވްސް ޔުނައިޓެޑް އޮޕޮޒިޝަން


SunOnline: ''Lanka aa mashvaraa koggen masverinnah market thanavas kohdhee''\n"ލަންކާއާ މަޝްވަރާކޮށްގެން މަސްވެރިންނަށް މާކެޓު ތަނަވަސްކޮށްދީ"\nމާހިލް މުހައްމަދު 31 Aug 2020, 17:35\nމާޗް 22، 2020: މާލޭ މަސްމާރުކޭޓު ސަރަހައްދުގައި މަސްވެރިން ދޯނިން މަސް ބޭލުމުގައި -- ސަން ފޮޓޯ/ ފަޔާޒު މޫސާ\nސްރީލަންކާއިން މަސް އިމްޕޯޓުކުރުމަށް އާ ސިޔާސަތެއް ގެންގުޅޭން ވިސްނި ނަމަވެސް ރާއްޖެއަށް އެ މާކެޓު ދެމިއޮންނާނެ މަގު ތަނަވަސްކުރުމަށް އެގައުމާ މަޝްވަރާކުރުމަށް ހޯރަފުށި ދާއިރާގެ މެމްބަރު އަހްމަދު ސަލީމް ގޮވާލައްވައިފިއެވެ.\nމިއަދު ހެނދުނު ރައްޔިތުންގެ މަޖިލީހަށް ފިޝަރީޒް މިނިސްޓަރު ހާޒިރުވެވަޑައިގެންނެވި އިރު، ސްރީލަންކާގެ ސަރުކާރުން ކަނޑުމަހުގެ ވިޔަފާރިއާ ބެހޭގޮތުން ގެންގުޅެން ނިންމާފައިވާ އާ ސިޔާސަތާ ބެހޭގޮތުން މެމްބަރު ސަލީމް މިނިސްޓަރާ ސުވާލުކުރެއްވިއެވެ.\nސްރީލަންކާގެ އާ ސަރުކާރުން ގެންގުޅޭ ސިޔާސަތަކީ އެގައުމުގައި ނުހުންނަ ބާވަތްތަކުގެ މަސް އެގައުމަށް އިމްޕޯޓު ނުކުރުމަށެވެ. އެ ސިޔާސަތުގެ ސަބަބުން ރާއްޖޭގެ މަސްވެރިކަމަށްގެއްލުމެއް ލިބިދާނެތޯ ސަލީމް ސުވާލުކުރެއްވުމުން ފިޝަރީޒް މިނިސްޓަރު ޒަހާ ވަހީދު ވިދާޅުވީ އެކަމާ މެދު ކަންބޮޑުނުވާ ކަމަށާއި ހިކި ކަނޑުމަހަކީ މާ ބޮޑު އަގެއް ލިބޭ އެއްޗެއް ނޫން ކަމަށެވެ. އަދި ރާއްޖޭގެ އަމާޒު ހުރީ އަގުބޮޑެތި ބާޒާރުތަކަށް ކަމަށް ޒަހާ ވިދާޅުވިއެވެ.\nރައްޔިތުންގެ މަޖިލީހުގެ ޖަލްސާގައި މިއަދު ހަވީރު ވާހަކަދައްކަވަމުން މެމްބަރު އަހްމަދު ސަލީމް ވިދާޅުވީ ފިޝަރީޒް މިނިސްޓަރު ޒަހާ ވަހީދު މިއަދު ހެނދުނު ދެއްވި ޖަވާބާ ހުރެ ކަންބޮޑުވުން އުފެދުނު ކަމަށެވެ. އަދި މި ވަގުތަކީ ތައްޔާރުކޮށްގެން ވިއްކެން އޮތް އެއްޗެއް ވިއްކަން މަސައްކަތްކުރަންވީ ވަގުތުކަމަށް ސަލީމް ވިދާޅުވިއެވެ.\n"އެއީ ރާއްޖެއިން ވިސްނަންޖެހޭ ކަމެއް ނޫންކަމަށް އެކަމަނާ ވިދާޅުވި ކަމުގައި ވިޔަސް މި ހާލަތަކީ އެންމެ ވަޅޯމަސްގަނޑެއްވެސް، އެންމެ ހިކިމަސްގަނޑެއްވެސް ވިއްކާލެވެން އޮތްކަމަށް ވަންޏާ ވިއްކާލަން މަސައްކަތްކުރަންޖެހޭ ވަގުތެއްކަމުގައި ގަބޫލުކުރަން،" ސަލީމް ވިދަޅުވިއެވެ.\nއެހެންކަމުން ސަރުކާރުން މިކަމުގައި ގެންގުޅޭ ވިސްނުން ބަދަލުކޮށް، ސްރީލަންކާ ސަރުކާރާއެކު މަޝްވަރާކޮށްގެން އެގައުމުގެ މާކެޓު ދިވެހި މަސްވެރިކަމުގެ ސިނާއަތަށް ހުޅުވިފައި ބޭއްވޭނެ ގޮތެއް ތަނަވަސްކޮށްދޭން އޭނާ ގޮވާލެއްވިއެވެ.\nއަމީން ވަކިކުރުމުގެ މައްސަލަ ވެއްދުމަށް ސޮއި ކުރަނީ\nއޭސީސީގެ ފަސް މެމްބަރުން ވަކިކުރަން ހުށަހަޅައިފި


COVID-19: Jumla maruvi meehunge adhadhu 16000 ah vuren ithuru\nކޮވިޑް-19: ޖުމްލަ މަރުވި މީހުންގެ އަދަދު 16000 އަށްވުރެން އިތުރު\nމުޅި ދުނިޔެއިން ޕޮޒިޓިވްވި މީހުންގެ އަދަދު ވަނީ 383،811 އަރާފައި\nކ. މާލެ 24 މާރޗް 2020 | އަންގާރަ 08:32 4,279\nކޮވިޑް-19 - ރޮއިޓަރސް\nކޮވިޑް-19 ޖެހިގެން މިހާތަނަށް މަރުވި މީހުންގެ ޖުމްލަ އަދަދު 16566 އަށް އަރައިފިއެވެ. މި ވައިރަސް ޖެހިގެން ރަނގަޅުވި މީހުންގެ އަދަދު އުޅެނީ އެއްލައްކަ ފަސް ހާހަށްވުރެން މަތީގައެވެ.\nއެންމެ ފަހުގެ ތަފާސްހިސާބުތަކަށް ބަލާއިރު ކޮވިޑް-19 އަށް މުޅި ދުނިޔެއިން ޕޮޒިޓިވްވި މީހުންގެ އަދަދު ވަނީ 383،811 ގައެވެ. ހޯމަ ދުވަހުގެ އިރުއޮއްސުމާ ހަމައަށް ކޮވިޑަށް ޕޮޒިޓިވްވެފައިވަނީ 353،508 މީހުންނެވެ. އެހެންކަމުން 24 ގަޑިއިރު ނުވަނީސް މި ބައްޔަށް މުޅި ދުނިޔެއިން 30 ހާސް 300 މީހުންނަށްވުރެ ގިނަ މީހުން ވަނީ ޕޮޒިޓިވްވެފައެވެ.\nބަލީގައި މިހާތަނަށް މުޅި ޖުމްލަ 16566 އަށްވުރެން ގިނަ މީހުން މަރުވެފައިވާއިރު ހޯމަ ދުވަހުގެ އިރުއޮއްސުމާ ހަމައަށް 15،372 މީހުން ވަނީ މަރުވެފައެވެ. އެހެންކަމުން 24 ގަޑިއިރު ނުވަނީސް މި ބަލީގައި 1190 އަށް ވުރެ ގިނަ މީހުން މަރުވެފައިވެއެވެ. މިހާތަނަށް މި ބަލިން 105220 މީހުން ރަނގަޅުވެފައިވާއިރު ހޯމަ ދުވަހުގެ އިރުއޮއްސުމާ ހަމައަށް 103،089 މީހުން ވަނީ ބަލިން ރަނގަޅުވެފައެވެ. އެހެންކަމުން 24 ގަޑިއިރު ނުވަނީސް 2100 އަށްވުރެން ގިނަ މީހުން ވަނީ ބަލިން ރަނގަޅުވެފައެވެ.\nބަލި ޖެހުނު މީހުން އެންމެ ގިނައީ އަދިވެސް ޗައިނާގައެވެ. އެއީ 81172 މީހުންނެވެ. މިހާތަނަށް ޗައިނާ އިން މި ބަލީގައި 3276 އަށްވުރެން ގިނަ މީހުން މަރުވެފައިވެއެވެ. އަދި 73161 މީހުން ވަނީ ބަލީގައި މިހާތަނަށް ރަނގަޅުވެފައެވެ.\nދެވަނަ އަށް މި ބަލި އެންމެ ގިނައިން ޖެހުނު ކަމަށް ރިޕޯޓްކޮށްފައިވަނީ އިޓަލީއިންނެވެ. އެއީ 63926 މީހުންނަށްވުރެން ގިނައިންނެވެ. މި ބަލީގައި އެ ޤައުމުން 6،075 އަށްވުރެން ގިނަ މީހުން މިހާތަނަށް މަރުވެފައިވާއިރު ބަލި ޖެހިގެން 7430 މީހުންނަށްވުރެން ގިނަ މީހުން ވަނީ ރަނގަޅުވެފައެވެ.\nތިންވަނައަށް އެންމެ ގިނައިން މި ބަލި ޖެހުނު ކަމަށް އެމެރިކާ އިން ރިޕޯޓްކޮށްފައިވާއިރު އެއީ 46360 އަށްވުރެން ގިނަ މީހުންނެވެ. އެ ޤައުމުގައި މި ބަލި ޖެހިގެން މިހާތަނަށް 585 މީހުން މަރުވެފައިވާއިރު ބަލީގައި ރަނގަޅުވި މީހުންގެ ނިސްބަތް ދަށް ކަމަށް ފާހަގަކުރެވެއެވެ. އެގޮތުން ބަލީގައި މިހާތަނަށް ރަނގަޅު ވެފައިވަނީ 314 މީހުންނެވެ.\nސްޕެއިންގައި 35136 މީހަކަށް ބަލިޖެހިފައިވާއިރު ބަލީގައި މަރުވެފައިވަނީ 2311 މީހުންނެވެ. އަދި ބަލިން ރަނގަޅުވެފައިވަނީ 3،355 މީހުންނެވެ.


REPORT: Ventilator ge kanthah dhen mi nimunee? | ThePress\nވެންޓިލޭޓަރުގެ ކަންތައް ދެން މި ނިމުނީ؟\nޗައިނާއިން ގެނައި 10 ވެންޓިލޭޓަރާއި އިތުރު މެޑިކަލް އިކުއިޕްމަންޓް / ފައިލް ފޮޓޯ: ފޮރިން މިނިސްޓްރީ\nވެންޓިލޭޓަރުތައް ގަތުމަށް ދުބާއީގެ ކުންފުންޏަކަށް ހަވާލު ކުރުމުގައި ކޮރަޕްޝަނަށް މަގުފަހިވާ ކަންތައްތަކެއް ހިމެނޭ ކަމަށް ތުހުމަތުކޮށް އެންޓި ކޮރަޕްޝަން ކޮމިޝަން (އޭސީސީ) އިން އޭރުގެ މިނިސްޓަރު އަބްދުﷲ އަމީން ހިމެނިވަޑައިގަންނަވާ ގޮތަށް އެ މިނިސްޓްރީގެ 11 މުވައްޒަފެއްގެ މައްޗަށް ދައުވާ ކުރުމަށް އޭސީސީ އިން ފޮނުވި މައްސަލާގައި ދައުވާ ކުރެވޭ ވަރަށް ހެކި ނެތިގެން ދައުވާ ނުކުރަން ޕީޖީ އޮފީހުން ނިންމިއެވެ.\nއެމައްސަލަ އާ ގުޅިގެން މަގާމުގެ މަސްއޫލިއްޔަތު ތަކުން އެކަހެރި ކޮށް 8 މަސް ވާންދެން މުސާރަ ދިނުމަށް ފަހު، އެ މިނިސްޓްރީގެ ޑެޕިއުޓީ މިނިސްޓަރު ނިޝާމާ މުހައްމަދާއި ޑެޕިއުޓީ މިނިސްޓަރު ޝިޔާމާ މުހައްމަދު ވަނީ ވަޒީފާއިން ވަކިކޮށްފައެވެ.\nއެއްބަސްވުން ބާތިލުކޮށް ބަދަލު ހޯދަން ދިއުން\nއެޓާނީ ޖެނެރަލްގެ އޮފީހުން ވަނީ މިނިސްޓްރީ އޮފް ހެލްތާއި އެގްޒެކިއުޓާސް ޖެނެރަލް ޓްރޭޑިންއާ ދެމެދު އޭޕްރިލް 2، 2020 ގައި ވެފައިވާ އެއްބަސްވުމުގައި، އެޑްވާންސް ޕޭމަންޓް ހަދާތާ 29 މަސައްކަތު ދުވަހުގެ ތެރޭގައި މުދާ ފޯރުކޮށްދޭން ވާނެ ކަމުގައި ބަޔާން ކޮށްފައި ވާ ކަމަށް ބުނެފައެވެ.\nނަމަވެސް އެއްބަސްވުމުގައި ބަޔާންކޮށްފައިވާ ގޮތުގެ މަތިން އެފަރާތުން މުދާ ފޯރުކޮށްދީފައި ނުވާތީ އެއްބަސްވުން ބާތިލުކުރުމުގެ ގޮތުން މިނިސްޓްރީ އޮފް ހެލްތުން މިދިޔަ އާދިއްތަ ދުވަހު އެ ކުންފުންޏަށް "ޓާމިނޭޝަން ނޯޓިސް" ފޮނުވާފައިވާ ކަމަށް އެޓާނީ ޖެނެރަލް އޮފީހުން ބުނެއެވެ.\nއެއްބަސްވުން ބާތިލުކުރާ ދުވަހާ ހަމަޔަށް މުދާ ފޯރުކޮށްދީފައި ނުވާނަމަ، އެ މުދާ ފޯރުކޮށްދިނުމަށް އެހާތަނަށް ދައްކާފައިވާ ފައިސާ އަނބުރާ ރައްދުކޮށްދޭން ވާނެ ކަމަށާއި އެ ކުންފުނިން ފޯރުކޮށްދީފައި ނުވާ މުދަލަށް އެޑްވާންސްކޮށް ދައްކާފައިވާ ފައިސާއާއި އެއްބަސްވުމާ އެއްގޮތަށް މުދާ ފޯރުކޮށް ނުދިނުމުގެ ސަބަބުން ލިބިފައިވާ ސީދާ ގެއްލުމުގެ ބަދަލު އެ ކުންފުނިން ސަރުކާރަށް ނުދައްކައިފި ނަމަ އެ ފައިސާ ހޯދުމުގެ މައްސަލަ އާބިޓްރޭޝަނަށް ހުށަހެޅުމަށް ނިންމާފައިވާ ކަމަށް ވެސް އެޓާނީ ޖެނެރަލް އޮފީހުން ބުނެއެވެ.\nވެންޓިލޭޓަރު ހޯދުމަށް ވެފައިވާ އެއްބަސްވުން ބާތިލުކޮށް، އެ މައްސަލާގައި މިނިސްޓްރީގެ ދެ މުވައްޒަފުން މަގާމުން ވަކިކޮށް، ފައިސާ ހޯދަން އާބިޓްރޭޝަކަށް ދާން ނިންމާފައި ވާއިރު އުފެދޭ ސުވާލަކީ ވެންޓިލޭޓަރުގެ ކަންކަން ދެން މިހާ ހިސާބުން މި ނިމުނީ ހެއްޔެވެ؟\nއެކަމުގައި ބައިވެރިކަމަށް ތުހުމަތު ވީ މީހުން ކޮބާ ހެއްޔެވެ؟ އެލާރި ދޭން ސޮއި ކުރި މީހުން ކޮބާ ހެއްޔެވެ؟ އާބިޓްރޭޝަނަށް ދާން ނިންމުމުން އެ ހުރިހާ އެންމެން އެކަމުން ބަރީއަ ވެ "ސާފު ހުދު ފޮތިކޮޅެއް ކަހަލަ" ބަޔަކަށް ބަދަލުވެ ނިމުނީތޯއެވެ.\nއުފެދޭ ސުވާލަކީ ގައުމުގައި ހިންގާ ކޮރަޕްޝަން ތަކުގައި ތުހުމަތު ކުރެވޭ ފަރާތްތަކާ މެދު އެ ތުހުމަތު ސާބިތު ވަމުން ނުދާ ގޮތަށް ވެންޓިލޭޓަރުގައި ވެސް ތުހުމަތު ވާ މީހުން ހަމަ އެ މަގުން ދޫކޮށްލަނީ ތޯއެވެ. ކޮވިޑާ ގުޅިގެން ހޯދަން އުޅުނު ގޭސް ސިލިންޑަރުތަކަށް ވީ ގޮތާއި، އެކިއެކި ވުޒާރާތަކުގައި ސިޔާސީ މަގާމުތަކުގައި ތިބި ބައެއް ފަރާތްތަކަށް ތުހުމަތު ކުރެވުނު ކޮރަޕްޝަންގެ މައްސަލަ ސާބިތު ނުވެ ދިޔަ ގޮތާ ބެހޭ ގޮތުން މިއަދުވެސް ގިނަ ބަޔަކު ވާހަކަ ދައްކާ އިރު، ވެންޓިލޭޓަރާ ގުޅިގެން2ބޭފުޅަކު ކަނޑާލައި، ބަދަލު ހޯދަން ދާ ވާހަކަ ބުނީމައި ދެން ވެންޓިލޭޓަރުގެ ކަންތައް މި ނިމުނީތޯ ރައްޔިތުން ސުވާލު ކުރާނެއެވެ. އަދި އެކަން ދާ ގޮތްވެސް ބަލާނެއެވެ.\nރިޕޯޓް ކޮރަޕްޝަން ކޮވިޑް ކޮރަޕްޝަން ވެންޓިލޭޓަރު


Raajje Balikoh Syria in Evvanaiga Lead Fulhaakoffi - Vaguthu\nރާއްޖެ އާއި ސީރިއާ ބައްދަލުކުރި މެޗުގެ ތެރެއިން-- ފޮޓޯ: ފާއިދު/ އެފްއޭއެމް\nފީފާ ވޯލްޑްކަޕް އަދި އޭޝިއަން ކަޕުގެ ޖޮއިންޓް ކޮލިފިކޭޝަނުގެ ދެވަނަ ލެގުގައި ރާއްޖެ އަތުން ހޯދި މޮޅާއެކު ސީރިއާ އިން އެއްވަނައިގައި ލީޑު ފުޅާކޮށްފިއެވެ.\nދުބާއި ގައި ކުޅުނު ރާއްޖޭގެ ހޯމް މެޗު ސީރިއާ ކާމިޔާބުކޮށްފައިވަނީ 4-0 ގެ ނަތީޖާއަކުންނެވެ. މި ދެ ޓީމު ބައްދަލުކުރި ފުރަތަމަ ލެގު ސީރިއާ ކާމިޔާބުކޮށްފައިވަނީ 2-1 ގެ ނަތީޖާއަކުންނެވެ.\nމި މެޗުގައި ވާދަކުރި ސީރިއާ ޓީމުގައި ރާއްޖެއާއި ދެކޮޅަށް ކުޅުނު ފުރަތަމަ ލެގުގައި ވެސް ފެނުނު ކުޅުންތެެރިންތަކެއް ތިއްބެވެ. ނަމަވެސް އަނިޔާގެ މައްސަލަތަކާއި ކޮވިޑަށް ފައްސިވުމާއި ގުޅިގެން އެ ޓީމުގެ އެންމެ މުހިއްމު ކުޅުންތެރިންނަކަށް މި މެޗުގައި ނުކުޅެވެއެވެ.\nމި މެޗުގައި ރާއްޖެއަށް އެންމެ ނުރައްކާކުރި އެއް ކުޅުންތެރިއަކީ މަހްމޫދް އަލް މަވާޒް އެވެ. މި މެޗުގައި ހެޓްރިކް ހެދި ރޫމޭނިއާގެ ފުރަތަމަ ޑިވިޝަނުގައި ކުޅެމުން އަންނަ މި ކުޅުންތެރިޔާ ވަނީ މި މެޗުގައި މޮޅު ކުޅުމެއް ދައްކާފައެވެ. ސީރިއާ އިން މި މެޗުގައި ކާމިޔާބުކުރި ހަތަރު ލަނޑުގެ ތެރެއިން ތިން ލަނޑަކީ ލިބުނު ޕެނަލްޓީން ކާމިޔާބުކުރި ލަނޑުުތަކެކެވެ.\nރާއްޖެއިން ފުރަތަމަ ހާފުގައި ނިކުތީ ފޯވާޑް ލައިނުގައި އަސަދުﷲ އަބްދުﷲ އާއި އިބްރާހިމް މަހުދީ (ފޭދޫ އިއްބެ) އަދި ހަމްޒާ މުހައްމަދު (ހަމްޕު) އާއެކު އެވެ. މި ހާފުގައި ރާއްޖޭގެ ޓީމުން ފެނުނީ ވަރަށް ނެގިމަޑުވެފައި ތިބިތަނެވެ. ނަތީޖާއެއްގެ ގޮތުން މި ހާފު ސީރިއާ ނިންމާލީ ތިން ގޯލުގެ ލީޑަކާއެކު އެވެ.\nމި ހާފުގައި ސީރިއާގެ ފުރަތަމަ ލަނޑު ފެނިގެންދިޔައީ މެޗުގެ 29 ވަނަ މިނެޓުގައެވެ. މަހްމޫދް އަލް މަވާޒް މި ލަނޑު ކާމިޔާބުކުރި އިރު ސީރިއާގެ ދެވަނަ ލަނޑު ލިބުނު ޕެނަލްޓީއަކުން 33 ވަނަ މިނެޓުގައި ކާމިޔާބުކުރީ އައިޒް އޮސްމާން އެވެ. އަދި ފުރަތަމަ ހާފުގެ ފުރިހަމަ ވަގުތު ހަމަވެގެން ރެފްރީ ދެއްކި އިތުރުވަގުތުގެ ދެވަނަ މިނެޓުގައި ކާމިޔާބުކުރީ މަހްމޫދް އަލް މަވާޒް އެވެ.\nދެވަނަ ހާފުގައި ރާއްޖެއިން ވަރަށް ބޮޑުތަން ކުޅުން ރަނގަޅުކުރި އެވެ. ފުރަތަމަ ހާފާއި ހިލާފަށް ލިބޭ ބޯޅަތައް ހިފަހައްޓާ ސީރިއާ ޓީމަށް ޕްރެޝަރުތަކެއް ކުރިމަތިކުރުވި އެވެ. ރާއްޖެއިން މި ހާފުގައި ބަދަލުތަކެއް ގެނައެވެ. މި ހާފުގައި ސީރިއާގެ ހަމައެކަނި ލަނޑު ފެނިގެންދިޔައީ 71 ވަނަ މިނެޓުގައެވެ. ލިބުނު ޕެނަލްޓީއަކުން މި ލަނޑު ކާމިޔާބުކުރީ މަހްމޫދް އަލް މަވާޒް އެވެ.\nކޮލިފައިންގައި ރާއްޖެ ދެން ބައްދަލުކުރާނީ ޗައިނާއާއެވެ. މި މެޗު ކުޅޭނީ އަންނަ ހުކުރުދުވަހު އެވެ.\nޖޫން 4, 2021 23:47\nކޮންމެހެން އެހެންކަމަކާ އުޅެން ވެއްޖެ ކަލޭމެން ފުޓްބޯޅަ ނުކުޅެ.ސްޓެޓް ފެނިފަ ލަދުން ބޯ ހަލާކު.\nޖޫން 5, 2021 06:58\nދިވެހިން ސީރިޔާ އަށް ދަނީ ފުޓްބޯޅަ ފަރިތަ ކުރަން ... ހަންގުރާމަ އަށް ނޫންކަން ސާބިތުވެއްޖެ\nޖޫން 5, 2021 00:02\nމޮޅަށް ކުޅެ ބަލިވީ ދޯ މި ފަހަރުވެސް...\nކޮންމެސް އެހެން ކަމެއް ކުރަން ވެއްޖެ ދޯ މިހާރު..\nޖޫން 5, 2021 06:03\nކޮން ފަދަ ބޮޑު މުސީ ބާތެއްތަ...ކޮން ބޯޅަ އެއް ކުޅޭކަށް .އަތާ އަގަޔާ ދިމާނުވެގެން އުޅޭއިރު..ގައުމު ދަރަނި ވެރިވާރު...ބަލިމަޑު ކަމުން ސާލާމަތް ނުވެވިގެން އުޅޭއިރު..މީހުން ތައް މަރުވަމުން ދާއިރު....ތިބޯޅައެ އް ކުޅެގެން ވަނީ ކޮންކަމެއް....\nޙަމަ ވަގުތުން އިސްތިއު ފާ ދެއްވާ\nޖޫން 5, 2021 07:43\nކުޅިވަރު ކުޅެންޖެހޭނެ، ކޮންމެ އެކަމު ވާވަރަކުން ކުޅެންޖެހޭނީ، ކޮންމެ ހިނެއް ބޭރުގެ ކޯޗެއްގެނެސް އޭނާއަށް ހާގުން ހަރަދު ކުރުމުގެ ބަދަލުގައި ރާއްޖޭގެ ކޯޗެއްވެސް ރަގަޅުވާނެ، ތިކޯޗުކޮންށްދޭ ކަންތަށް ސުޒޭން މާރަގަޅަށް ކޮށްދޭނެ، ސުޒޭނަށް އިގޭނެ ކާކު ކޮންތާކަަށަ ކުޅެންވީ، ރޭގަ މެޗްގައި އެކަން ވަރަށް ބޮޑަށް ފެނުނު.\nއެކަމު ތިޔަ ހަރަދު ތަށް ކުރުން ހުއްޓާލާ. އެޗްޕީއޭއިންވެސް އެވެރިން ބޯޅަދަނޑުގައި ކޭމް ކުރަން ދިންނަމަ ވަރަށް ހަރަދު ކުޑަވިސް.\nރޭގަ މެޗްގަ ކުޅުން ވަރަށް ދަށް،......\nޖޫން 5, 2021 10:12\nމީ ދެން ދެރަވަރު ކަމެއް\nމިހާރު މަގޭ އުމުރު 30 ވެގެން މި ދަނީ އަދިވެސް މި ދިވެހިރާއްޖެ އޭޝިއާ ނޫން ސަރަހައްދެއް ގަ މޮޅެއްނުވެ.\nޢަދި މޮޅުނުވާތާ ވަނީ ބޮޑުތަނުން ބަލި.\n4-0 އިސްނޮޓް އެކްސެޕްޓަނަލް\nތީ ކީ ޖަޕާނު،އިރާނެއް ނޫން


ފަތުވާ: ޙައްޖަކީ ޢަރަފާތް – DhiSalafiyyah\nފަތުވާ: ޙައްޖަކީ ޢަރަފާތް\n10/10/2012 ޢިލްމުވެރިންގެ ފަތުވާދިސަލަފިއްޔާ\nރަސޫލާ صلى الله عليه وسلم ޙަދީޘްކުރައްވާފައިވެއެވެ. (الحَجُّ عَرَفَة) [މާނަ: ޙައްޖަކީ ޢަރަފާތެވެ.] މިބަސްފުޅުގެ މާނައަކީ ކޮބާ ހެއްޔެވެ؟\n“ރަސޫލާ صلى الله عليه وسلم ޙަދީޘްކުރައްވާފައިވާ ބަސްފުޅުގައި އައިސްފައިވާ (الحَجُّ عَرَفَة) [މާނަ: ޙައްޖަކީ ޢަރަފާތެވެ.] މިބަސްފުޅުގެ މާނައަކީ ހަމަކަށަވަރުން ޙައްޖުކުރާއިރު ޢަރަފާތުބިމުގައި މަޑުކުރުމަކީ ކޮންމެހެން ކުރަންޖެހޭކަމެއްކަމެވެ. ފަހެ ޢަރަފާތުބިމަށް ނުދެއްވިއްޖެމީހާއަށް ޙައްޖުފާއިތުވެއްޖެއެވެ.\nއަދި މީގެ މާނައަކީ ޢަރަފާތުބިމަށް ދެވިއްޖެމީހަކަށް ދެން ޙައްޖުގެ އެހެން ޢަމަލުތައް ކުރަންނުޖެހޭ ވާހަކައެއްނޫނެއެވެ. މިކަމަކީ އިޖުމާޢުވެފައިވާކަމެކެވެ. ފަހެ ހަމަކަށަވަރުން މީހަކު ޢަރަފާތުބިމަށް ދިޔަޔަސް ދެންވެސް ޙައްޖުގެ ބާކީހުރި ޢަމަލުތައް އަދާކުރަންޖެހޭނެއެވެ. އެއީ މުޒްދަލިފާގައި ރޭ ހޭދަކުރުމާއި، ޠަވާފުލް އިފާޟާކުރުމާއި، ޞަފާއާއި މަރުވާއާ ދެމެދު ސަޢުޔުކުރުމާއި، ޖަމްރާތަކަށް ހިލައުކުމާއި، މިނާގައި ރޭ ހޭދަކުރުމެވެ.\nނަމަވެސް އެބަސްފުޅުގެ މާނައަކީ: ޙައްޖުކުރާއިރު ކޮންމެހެންވެސް ޢަރަފާތުބިމަށްދާންޖެހޭނެކަމެވެ. ޢަރަފާތުބިމަށް ނުދެވިއްޖެނަމަ އޭނާއަށް ޙައްޖެއްނުވެއެވެ. އެހެންކަމުން ޢިލްމުގެ އަހުލުވެރިން ވިދާޅުވެފައިވެއެވެ. [ޢަރަފާތުގައި]ހުރުން ފާއިތުވެއްޖެމީހަކަށް ޙައްޖުފާއިތުވެއްޖެއެވެ.”\nފަޟީލަތުއްޝައިޚު މުޙައްމަދު އިބްނު ޞާލިޙުލް ޢުޘައިމީން رحمه الله\n“مجموع فتاوى ابن عثيمين” (23/24)\nމިފަތުވާގެ އަޞްލު ބައްލަވާ: ލިންކު1(ޢަރަބި) ، ލިންކު2(އިނގިރޭސި)


ސަރުކާރުން އަދާލަތަށް ހައްގުވާ މިންވަރު ލިބެން ޖެހޭ: އިމްރާން – Dhen.mv\nސަރުކާރުން އަދާލަތަށް ހައްގުވާ މިންވަރު ލިބެން ޖެހޭ: އިމްރާން\nދެން އެމްވީ March 3, 2020 - 10:30 am\nސަރުކާރުގެ ތެރެއިން އަދާލަތު ޕާޓީއަށް ހައްގުވާ މިންވަރު ލިބެން ޖެހޭނެ ކަމަށް އެ ޕާޓީގެ ރައީސް އަދި ހޯމް މިނިސްޓަރު އިމްރާން އަބްދުﷲ މިރޭ ވިދާޅުވެއްޖެ އެވެ.\nރާއްޖެ ޓީވީގެ ފަލަ ސުރުހީ ޕްރޮގްރާމްގައި ވާހަކަދައްކަވަމުން އިމްރާން ވިދާޅުވީ އެ ޕާޓީއަށް ނިސްބަތްވާ ކުރީގެ ޖެންޑާ މިނިސްޓަރު ޝިދާތާ ޝަރީފުގެ ބޮލުގައި ހުރިހާ ކަމެއްގެ އިހުމާލު ނޭޅުވޭނެ ކަމަށެވެ.\nއެގޮތުން ޝިދާތާގެ އިހުމާލު ނުހިމެނޭ ދެ ކަމެއް އޭނާގެ ބޮލުގައި އެޅުވި ކަމަށެވެ. އެއީ ދެ އަހަރުގެ ކުއްޖަކަށް ޖިންސީ ގޯނާ ކުރި މައްސަލަ އާއި ހާއްސަ އެހީއަށް ބޭނުންވާ ފަރާތްތަކުގެ އެމްބެސެޑަރު އަހުމަދު ހިޝާނަށް ކުރެވޭ ޖިންސީ ގޯނާގެ ތުހުމަތުތަކެވެ.\nއިމްރާން އެހެން ވިދާޅުވިއިރު، މިދިޔަ މަހު ޝިދާތާ އިސްތިއުފާ ދެއްވާފައި ވަނީ އެ ދެ މައްސަލާގައި ކުރިމަތިވި ޕްރެޝާގެ ސަބަބުންނެވެ. އެހެންކަމުން މިހާރު ސަރުކާރު ކޯލިޝަނުގައި ތިބީ އަދާލަތުގެ ދެ މިނިސްޓަރުންނެވެ. އެއީ އިމްރާނާއި އިސްލާމިކް މިނިސްޓަރު ޑރ. އަހްމަދު ޒާހިރެވެ.\nއިމްރާން ވިދާޅުވީ ޝިދާތާގެ ބަދަލުގައި ރައީސް އިބްރާހިމް މުހައްމަދު ސޯލިހު އައްޔަނު ކުރެއްވި ފަރާތް ގަބޫލުކުރައްވަން ޖެހިވަޑައިގެންފައިވާ ކަމަށެވެ.\nއާ ޖެންޑާ މިނިސްޓަރުގެ މަގާމަށް އައްޔަނު ކުރެއްވި އިންޑިއާގައި ހުންނަވާ ދިވެހި ސަފީރު އާއިޝަތު މުހައްމަދު ދީދީ އަކީ ""މާބޮޑު ދެކޮޅުވެރިކަމެއް ނެތް، މައްސަލަ ނުޖައްސާނެ" ފަދަ ބޭފުޅެއް ކަމަށް އިމްރާން ވިދާޅުވި އެވެ.\nއެ ނިންމުން ނިންމުމުގެ ކުރިން ރައީސް ވަނީ އިމްރާނާ ބައްދަލުކޮށްފައި ކަމަށާއި، އަދާލަތު ޕާޓީއަށް ހައްގުވާ މިންވަރު ހޯދަދޭން މަސައްކަތް ކުރައްވާނެ ކަމަށް އެމަނިކުފާނު ވިދާޅުވި ކަމަށް އޭނާ ފާހަގަކުރެއްވި އެވެ.\nރައީސްގެ ވާހަކަފުޅަށް އިތުބާރު ކުރައްވާ ކަމަށާއި "އެކަމަށް ވަގުތުކޮޅެއް ނަގާނެ" ކަމަށް ގަބޫލުކުރައްވާ ކަމަށް ވެސް އިމްރާން ވިދާޅުވި އެވެ.


Dhaulayi ladhuganna varah ihmaalu vefai!\nދައުލަތް ލަދުގަންނަ ވަރަށް އިހުމާލުވެފައި!\nކުރީގެ ޓޫރިޒަމް މިނިސްޓަރު އަލީ ވަހީދު: އޭނާގެ މައްސަލާގައި ދައުލަތް ވަނީ ފޭލްވެފައި -- އަވަސް ފޮޓޯ\nޖިންސީ ގޯނާ އާއި ރޭޕްގެ ސީރިއަސް ތުހުމަތުތަކެއް ކޮށްފައި ވަނިކޮށް ކުރީގެ ޓޫރިޒަމް މިނިސްޓަރު އަލީ ވަހީދު ބޭސް ފަރުވާއަށް ކަމަށް ބުނެ ރާއްޖެއިން ބޭރަށް ކުއްލި ގޮތަކަށް ފުރުވާލީ ރެއެއްގެ މެންދަމު ވަރަށް ސިއްރުންނެވެ. އެފަދަ ސީރިއަސް ތުހުމަތުތަކެއްގައި ދައުވާ ކޮށްފައި ވަނިކޮށް އެހާ ފަސޭހައިން ކުއްލި ގޮތަކަށް ރާއްޖެއިން ބޭރަށް ވަޑައިގެންނެވޭނީ އެކަމުގަައި އޭނާއަށް އެހީތެރިވެ ދޭން ނުފޫޒާއި ބާރު އޮތް ކޮންމެވެސް ބަޔަކު ތިބެގެނެވެ. އަދި އެކަން ކޮށްފައި ވަނީ ވަރަށް ބޮޑަށް ރޭވިގެންކަން މިހާތަނަށް ކަން ހިނގާފައިވާ ގޮތަށް ބަލާއިރު ގަބޫލުކުރެވެ އެވެ. އެކަމުގައި އެތައް އިހުމާލެއް ވެއެވެ.\nޕާސްޕޯޓް ހިފަހައްޓާފައި ވަނިކޮށް ކުއްލި ގޮތަކަށް އެ އަމުރު މުރާޖައާކޮށް އޭނާ ދޫކޮށްލަން އަމުރު ކުރުމުން ފުރުވާލީ އެވެ. އެކަން ހާމަވެ ދައުލަތާއި ސަރުކާރުގެ އެކި އިދާރާތަކަށް ތުހުމަތާއި ސުވާލުތައް އަމާޒުވާން ފެށުމުން ދައުލަތުން އެދެން ފެށީ އަލުން ޕާސްޕޯޓް ހިފަހައްޓަން އަމުރަކަށެވެ. ނަމަވެސް އޭރު އަލީ ވަހީދު ހުންނެވީ ދިވެހި ދައުލަަތުގެ އިހްތިސޯސް ނުހިނގާ ސަރަހައްދެއްގަ އެވެ. އޭނާ ހުންނެވި ތަނެއްވެސް ދައުލަތަކަށް ނޭނގެ އެވެ. އެހެން ކަމުން ފިލާފާލެ ކަމަށް ބުނެ އަލުން ޕާސްޕޯޓް ހިފަހައްޓަން އެދުމުން މި މައްސަލާގައި އިތުރުވީ ސުވާލުތަކެވެ.\nޖުލައި 12، 2020 އިން ފެށިގެން އަލީ ވަހީދުގެ ޕާސްޕޯޓް ހިފަހައްޓާ ހަތް ދައުވާއެއް އުފުލާ ކޯޓަށް މައްސަލަ ފޮނުވީ ނޮވެންބަރު 18، 2020 ގައެވެ. އެއީ ޖިންސީ ކުށުގެ ގާނޫނުގެ 16 ވަނަ މާއްދާގެ ދަށުން ޖިންސީ އަނިޔާ ކުރުމުގެ ކުށުގެ ދައުވާ 15 ވަނަ މާއްދާގެ ދަށުން ރޭޕް ކުރަން އުޅުމުގެ ކުށުގެ ދައުވާ އާއި ގާނޫނުލްއުގޫބާތުގެ 132 ވަނަ މާއްދާގެ ދަށުން ބޭ އަދަބީ ގޮތުގައި ޖިންސީ ގުނަވަން ދެއްކުމުގެ ކުށުގެ ދައުވާ އާއި ޖިންސީ ކުށުގެ ގާނޫނުގެ 18 ވަނަ މާއްދާގެ ދަށުން ޖިންސީ ގޯނާ ކުރުމުގެ ދައުވާ އާއި އެ ގާނޫނުގެ 19 ވަނަ މާއްދާގެ ދަށުން ޖިންސީ ގޯނާ ކުރަން އުޅުމުގެ ކުށުގެ ދައުވާ އާއި ގާނޫނުލްއުގޫބާތުގެ 412 ވަނަ މާއްދާ އާއި އެ ގާނޫނުގެ 81 ވަނަ މާއްދާގެ ދަށުން ހުއްދަ ނޫން ޖިންސީ މުއާމަލާތެއް ހިންގަން އެދުމުގެ ދެ ދައުވާ އެކެވެ.\nއެ މައްސަލާގައި އަލީ ވަހީދު ހާޒިރުކޮށް ބޭއްވުނީ އެންމެ ޝަރީއަތެކެވެ. އޭގެ ފަހުން އޭނާ ބޭރަށް ފުރުވާލީ އެވެ. ދެން ފެނުނީ ޣައިރު ހާޒިރުގައި މައްސަލަ ހިންގާން ފެށި ތަނެވެ. ވީޑިއޯ ކޮންފަރެންސް މެދުވެރިކޮށް ރާއްޖޭގެ ބާރު ނުހިނގާ ތަނެއްގައި ޝަރީއަތް ނުހިންގޭނެ ކަމަށް ބުނެ ދައުލަތުން އެކަން ގާޒީގެ ސަމާލު ކަމަށް ގެންދިޔަ އެވެ. ގާޒީ ނިންމެވުމަކީ އެކަން އެގޮތަށް ކުރެއްވޭނެ އެވެ. އެހެން ކަމުން ކްރިމިނަލް ކޯޓުން އެ ނިންމުން މަތީ މަރުހަލާއަށް ގެންދިޔަ އެވެ. އެ މައްސަލައިގެ އަޑުއެހުންތަކަށް ސުޕްރީމް ކޯޓުން އަލީ ވަހީދަށް ޗިޓު ފޮނުވައި ކޯޓަށް ހާޒިރުވާން އެންގި އެވެ. ނަމަވެސް އެ އަމުރަށް ކިޔަމަނެއް ނުވެ އެވެ. އެއީ ސުޕްރީމް ކޯޓުން، ކޯޓުގެ ހުރުމަތް ކެނޑިކަމަށް ނިންމައި ދެ މަހާއި 12 ދުވަހުގެ ޖަލު ހުކުމެއް އަލީ ވަހީދުގެ މައްޗަށް ވަނީ އިއްވާފަ އެވެ.\n"އަލީ ވަހީދު ކޯޓަށް ހާޒިރު ނުވުމުން ފިޔަވަޅު ނޭޅި ކޯޓުތަކަށް މިކަމުގައި ކަމެއް ނުކުރެވި ޝަރީއަތް ހިންގޭ ގޮތް ނުވެ، އަލީ ވަހީދުގެ ކުރިމަތީ ކޯޓުތައް އަމާންދީ ކުޑަކަކޫ ޖަހާތަން ރައްޔިތުންނަށް ފެނުމަކީ ރާއްޖޭގެ ދުސްތޫރީ ނިޒާމް ކިލަނބުވެ ކޯޓުތަކުގެ އަމުރުތަކުގެ ހުރުމަތް ކެނޑި، ގާނޫނީ ވެރިކަން ނުހިނގޭ ކަމުގެ ތަސައްވުރު އުފެދޭ ކަމެއް،" ކޯޓުގެ ހުރުމަތް ކެނޑުމުން އަލީގެ މައްޗަށް އިއްވި ހުކުމުގައި ބަޔާން ކޮށްފައި ވެއެވެ.\nއެ ހުކުމް ތަންފީޒު ކުރަން އަލީ ވަހީދު ރާއްޖެ ގެންނަން ޖެހެ އެވެ. ފުލުހުން ބުނާ ގޮތުގައި ސުޕްރީމް ކޯޓުން ކޮށްފައިވާ އެ ހުކުމް ތަންފީޒު ކުރުމަށްޓަކައި އޭނާ ރާއްޖެ ގެނައުމަށްޓަކައި އިންޓަޕޯލް މެދުވެރިކޮށް ކުރަންޖެހޭ ކަންކަން ކުރެ އެވެ. "ޕޮލިސް ޓް ދަ ޕޮލިސް" މެދުވެރިކޮށް ވެސް މަސައްކަތް ކުރާނެ އެވެ.\nނަމަވެސް އަނެއްކާވެސް އުފެދެނީ އިތުުރު ސުވާލުތަކެވެ. އެއީ ކޯޓުގެ ހުރުމަތް ކަނޑައިލި މައްސަލައެއްގެ ހުކުމް ތަންފީޒު ކުރަން އިންޓަޕޯލް އިން ރެޑް ނޯޓިސް ނެރެދީފާނެ ހެއްޔެވެ؟\nޕީޖީ ޝަމީމް އަދި އަލީ ވަހީދު\nކްރިމިނަލް ކޯޓުގެ ކުރީގެ އިސް ގާޒީ އަހުމަދު ހައިލަމް ވިދާޅުވާ ގޮތުގައި އެފަދަ ހުކުމެއް ތަންފީޒު ކުރަން އިންޓަޕޯލްގެ ރެޑްނޯޓިސް ނެރެދޭނެ ކަމާމެދު ސުވާލު އުފެދެ އެވެ. ސަބަބަކީ އިންޓަޕޯލް ރެޑްނޯޓިސް ނެރެވޭ ހާލަތްތަކާއި އުސޫލުތައް ގަވާއިދުގައި ސާފުކޮށް ލިޔެފައި އޮތީމަ އެވެ. އިންޓަޕޯލްގެ "ރޫލްސް އޮފް ދި ޕްރޮސެސިން ޑޭޓާ" ގެ ދެވަނަ ބާބުގެ ދަށުން 83 ވަނަ މާއްދާގައި ރެޑްނޯޓިސް ނެރެވޭނެ ހާއްސަ ހާލަތްތަކެއް ބަޔާން ކޮށްފައި ވެއެވެ. އެ މާއްދާގެ އެކެއްގައި ރެޑްނޯޓިސް ނެރެވޭނެ މިނިމަމް ކްރައިޓިރިއާއެއް ބަޔާން ކޮށްފައިވާއިރު އެއީ ސީރިއަސް ކުށެއްކޮށްފައިވާ މީހެއްގެ މައްޗަށް ނެރެވޭ ނޯޓިހެކަން އެނގެން އެބައޮތެވެ.\nއެ މާއްދާގައި ވާގޮތުން ކުށެއްގެ ތުހުމަތަށް މީހަކު ހޯދަން ރެޑް ނޯޓިސް ނެރެވޭނީ އެކުށް ސާބިތުވެއްޖެ ނަމަ އޭނާގެ މައްޗަށް މަދުވެގެން ދެ އަހަރު ދުވަހުގެ ޖަލު ހުކުމެއް އަންނަ ނަމަ އެވެ. އަދި ޖަލު ހުކުމެއް ތަންފީޒު ކުރަން މީހަކު ހޯދަން ރެޑް ނޯޓިސް ނެރެވޭނީ ތަންފީޒު ކުރަން ޖެހޭ އެ ހުކުމަކީ މަދުވެގެން ހަ މަސް ދުވަހުގެ ހުކުމަކަށް ވާނަމަ އެވެ. ނުވަތަ ތަންފީޒުކުރަމުން ދިޔަ ހުކުމެއްގެ ބާކީ ބައި ތަންފީޒުކުރަން މަދުވެގެން ހަ މަސް ދުވަހުގެ މުއްދަތެއް އޮތް ނަމަ އެކަންޏެވެ.\nހައިލަމް ވިދާޅުވި ގޮތުގައި ސުޕްރީމް ކޯޓުން ކޮށްފައިވާ ހުކުމުގައި އަލީ ވަހީދުގެ މައްޗަށް ތުހުމަތުކުރާ މައްސަލަތަކުގެ ތަފްސީލް ނެތެވެ. އިންޓަޕޯލުން ނޯޓިސް ނެރެދިނުމަށް ހުކުމް ޓްރާންސްލޭޓްކޮށްފައި ފޮނުވާން ޖެހެ އެވެ. ގާނޫނުތަކާއި މާއްދާތައް އަދި އޭނާގެ މައްޗަށް އަންނާނެ އަދަބުތަކުގެ ތަފްސީލު ފޮނުވަން ޖެހެ އެވެ. މި ހާލަތުގައި ކޯޓުގެ ހުރުމަތް ކަނޑައިގެން ދެ މަހާއި 12 ދުވަހުގެ ހުކުމެއް ތަންފީޒު ކުރަން އެ ނޯޓިސް ނެރެދިނުމަށްވުރެ ނުނެރެދިނުމާއި ގާތެވެ. އެއީ އިންޓަޕޯލްގެ އެ ގަވާއިދުގެ ދަށުން ކޯޓުގެ ހުރުމަތް ކެނޑުމަކީ ޖިނާއީ ބޮޑު ކުށަކަށް ނުވާތީ އެވެ.\n"ސުޕްރީމް ކޯޓުން އޭނާގެ މައްޗަށް ހުކުމް ކުރީ ކޯޓުގެ ހުރުމަތް ކަނޑާލައިގެން. އެ ހުކުމުގެ އެއްވެސް ތަނަކު ނެތް އޭނަގެ މައްޗަށް ތުހުމަތު ކުރަނީ ކޮން ކުށެއްކަން އެނގޭކަށް. ރެޑްނޯޓިސްއަށް އެދޭއިރު ހުކުމްގެ ޓްރާންސްލޭޝަން ފޮނުވަން ޖެހޭ. ގާނޫނުތަކުގެ މާއްދާތަކާ އަދަބުތައް އެނގޭހެން ފޮނުވަން ޖެހޭ. އެހެންވީމަ އަޅުގަނޑު މި ދަންނަވަނީ މިހާލަތުގަ އެ ނޯޓިސް ނެރެދޭނެހެން ހިއެއް ނުވެޔޭ،" ހައިލަމް ވިދާޅުވި އެވެ.\nއަލީ ވަހީދު ރާއްޖެ ގެންނަން އިންޓަޕޯލުން ރެޑް ނޯޓިސް ނެރެން މަސައްކަތް ކުރަނީ ހައިލަމް އެ ވިދާޅުވާ ހުރިހާ ޕްރޮސީޖަރެއް ފޮލޯ ކުރުމަށް ފަހު ކަމެއް ނުވަތަ ނޫން ކަމެއްވެސް ފުލުހުން ނުބުނެ އެވެ. އަދި އެކަމަށް ކޯޓަކުން ހާއްސަ އަމުރެެއް ހޯދި ކަމެއްވެސް ސާފެއް ނުކޮށް ދެ އެވެ.\nސުޕްރީމް ކޯޓުގައި ބޭއްވި އަޑުއެހުމުގައި އަލީ ވަހިދަށް ހާއްސަ ކޮށްފައިވާ ގޮނޑި ހުހަށް\nކަން މިހެން އޮތް އިރު ފެށުނީއްސުރެ މި މައްސަލާގައި ދައުލަތުގެ އިހުމާލު ސާފުކޮށް ފެންނަން އެބަ އޮތެވެ. އަލީ ވަހީދުގެ މައްޗަށް ކުރަނީ ޖިނާއީ ބޮޑެތި ކުށްތަކެއްގެ ތުހުމަތެވެ. އޭނާގެ ދަށުން މަސައްކަތް ކުރި މުވައްޒަފުންތަކަކަށް ޖިންސީ ގޯނާ ކުރި ކަމުގެ ތުހުމަތުތަކެވެ. އެހެންކަމުން އޭނާ ޝަރީއަތް ނިމެންދެން ބަންދު ކުރުމަށް ދައުލަތުން އެންމެ ފުރަތަމަ ވެސް ކޯޓުގައި ނޭދުނީ ކީއްވެކަމާ މެދު ސުވާލު އުފެދެ އެވެ. މި މައްސަލައިގައި އަލީ ވަހީދުގެ ފަރާތުން ހެއްކަށް ނުފޫޒު ފޯރުވުމުގެ އިހުތިމާލް ވެސް އެބަ އޮތެވެ.\nހައިލަމްގެ ވާހަކަތަކާއި އެއްބަސްވެވަޑައިގަންނަވާ އެހެން ވަކީލަކު ވިދާޅުވި ގޮތުގައި ޖިންސީ ފުރައްސާރައިގެ ޝިކާރައަކަށް ވެފައިވާ އެ މުވައްޒިފުންނަކީ އަލީ ވަހީދާއި ގާތް ގުޅުމެއް އޮންނާނެ މުވައްޒަފުންނެވެ. އަދި އޭނާއަކީ އެ ދުވަސްވަރު އެ މީހުންގެ ވެރިމީހާ އެވެ. ފޯނު ނަންބަރުތަކާއި ސޯޝަލް މީޑިއާ އެކައުންޓްތައް ވެސް އެނގުމުގެ ފުރުސަތު ބޮޑެވެ. ގައުމުން ބޭރުގައި ހުރި ނަމަވެސް އަމިއްލަ ނަންބަރު ނޫން ނަންބަރަކުން ވެސް އެ މުވައްޒިފުންނަށް ގުޅައިގެން ހެއްކަށް ނުފޫޒު ފޯރުވުމުގެ އިހުތިމާލް އެބަ އޮތެވެ.\n"ހެކިންނަށް ނުފޫޒު ފޯރުވަފާނެ ކަމަށް އޭނާގެ އިހުތިމާލު އޮތް ކަމަށް ފަނޑިޔާރަށް ފެނެއްޖެނަމަ ބަންދު ކުރާން ގާނޫނުގަ އެބަ އޮވޭ. މައްސަލައިގަ ލިބިފައިވާ ހެކިތަކަށް ނުފޫޒުފޯރުވާނެ ކަމުގެ އިހުތިމާލް އެބަ އޮތް. އޭނާ [އަލީ ވަހީދު] އެންމެން ކުރިމަތީގަ ނޫން ކަމަށްވެސް ވެދާނެ އެކަން ކުރީ. އެހެންވީމާ މައްސަލައިގަ ހެކިންގެ ގޮތުގައި ތިބީ އެކުދިން އެކަނި ކަމަށް ވެސް ވެދާނެ. އެހެންވީމަ ދައުލަތުން ކީއްވެގެންތޯ ދައުވާ ކުރުމާ އެކީ އޭނާ ބަންދު ކުރާން ނޭދުނީ ކޯޓުގައި،" ވަކީލް ވިދާޅުވި އެވެ.\nމި މައްސަލާގައި ވާހަކަ ދެއްކެވި ކުރީން ފަނޑިޔާރުކަން ކުރެއްވި އެހެން ބޭފުޅަކު ވިދާޅުވި ގޮތުގައި މީހެއްގެ ޣައިރު ހާޒިރުގައި މައްސަލައެއް ކުރިއަށް ގެންދެވޭނެތޯ ކަނޑައަޅަށް މަތީ ކޯޓަކަށް ގާނޫނީ މައްސަލައެއް ވެއްދުމަކީ ވެސް ދައުލަތަށް ކުރެވިދާނެ ކަމެކެވެ. އެއީ އަލީ ވަހީދާ ނުލަ އެވެ. އޭނާގެ ޕާސްޕޯޓް ދޫކޮށްލުމުން މައްސަލަ އިސްތިއުނާފު ކުރުމަށް ހައިކޯޓަށާއި ސުޕްރީމް ކޯޓަށް ދައުލަތުން ދިޔަ އެވެ. ނަމަވެސް އެ ދެ ކޯޓުން އެ މައްސަލަ ބޭރުކޮށްލާފައި ވަނީ އަލީ ވަހީދަށް ޗިޓް ރައްދުނުވާ ކަމަށް ބުނެ، ޣައިރު ހާޒިރުގައި މައްސަލަ ކުރިއަށް ނުގެންދެވޭނެތީ އެވެ. ހަމައެކަނި އަލީ ވަހީދު މައްސަލައިގައި ދަށު ކޯޓުން ނިންމާފައިވާ ނިންމުން ހިފައިގެން މަތީ ކޯޓުތަަކަށް ދިއުމުގެ ބަދަލުގައި މިފަދައިން އަމަލުކޮށްގެން މައްސަލައިގެން ކުރިއަށް ދިއުމުގެ ފުރުސަތު ހުޅުވިދާނެ ކަމަށް އޭނާ ދެކެވަޑައިގަންނަވަ އެވެ.\nކޯޓުތަކުން އަލީ ވަހީދުގެ ކުރިމަތީގައި ކުޑަކަކޫ ޖަހައިގެން ނުވާނެ ކަމަށް ސުޕްރީމް ކޯޓުން ބުނި ނަމަވެސް ދައުލަތުން އޭނާގެ ކުރިމަތީގައި ކުޑަކަކޫ ޖަހައިގެން ތިބިކަން ސާފުވާ އެތައް ސަބަބެއް މި ނޫންވެސް ވެއެވެ. އެކަން އެހެން ގަބޫލުކުރާ އެތައް ބަޔަކު އެބަތިއްބެވެ. އަދި އެކަމަށް ބާރު ލިބޭ އެތައް ސަބަބުތަކެއް ދިމާއަށް އެ ހުރީ ފެންނާނެ އެވެ.\nދައުލަތުން މި މައްސަލާގައި ސީރިއަސް ނޫން ކަމަށް ބުނެވޭނެ ކިތަންމެ ކަމެއްވެސް އެބަ ހުއްޓެވެ. ގާނޫނުން ބާގަނޑެއް ހޯދައިގެން އޭނާ ފިލުވަން މަސައްކަތް ކޮށްފައިވާ ކަމަށްވެސް ބުނުމުގެ ފުރުސަތު އެބައޮތެވެ. މުޅި މައްސަލާގައި ހިނގާދިޔަ ކޮންމެ ކަމަކަށް ބަލާލުމުން ވެސް ފެންނަނީ އެކަމެވެ. ކަމެއް ކުރަނީ އޭގެ ކުރީން ކުރަން އޮންނަ އެހެން ކަމެއް ދޫކޮށްލާފަ އެވެ. ނޫންނަމަ ކަމެއް ކުރެވޭތޯ ބަލަނީ އެންމެ ދުރު މަގުންނެވެ. އެއީ އަލީ ވަހީދަށް ފަހިކޮށްދޭން ކުރާހާ ކަންކަމެވެ.\n"އަސްލު ދައުލަތުން އަމަލު ކުރަން ޖެހޭ ގޮތަކީ މީގައި ކޯޓުން އެރެސްޓް ވޮރެންޓެއް ހޯދައިގެން އިންޓަޕޯލް ރެޑް ނޯޓިސްއެއް ނެރެންވީ. އަސްލުގަ ދައުވާތައް އުފުލުމާއި އެކީގަ ޝަރީއަތް ނިމެންދެން ހައްޔަރު ކުރަން އެދެން ވާނެ. އެކަމަކު މިހާރު ވެސް ކުރެވޭނެ ކަންކަން އެބަހުރި. ކްރިމިނަލް ކޯޓުން އޭނާގެ ބޭސް ފަރުވާގެ މުއްދަތު މިމަހުގެ 26 ވަނަ ދުވަހަށް އިތުރުކޮށްފައިވާ ކަމަށް މައުލޫމާތު ލިބޭ. އެ މުއްދަތުގެ ފަހުން އޭނާ ހައްޔަރު ކުރަން އަމުރެއް ނެރުމަށްފަހު ރެޑް ނޯޓިސްއަށް އެދެންވީ. ކްރިމިނަލް ކޯޓުން އެ އަމުރު ނުދީފިއްޔާ މަތީ ކޯޓުތަކަށް ދާނީ. ގޮސްގެން އެރެސްޓް ވޮރެންޓް ހޯދާނީ. ޕީޖީއަކުން މިހާތަނަށް ނޭދޭ އޭނަ ބަންދުކުރާކަށް. އެ އަމުރު ހޯދުމަށްފަހު އަމުރު މެދުވެރިކޮށް ހުރިހާ ދައުވާތަކާ އެކީ އެދިގެން އެ ނޯޓިސް ލިބިދާނެ،" ހައިލަމް ވިދާޅުވި އެވެ.\nއަލީ ވަހީދުގެ މައްސަލަ ބޮޑު ޑްރާމާ ސީރިޒްއަކަށް ވެފައިވާ ކަަމަށް ބުނަން ޖެހެނީ އެތައް ކަމެއް މި މަގުން ހިނގާފައި އޮތުމުންނެވެ. ފުރަތަމަ ބޭރަށް ފުރުވާލަން ފުރުސަތު ދިން އަމުރުގައި އޮތީ ޕާސްޕޯޓް ރިވިއު ކުރީ ދައުލަތުން އެދިގެނެވެ. އެ އަމުރު މީޑިއާތަކުން އާންމު ކުުރުމުން އެއީ ލިޔުމުގެ ކުށެއް ކަމަށް ބުނެ އެ މައްސަލަ ހިންދާލީ އެވެ. ދެން އައީ އެ އަމުރު ރިވިއުކޮށް ޕާސްޕޯޓް ދޫކޮށްލީ ޖާމިނު ކުރާނެ މީހަކު ބެހެއްޓުމުން ކަމަށް ބުނާ ބުނުމެވެ.\nޖާމިނުކުރި މީހާ އެ ހުރީ އެވެ. ވީކަމެއް ނެތެވެ. އެ ހުންނެވީ ސްޓޭޓް މިނިސްޓަރު ކަމުގަ އެވެ. އޭނާގެ މައްސަލަ ކޯޓަށް ހުށައެޅި ނަަމަވެސް ކޯޓުގައި އެ މައްސަލަ ހިރިވެސް ނުލާ އެ އޮތީއެވެ. އޭގެ ބަދަލުގައި އިތުރު އެހެން ކަންކަން މި މައްސަލައިގެ ތެރެެއަށް ގެނެސް އިންސާފު ގާއިމުކުރަން މަސައްކަތް ކުރާ ކަމަށް ދައްކަނީ އެވެ.\nކުރީގެ ޓޫރިޒަމް މިނިސްޓަރު އަލީ ވަހީދުގެ އަރިހުގައި ޔޫތު މިނިސްޓްރީގެ ސްޓޭޓް މިނިސްޓަރު އަސްއަދު އަލީ: އޭނާއަކީ އަލީގެ ޕާސްޕޯޓު ދޫކުރަން ޖާމިނުކުރި މީހާ -- ފޮޓޯ: އަވަސް\nދެން މި އައީ ސުޕްރީމް ކޯޓުގެ ހުރުމަތް ކެނޑި ކަމަށް ބުނެ އައި ކުުރު ޖަލު ހުކުމެވެ. އެ ޖަލު ހުކުމް ތަންފީޒު ކުރަން އޭނާ ރާއްޖެ ގެންނަން ކަރެކްޝަނުން އެދިގެން ފުލުހުން މަސައްކަތް ފެށި ފެށުމެވެ. އިންޓަޕޯލުން ރެޑް ނޯޓިސް ނެރެ ނުދީގެން އެ މައްސަލަ ވެސް ނިމޭނީ އެވެ. އަނެއްކާވެސް އާ ވާހަކައެއް މި މައްސަލާގައި ދައްކާލުމުން ނިމުނީ އެވެ.\nޔަގީންވާ ކަމަކީ އަލީ ވަހީދުގެ މައްސަލާގައި ދައުލަތް އިހުމާލުވެއްޖެ ކަމެވެ. އަނިޔާ ލިބުނު ކަމަށް ބުނާ މުވައްޒިފުންނަށް އިންސާފު ހޯދާ ދިނުމުގައި ގަސްތުގައި އިހުމާލު ކޮށްފި ކަމެވެ. އެހެން ނޫންނަމަ މިވަރުގެ ސީރިއަަސް ތުހުމަތުތަކެއް އޮތް ބޭފުޅަކާމެދު މި ނޫން ގޮތަކަށް ދައުލަތުން އަމަލު ކުރީހެވެ. އެކަން ހާމަވެ ދައުލަތް "ބޭޒާރު" ވުމުން ދެން މި ގެނައީ ދެ މަހުގެ ހުކުމެވެ. އޭގެ ފަހުން އަލީ ވަހީދު ރާއްޖެ ގެންނަން ނެރެން އުޅޭ ކަމަށް އެ ބުނާ ރެޑް ނޯޓިހެވެ. ނަމަވެސް ހަގީގަތަކީ ދެ މަހުގެ ހުކުމާއި ރެޑް ނޯޓިހަކީ މި މައްސަލާގައި ދައުލަތާއި ކޯޓުތަކުން ހަދާފައިވާ ގޯސްތައް ފޮރުވަން މިހާރު އޮތް ދެ ހަތިޔާރު ކަމެވެ.\nޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް ކްރިމިނަލް ކޯޓް + އަލީ ވަހީދު ހަސަން ސައީދު\nއަލީގެ މައްސަލާގައި ކޯޓުގެ ނިންމުންތައް އިސްތިއުނާފަށް


SunOnline: Hushaneylhey massala thakugai court ah baheh nukiyeyne: MDP\nކުރިމިނަލް ކޯޓް ---ސަން ފޮޓޯ: މުހައްމަދު އަފްރާހް\nހުށަނޭޅޭ މައްސަލަތަކުގައި ކޯޓަށް ބަހެއް ނުކިޔޭނެ: އެމްޑީޕީ\nކޯޓުތަކަކީ ހުށަހެޅޭ މައްސަލަތައް ބެލުމުގެ އިތުރުން އަމިއްލައަށް ބަސްބުނެ ގޮތް ކިޔަން ހުންނަ ތަނެއް ނޫން ކަމަށް އިދިކޮޅު ޕާޓީ މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) އިން ބުނެފި އެވެ.\nއިއްޔެ ކްރިމިނަލް ކޯޓުން ނެރުނު ނޫސްބަޔާން ކުށްވެރިކޮށް އެމްޑީޕީން މިއަދު ނެރުނު ނޫސް ބަޔާނުގައި ބުނެފައި ވަނީ، ކްރިމިނަލް ކޯޓުން ސިޔާސީ ފަރާތްތަކުން ނެރޭ ފަދަ ސިޔާސީ ނޫސްބަޔާން ނެރެމުންދާ ކަމަށާއި އެކަން އެ ޕާޓީން ކުށްވެރި ކުރާ ކަމަށެވެ.\nއެމްޑީޕީން ނެރުނު ނޫސް ބަޔާނުގައި ބުނެފައި ވަނީ، ކްރިމިނަލް ކޯޓުގެ ނޫސް ބަޔާނަކީ ނޫސްވެރިކަން ކުރާ ފަރާތްތަކަށް ބިރުދެއްކުމަށް ނެރެފައިވާ ނޫސްބަޔާނެއް ކަމަށެވެ. އަދި އެފަދަ ބަޔާންތަކުގެ ސަބަބުން ޖުޑީޝަރީގެ މިނިވަންކަން ގެއްލި، އިތުބާރު ގެއްލިގެންދާ ކަމެއް ކަމަށް އެމްޑީޕީގެ ބަޔާނުގައިވެ އެވެ.\n"ނޫސްވެރިންނަށާއި ރައްޔިތުންނަށް އިންޒާރުދީ މިފަދަ ނޫސްބަޔާން ކްރިމިނަލް ކޯޓުން ނެރުމަކީ ޖުޑީޝަރީގެ މިނިވަންކަން ގެއްލި، އިތުބާރު އިތުރަށް ގެއްލިދާ ކަމެކެވެ. ކޯޓުތަކުގެ ގަދަކަމަކީ ކޯޓުތަކަށް ހުށަހެޅި ފައިސަލާ ކުރެވިފައިނުވާ ކަންކަމުގައި އަމިއްލަ ގޮތްތައް ނިންމައި އިންޒާރުގެ ނޫސްބަޔާން ނެރުމެއްނޫނެވެ. އެއާ ޚިލާފަށް ކޯޓުތަކުގެ ގަދަކަމަކީ ރައްޔިތުންގެ އިތުބާރު ހޯދުމެވެ." އެ ބަޔާނުގައިވެ އެވެ.\nއިއްޔެ ކުރިމިނަލް ކޯޓުން ނެރެފައިވާ ނޫސް ބަޔާނުގައި ބުނެފައި ވަނީ، ރައްޔިތުންގެ ހިތްތަކުގައި ނުތަނަވަސްކަން އުފެއްދުމަށާއި ދައުލަތުގެ ތިން ބާރުގެ އަގުވައްޓާލައި ރައްޔިތުންގެ މެދުގައި ބައިބައިވުން އުފެއްދުމަށް ބައެއް ނޫސްވެރިން މަސައްކަތް ކުރަމުންދާ ކަމަށެވެ. އެހެންކަމުން އެކަން ހުއްޓާލުމަށް ނޫސްވެރިންނަށް ގޮވާލާ ކަމަށް އެ ބަޔާނުގައިވެ އެވެ. އަދި އެކަން ކުރާ މީހުންނާ ދޭތެރޭ ފިޔަވަޅު އަޅާނެ ކަމަށް ވެސް އެ ބަޔާނުގައި ބުންޏެވެ.\nއޭގެ އިތުރުން ރާއްޖޭގައި އަމާންކަން ގާއިމްވެފައި ވަނީ ދިވެހި ދައުލަތުގެ އިސްވެރިންނާއި ރާއްޖެއަށް ހެވާއި ލާބަޔަށް އެދޭ ގިނަ ބައެއްގެ މަސައްކަތުން ކަމަށް ވެސް އެ ނޫސް ބަޔަނުގައި ވަނީ ބުނެފަ އެވެ.\nކްރިމިނަލް ކޯޓް އެމްޑީޕީ ނޫސްވެރިން ނޫސްވެރިކަން


India sifain Raajje nufonuvaane kamuge yageen kan libihje: Defence\nއިންޑިޔާ ސިފައިން ރާއްޖެ ނުފޮނުވާނެ ކަމުގެ ޔަގީންކަން ލިބިއްޖެ: ޑިފެންސް\nއެމްއެންޑީއެފް އާއި އިންޑިޔާ އަސްކަރިއްޔާ ގުޅިގެން ހިންގި ތަމްރީނުގެ ތެރެއިން -- ފޮޓޯ | އެމްއެންޑީއެފް\nއިންޑިޔާ އަސްކަރިއްޔާއިން ރާއްޖެ ނުފޮނުވާނެ ކަމުގެ ޔަގީންކަން އެ ގައުމުގެ ފަރާތުން ސަރުކާރަށް ދީފައިވާ ކަމަށް މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) އިން ބުނެފި އެވެ.\nއެމްއެންޑީއެފް އިން މިއަދު ނެރުނު ބަޔާނުގައި ބުނެފައި ވަނީ ރާއްޖޭގައި މިހާރު ހިނގާ ސިޔާސީ ހަމަނުޖެހުންތަކާ ގުޅިގެން އިންޑިޔާ ސިފައިން ފޮނުވުމަށާއި އެ ގައުމުގެ އަސްކައިއްޔާ އިން ފިޔަވަޅުތަކެއް އަޅުމަށް ގޮވާލާ ހިތްވަރު ދެމުން ބައެއް ފަރާތްތަކުން އަންނަ ކަމަށެވެ. ނަމަވެސް ރާއްޖެ އާއި އިންޑިޔާ ދެމެދު ޒަމާނުއްސުރެއް އޮންނަ ގާތް ގުޅުމުގެ މިހާރުވެސް ދަމަހައްޓަމުންދާ ކަމަށާއި އިންޑިޔާއިން ސިފައިން ރާއްޖެއަށް ނުފޮނުވާނެ ކަމުގެ ޔަގީންކަން ސަރުކާރަށް ލިބިފައިވާ ކަމަށް އެމްއެންޑީއެފް އިން ބުންޏެވެ.\n"...މިފަދަ ވާހަކަތަކަކީ އިންޑީޔާ އާއި ރާއްޖެ ދެމެދު އޮންނަ ޒަމާންވީ ގުޅުމާމެދު ސުވާލު އުފެއްދުމުގެ ނިޔަތުގައި ދައްކަމުންދާ ވާހަކަތަކެއް، އެފަދަ ވާހަކަތައް ނުދައްކަން އިލްތިމާސް ކުރަން،" އެ ބަޔާނުގައި ބުނެފައިވެ އެވެ.\nއޭގެ އިތުރުން ބޭރުގެ އެއްވެސް ފަރާތެއްގެ އެހީތެރިކަމަށް ސަރުކާރުން އެދިފައި ނުވާނެ ކަމަށާއި އެހެންކަމުން ސިފައިން އަތުވެދާނެ ކަމުގެ ބިރުވެރިކަމެއް ވެސް ނެތް ކަމަށް އެމްއެންޑީއެފް އިން ބުންޏެވެ. އަދި ގައުމުގެ މިނިވަންކަން ގެއްލޭނެ ފަދަ ކުޑަ ކަމަކަށް ވެސް ސަރުކާރުން ޖާގައެއް ނުދޭނެ ކަމަށް ވެސް އެމްއެންޑީއެފް އިން ބުންޏެވެ.\nއިންޑީޔާ އަސްކަރިއްޔާ އިން ރާއްޖެ އައުމަށް ފުރަތަމަ ގޮވާލާފައި ވަނީ ކުރީގެ ރައީސް މުހައްމަދު ނަޝީދު އެވެ. ނަމަވެސް އެމަނިކުފާނުގެ ވާހަކަތަކަށް ރައްދު ދެއްވަމުން ޗައިނާ އިން ވަނީ އިންޑިއާއިން ރާއްޖެއަށް ސިފައިން ފޮނުވައިފި ނަމަ އެކަން ހުއްޓުވަން ފިޔަވަޅު އަޅާނެ ކަމަށް ވެސް ބުނެފަ އެވެ.\nގައުމަށް ހަމަޖެހުން އޮތީ އެކެއް ފެބްރުއަރީގެ އަމުރު ރިވިއުކޮށްގެން


Tom Cruise ge "Mission Impossible 7"gai Prabhas baiveriveytha?\nޓޮމް ކްރޫޒްގެ "މިޝަން އިމްޕޮސިބަލް 7"ގައި ޕްރަބާސް ބައިވެރިވޭތަ؟\nޕްރަބާސް އަދި "މިޝަން އިމްޕޮސިބަލް 7"ގެ ޑައިރެކްޓަރާއި ބައެއް ޓީމު މެމްބަރުން\nއިންޑިޔާގައި އެންމެ މަޝްހޫރު އެއް އެކްޓަރަކީ "ސާހޯ"ގެ ބަތަލު ޕްރަބާސް އެވެ. ތެލުގޫ އަދި ތަމަޅަ ބަހުން ވާހަކަ ދައްކާ ސައުތު އިންޑިޔާ ގިނަ ބަޔަކު ޕްރަބާސް އަށް ސަޕޯޓްކުރާތީ އޭނާގެ ފޭނުން އެތައް މިލިއަނަކުން ގުނާލެވެ އެވެ.\nފަހުގެ ޚަބަރުތައް ބުނާ ގޮތުގައި ޕްރަބާސް ވަރަށް އަވަހަށް ހޮލީވުޑް ފިލްމުތައް ކުޅެން ފަށާނެ އެވެ. އެގޮތުން ޓޮމް ކްރޫޒްގެ "މިޝަން އިމްޕޮސިބަލް 7"ގައި އޭނާގެ ވަރަށް ޚާއްސަ ރޯލެއް ހިމެނޭ ކަމަށް ވެސް ތުންތުންމަތިން ވާހަކަ ދެކެވެ އެވެ. އަދި "އެމްއައި7"ގައި ޕްރަބާސް ބައިވެރިވާ ކަމަށް ފިލްމުގެ ޑައިރެކްޓަރު ކްރިސްޓޮފާ މެކްކުއެރީ ޔަގީން ކޮށްދީފައިވާ ކަމަށް ވެސް ބައެއް ނޫސްތަކުން ޚަބަރު ފަތުރާފައިވެ އެވެ.\nޕްރަބާސް މިހާރު ކުޅެމުންދާ "ރާދޭ ޝާމް"ގެ ޝޫޓިން އަށް އިޓަލީ އަށް ދާދިފަހުން އޭނާ ގޮސް ހުރިއިރު "އެމްއައި7"ގެ ޓީމާ ބައްދަލުކުރި ކަމަށް ވެއެވެ. އަދި އެ ބައްދަލުވުމުގައި "އެމްއައި7"ގެ ސްކްރިޕްޓް ޕްރަބާސް އަށް ޑައިރެކްޓަރު ކިޔައިދިނުމުން ޕްރަބާސް އެ ފިލްމު ކުޅެން އާނ ބަސް ބުނެފައިވާ ކަމަށް ވެސް ޚަބަރުތައް ބުނެ އެވެ.\nނަމަވެސް ސޯޝަލް މީޑިއާގައި މި ވާހަކައިގެ އަޑުގަދަވެ ޑައިރެކްޓަރު ކްރިސްޓޮފާއާ ހަމައަށް ވެސް މި ޚަބަރު ގޮސް ޑައިރެކްޓަރު ވަނީ އޭނާގެ ރަސްމީ އެކައުންޓުން ޓުވީޓުކޮށް މިއީ ދޮގެއް ކަމަށް ބުނެފަ އެވެ.\n"އޭނައަކީ ވަރަށް ހުނަރުވެރި މީހެއް. އަހަރެމެން ދުވަހަކުވެސް ބައްދަލެއް ނުވޭ. އިންޓަނެޓަށް މަރުހަބާ،" ކްރިސްޓޮފާ މެކްކުއަރީގެ ޓުވީޓުގައި ބުނެފައި ވެއެވެ.\n"މިޝަން އިމްޕޮސިބަލް 7"ގައި ޓޮމް ކްރޫޒް އަނެއްކާވެސް ފެންނާނީ ސްޕެޝަލް އެޖެންޓް އީތަން ހަންޓްގެ ރޯލަށް އިއާދަވެފައި ހުއްޓަ އެވެ. ކުރިން މި ފިލްމު ރިލީޒްކުރަން އޮތީ މިއަހަރުގެ ތެރޭގަ އެވެ. ނަމަވެސް ކޮރޯނާވައިރަހުގެ ޕެންޑެމިކްއާ ހެދި ލަސްވީ އެވެ. މިހާރު މި ފިލްމުގެ ޝޫޓީން ކޮވިޑް-19ގެ ގައިޑްލައިންތަކާ އެއްގޮތަށް ކުރިއަށް އެބަދެ އެވެ.\nމި ފިލްމުގައި ޓޮމް ކްރޫޒްގެ އިތުރުން ސައިމަން ޕެގް، އެލެކް ބޯލްޑްވިން، ވެނީސާ ކާބީ އަދި ރެބެކާ ފާގަސަން ބައިވެރިވެ އެވެ.\nޕްރަބާސް ހޮލީވުޑް ފިލްމުތައް ކުޅެން ނުފެށިޔަސް އިންޑިއާގެ ބައެއް އެކްޓަރުންނަށް ހޮލީވުޑްގައި މަސައްކަތް ކުރުމުގެ ފުރުސަތުތައް ލިބިފައިވެ އެވެ. އެގޮތުން މިދިޔަ އަހަރުގެ ފަހުކޮޅު ސައުތު އިންޑިއާގެ ފިލްމީ ތަރިއެއް ކަމަށްވާ ދަނުޝް ވަނީ ކްރިސް އިވާންސް އާއި ރަޔަން ގޮސްލިންގެ "ދަ ގްރޭ މޭން"ގައި ބައިވެރިވެފަ އެވެ. އަދި ޕްރިޔަންކާ ގެންދަނީ ކިއާނޫ ރީވްސް އާއެކު "މެޓްރިކްސް 4"ގައި މަސައްކަތް ކުރަމުންނެވެ.\nމީގެ އިތުރުން އަލީ ފަޒާލް ވެސް ހޮލީވުޑްގެ ދަތުރު ވަނީ ފަށާފަ އެވެ. އެގޮތުން އޭނާ ކުޅޭ ފުރަތަމަ ފިލްމަކީ "ދެތުއޮފް ދަ ނީލް" އެވެ.\nއިންޖިނިއަރިން ޑިގްރީ އޮތް ބައެއް ފަންނާނުން\nސްޕީލްބާގް ތިން ފަހަރަށް ބެލި ބޮލީވުޑް ފިލްމެއް


ރާއްޖެއަށް އިތުރު ސަބްމެރިން ކޭބަލްތައް ގެނައުމުގެ މަސައްކަތް މިދަނީ ކުރަމުން: މިނިސްޓަރ މަލީޙް – Dhen.mv\nޢާއިޝަތު ނުޒުހާ October 21, 2020 - 12:03 pm\nއިންޓަރނޭޝަނަލް ކަނެކްޓިވިޓީއަށް ކުރެވޭ ޚަރަދު ކުޑަކުރުމުގެ ގޮތުން، ރާއްޖެއަށް އިތުރު ސަބްމެރިން ކޭބަލްތައް ގެނައުމުގެ މަސައްކަތް ކުރަމުންދާކަމަށް މިނިސްޓަރ އޮފް ކޮމިއުކޭޝަން ސައިންސް އެންޑް ޓެކްނޮލޮޖީ މުޙައްމަދު މަލީޙް ޖަމާލް ވިދާޅުވެއްޖެއެވެ.\nމިނިސްޓަރު މަލީހް މިހެން ވިދާޅުވީ، އިންޓަރނޭޝަނަލް ޓެލެކޮމިއުނިކޭޝަން ޔޫނިއަން، އައި.ޓީ.ޔޫ އާއި ވިއެޓްނާމްގެ މިނިސްޓްރީ އޮފް އިންފޮމޭޝަން އެންޑް ކޮމިއުނިކޭޝަންސް އިން ގުޅިގެން ބޭއްވި މިނިސްޓީރިއަލް ރައުންޑްޓޭބަލް ގައި ދެއްކި ވާހަކަފުޅުގައެވެ.\nމި ބައްދަލުވުމަކީ ކޮވިޑް-19ގެ ހާލަތުގައި ޓެކްނޮލޮޖީ އަދާކުރާ ދައުރަކީ ކޮބައިކަމާއި، އަވަސް ދުވެއްޔެއްގައި އިގްތިސާދު ރަނގަޅުކުރުމަށް ޑިޖިޓަލް ޓެކްނޮލޮޖީ އާއި ކަނެކްޓިވިޓީގެ ދައުރަކީ ކޮބައިކަމާ މެދު މަޝްވަރާކުރުމަށް ބޭއްވި ބައްދަލުވުމެކެވެ.\nއެގޮތުން ކޮވިޑް-19 އާ ގުޅިގެން ވެސް ރައްޔިތުންނަށް އެންމެ ބޮޑު އެހީތެރިކަމެއް ވެދީފައިވަނީ އިންޓަނެޓު ކަން ފާހަގަކުރައްވައި މިނިސްޓަަރު ވިދާޅުވީ، އެ ހާލަތުގައި ރައްޔިތުން އެންމެ ބޮޑަށް ބޭނުންވި ހިދުމަތަކަށް އިންޓަރނެޓް ޚިދުމަތް ވެގެން ދިއުމާއި އެކު ރާއްޖޭގެ ސަރުކާރާއި، އައި.އެސް.ޕީ ތަކުން މަސައްކަތްކޮށްފައި ވަނީ ނެޓްވޯކް ވީހާ ވެސް ރަނގަޅަށް ފޯރުކޮށްދެވޭތޯ ކަމަށެވެ.\nއެގޮތުން ފުރަބަންދު ދުވަސްވަރުގައި، ފްރީ ޑޭޓާ އެލަވަންސް، ރީޗާޖު ކުރުމުން ޑިސްކައުންޓް އަދި ބިލަށް ފައިސާ ދެއްކުން ފަސްކުރެވޭނެގޮތް ހޯދައިދެވިފައިވާ ކަން މިނިސްޓަރުގެ ވާޙަކައިގައި ފާހަގަކުރެއްވިއެވެ.\nމީގެ އިތުރުންވެސް، ފުރަބަންދު ދުވަސްވަރު އިންޓަނެޓު ބޭނުން ކުރި މިންވަރު އިތުރުވެގެން ދިޔަ ކަމަށާއި އެކަން ވެގެން ދިޔައީ ރައްޔިތުންގެ އުއްމީދުތަކާއި އެއް ފެންވަރަށް ހިދުމަތްތައް ފޯރުކޮށްދިނުން ގޮންޖެހުމަކަށް ވެގެން ދިޔަ ކަމެއް ކަމަށް މިނިސްޓަރު ވިދާޅުވިއެވެ.\nރާއްޖޭގެ ކަނޑުއަޑީގައި ޑޭޓާ ސެންޓަރެއް ގާއިމުކުރުމަށް ދައުވަތު އަރުވައިފި


Maa ginain mi lui kaanaa kanyaa cancer jehidhaane! | ThePress\nމާ ގިނައިން މި ލުއިކާނާ ކަންޏާ ކެންސަރު ޖެހިދާނެ!\n20 October 2021, 09:00\nތަފާތު ލުއިކާނާގެ ބާވަތްތަކެއް / ފޮޓޯ: ދަ ޓައިމްސް\nމާ ގިނައިން ބިސްކޯދު ކާނަމަ، ކެންސަރު ޖެހުމުގެ ފުރުސަތު އޮތް ކަމަށް، ހޮންގްކޮންގްގައި ކުރި ދިރާސާއަކުން ދައްކައިފިއެވެ.\nހޮންގްކޮންގްގެ ކޮންޒިއުމާ ވޮޗްޑޯގުން މި ދިރާސާ ކުރިއަށް ގެންދިޔައީ، ތަފާތު 60 ބާވަތެއްގެ ބިސްކޯދާ ގުޅޭ ކަންކަން ބެލުމަށް ފަހުގައެވެ.\nމި ބިސްކޯދުތަކަކީ ވަގުތުން ކާލެވޭ ގޮތަށް، ދުރާލާ ޕެކްކޮށްފައި ވާ ބިސްކޯދު ކަމަށް ވާއިރު، ކެންސަރަށް މަގު ފަހި ކުރާ މާޢްދާތަކެއް ކަމަށް ވާ ގްލައިސިޑޯލް އަދި އެކްރިލަމައިޑް މާއްދާތައް މި އުފެއްދުންތަކުގައި އެކުލެވެއެވެ. މި ކެމިކަލްތަކަކީ ކެންސަރަށް ޖައްސަނިވި ނުރައްކާ ބޮޑު މާއްދަތަކެކެވެ.\nސަޔާއި ބިސްކޯދަކީ ގިނަ ބަޔަކަށް ކަމުދާ ލުއި ކޭމެއް / ފޮޓޯ: ޑްރިސްކޯލާ\nގްލައިސިޑޯލް އަދި އެކްރިލަމައިޑް ކެމިކަލް މާއްދާ ބޭނުން ކުރުމުގެ ހުއްދަ، ބިސްކޯދު އުފައްދާ ފަރާތްތަކަށް އޮތް ނަމަވެސް، އެކަމަށް ހައްދެއް އޮވެއެވެ. ވިލާތުގެ އިއްތިހާދުން ކަނޑައަޅާފައި ވާ ހުދޫދަށް ބަލާއިރު، 1 ކިލޯގްރާމްގެ ބިސްކޯދުގައި އެކްރިލަމައިޑް ބޭނުން ކުރެވޭނެ އެންމެ މަތީ ލިމިޓަކީ 350 ގުރާމެވެ.\nނަމަވެސް، ހޮންގްކޮންގްގައި ކުރިއަށް ގެންދިޔަ ދިރާސާއިން،4ބާވަތެއްގެ ބިސްކޯދުގައި، މި އިން ފަހަނަ އަޅާފައި ވާ ކަން ވަނީ ހާމަވެފައެވެ. އެގޮތުން އެކްރިލަމައިޑްގެ މާއްދާ އެންމެ ގިނަ ކަމަށް ފާހަގަ ކޮށްފައި ވަނީ މުޖީޒް ސޭންޑްވިޗް ކްރެކާޒްގައެވެ. މި ބަވަތުގެ ބިސްކޯދުގައި 620 ގުރާމްގެ އެކްރިލަމައިޑް އެކުލެވޭއިރު، މިއީ ރައްކާތެރި ލިމިޓަށް ވުރެ2ގުނަ އިތުރު އަދަދެކެވެ.\nކެންސަރަށް މަގު ފަހި ކުރާ އިތުރު ބްރޭންޑްތަކުގެ ތެރޭގައި ދިވެހިންގެ މެދުގައި އާންމު ކޮށް ބޭނުން ކުރާ އޯރިއޯއާއި މާރީ ބިސްކޯދުގެ އިތުރުން ޕްރެޓްޒް ވޭފާޒް ހިމެނެއެވެ.\nމީގެ އިތުރުން، ދިރާސާއަށް ތަހުލީލު ކުރި 60 ބާވަތުގެ ބިސްކޯދުގެ ތެރެއިން 56 ބާވަތެއްގައި،3އެމްސީޕީޑީ އެކުލެވޭ ކަމަށް ވެސް ވަނީ ދައްކާފައެވެ. މިއީ ކިޑްނީގެ އިތުރުން، ފިރިހެނާގެ ދަރިފަނި އަލާ ކުރާ ގުނަވަނަށް އަސަރު ކުރުވާ ކެމިކަލް ކޮމްޕައުންޑެކެވެ.\nދިރާސާ ބުނާ ގޮތުގައި، ބަރުދަނުގައި 60 ކިލޯގްރާމް ހުންނަ މީހަކު، ދުވާލެއްގެ މައްޗަށް މި ކެމިކަލް 120 ގުރާމަށް ވުރެ އިތުރަށް ބޭނުން ކޮށްގެން ނުވާނެއެވެ. ނަމަވެސް ބައެއް ބިސްކޯދުގެ ކޮންމެ ކިލޯގްރާމެއްގައި، މި މާއްދާގެ 2000 ގުރާމް އެކުލެވޭކަން ވަނީ ހާމަވެފައެވެ.\nކެންސަރަށް މަގުފަހި ކުރާ މާއްދާތައް ފެނިފައި ވާ ބިސްކޯދުތަކުގެ ތެރޭގައި އޯރިއޯ އަދި މާރީ ބިސްކޯދު ހިމެނޭ / ފޮޓޯ: ޑަބްލިއުޖީއެން ޓީވީ\nހޮންގްކޮންގްއިން ދިރާސާކުރި ބިސްކޯދުތަކުގެ ތެރެއިން 33 ސާމްޕަލެއްގައި ސަރުބީގެ ބައި މަތި ކަމަށް ދައްކާއިރު، 27 ސާމްޕަލެއްގައި ހަކުރު ގިނަ ކަމަށް ދައްކައެވެ. އަދި 13 ސާމްޕަލެއްގައި ސޯޑިއަމް ގިނަ ކަމަށް ދައްކައެވެ. މީގެ އިތުރުން 40 ޕަސެންޓް ބިސްކޯދުގެ ނިއުޓްރިޝަނަލް ލޭބަލްގައި އޮޅުވާލުންތަކެއް ހުރި ކަމަށްވެސް ދިރާސާއިން ވަނީ ހާމަ ވެފައެވެ.\n2017 ވަނަ އަހަރު އިންޑިއާގައި ކުރިއަށް ގެންދިޔަ ދިރާސާއަކަށް ބަލާއިރު، އެ ގައުމުގައި އުފައްދާ ކުރީމު ޖެހި ބިސްކޯދުތަކަކީ ރައްކާތެރި ކަމުގެ މިނަށް ވުރެ ހަކުރާއި ސަރުބީގެ ބައި ގިނަ އުފެއްދުންތަކެއް ކަން ވަނީ ހާމަ ވެފައެވެ.\nބިސްކޯދަކީ އެންމެ ރައްކާތެރި ލުއި ކާނާ ކަމުގައި ބައެއް މީހުންނަށް ހީވެފައި އޮންނަނީ ބިސްކޯދުތައް ލޭބަލް ކުރުމުގައި "ހޯލް ވީޓް"، "އޯޓްމީލް"، "ފައިބަރުގެ މުއްސަނދިކަން ލިބިފައި ވާ" ނުވަތަ "ހަކުރު ނާޅާ" މިފަދަ ލަފުޒުތައް ބޭނުން ކޮށްފައި ހުންނާތީއެވެ. ނަމަވެސް މިފަދަ ލަފުޒުތަކަކީ، ގިނަ ފަހަރަށް މާކެޓް ކުރުމަށް ބޭނުން ކުރާ އުކުޅެއްކަން ހަނދާނުގައި ބަހައްޓަން ޖެހެއެވެ.\nބިސްކޯދަކީ ލުއި ކާނާއެއް ނަމަވެސް، ކެންސަރަށް މަގުފަހި ކުރާ ނުރައްކާ މާއްދާތަކެއް އޭގައި އެކުލެވޭ / ފޮޓޯ: ދި އިންޑިޕެންޑެންޓް\nހަކުރު ނާޅާ ކަމަށް ބުނާ ބިސްކޯދުތަކަކީ މަސްނޫއީ ހަކުރުން އޭގައި ފޮނި ރަހަ ލައްވާފައި ވާ އުފެއްދުންތަކެކެވެ. އޯޓްސް ބިސްކޯދުގައި، ހަގީގީ އޯޓްސް އެކުލެވެނީ އެންމެ5ޕަސެންޓާއި 10 ޕަސެންޓާ ދެމެދު މިންވަރަކަށް ކަމުގައި ވެސް ވެދާނެއެވެ.\n10 އަހަރު ދުވަހުގެ މުއްދަތެއްގެ ތެރޭގައި، ސްވީޑަންގައި، 60000 އަންހެނުން ބައިވެރި ކޮށްގެން ކުރިއަށް ގެންދިޔައެވެ. މީގެ ތެރެއިން، ހަފުތާއަކު2ނުވަތަ3ފަހަރު ބިސްކޯދު ކައި އުޅުނު މީހުންނަށް ރަހިމުގެ ކެންސަރު ޖެހުމުގެ ފުރުސަތު، 33 ޕަސެންޓް އިތުރު ކަމަށް ވަނީ ދައްކާފައެވެ. ހަފުތާއަކު3ފަހަރަށް ވުރެ ގިނައިން ބިސްކޯދު ކައި އުޅުނު މީހުންގެ ހަށިގަނޑުގައި ޓިއުމަރު އުފެދުމުގެ ނުރައްކާ 42 ޕަސެންޓް ބޮޑު ކަމަށްވެސް ދިރާސާއިން ވަނީ ދައްކާފައެވެ.\nރިޕޯޓް ކާބޯތަކެތި ކެންސަރު ވިޔަފާރި ލައިފްސްޓައިލް ސިއްހަތު


BREAKING: Covid Jehigen Hospital Gai Faruvaa Dhey Meehunge Adhadhu 105 Ah | Hathaavees\nކޮވިޑް ޖެހިގެން ހޮސްޕިޓަލުގައި ފަރުވާދޭ މީހުންގެ އަދަދު 105އަށް\nރާއްޖެއިން ކޮވިޑް19 ޖެހިގެން ހޮސްޕިޓަލުގައި ފަރުވާދޭ މީހުންގެ އަދަދު އިތުރުވާން ފަށައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކޮށްފައިވާ ޓްވީޓުން ދައްކާ ގޮތުގައި މިހާރު ކޮވިޑް19 ޖެހިގެން ހޮސްޕިޓަލުގައި ފަރުވާ ދެމުން އަންނަ މީހުންގެ އަދަދު ވަނީ 105 އަށް އަރާފައެވެ.\nPrevious މިއަދުވެސް 153 މީހަކު ޕޮޒިޓިވްވެއްޖެ\nNext ރާއްޖޭގެ ރައްޔިތުން ތިބީ ލުބްނާން ރައްޔިތުންނާއެކެ: ރައީސް


BREAKING NEWS: Maguboolu Uzureh Nethi Membarun Jalsaa Ah Haaziru Nuve Nuthibeveyne - Supreme Court - Vaguthu\nމަގުބޫލު އުޒުރެއް ނެތި މެމްބަރުން ޖަލްސާ އަށް ހާޒިރުނުވެ ނުތިބެވޭނެ - ސުޕްރީމް ކޯޓު\nއެއްވެސް މަގުބޫލު އުޒުރެއް ނެތި ރައްޔިތުންގެ މަޖިލީހުގެ ޖަލްސާތަކަށް މެމްބަރުން ހާޒިރު ނުވެ ނުތިބެވޭނެ ކަމަށް ސުޕްރީމް ކޯޓުން ވިދާޅުވެއްޖެއެވެ.\nސުޕްރީމް ކޯޓުގެ ޙުކުމުގައި ވިދާޅުވީ މައްސަލަ ހުށަހެޅި ފަރާތްތަކުން ޝަރީއަތުގެ މަޖިލީހުގައި ވެފައިވާ އިއުތިރާފުންނާއި ރައްޔިތުންގެ މަޖިލީހުން ބަންޑާރަ ނައިބުގެ އޮފީހަށް ދީފައިވާ މައުލޫމާތާއި މަޖިލީހުގެ ހާޒިރީ އަށް ބަލާއިރު މަގުބޫލު އުޒުރެއް ނެތި މެމްބަރުންތަކެއް މަޖިލީހުގެ ޖަލްސާތަކަށް ހާޒިރުވެފައި ނުވާކަން އެނގެން އޮންނަ ކަމަށާއި އެއީ މެމްބަރުންނަށް އަމަލު ކުރެވޭނެ އުސޫލެއް ނޫން ކަމަށެވެ.\nރާއްޖޭގެ ޝަރުޢީ ދާއިރާގެ މިނިވަންކަން ކަށަވަރު ކުރަން އެހީތެރިވާން ތުރުކީވިލާތުން ނިންމައިފި\nޕްރައިމަރީން ބަލިވި މީހުން އިންތިޚާބަށް ކުރިމަތިލުމުގެ މުއްދަތު އިތުރުކޮށްފި\nމެންބަރުންގެ ގޮނޑި ގެއްލޭ ގާނޫނު ބާތިލެއް ނޫން ކަމަށް ސްޕްރީމް ކޯޓުން ނިންމައިފިނަމަ އެކަމަކީ އެއީ އުފާ ކުރަން ޖެހޭނެ ކަމެކޭ. މިހާރު ތަމެންނަށް އިނގޭނެ އެއް ނޫންތޭ މަޖްލީހުން ފާސް ކުރާ ބިލް ތައް ގާނޫނަކަށް ވުމުން ދެން އެފަދަ ގާނޫނެއް ސްޕްރީމް ކޯޓަށް ބާތިލް ނުކުރެވޭނެ ކަމަށް. ވެން އިޓް ކަމްސް ޓު ޔޫ ތަމެން ވަނީ ފެއިލް ދޯ ކޮންމެ ކަމަކުން އޯއް ޔޭއް ވޮންޓް ޔޫ އެކްސެޕްޓް އިޓް ވޮންޓް ޔޫ ވޮންޓް ޔޫ ވޮންޓް ޔޫ ޑާންސް ޑާންސް ޑާްންސް ޑާންސް..\nމިއަދުތިޔައޮތީ މަޖިލީހެއްނޫން. ފަސާދައިގެ އައްޑާއެއް. މީގެއެތައް ދުވަސްތަކެއްކުރިންވެސް ތިޔަމަޖިލީހެއް އޮތް. އެކަމަކު ހީވަނީ ތަންކޮޅެއް ޑިސިޕްލިންހެން. ޢެއާޚިލާފައް މިހާރުހީވަނީ މިނިކާވަގުކޮށްޓެއްހެން\nއޭޕްރީލް 24, 2018 17:44\nތީ ތަބާވާންޖެހޭ ވައްތަރުގެ ހުކުމެއްތަ؟ އަހާލެވުނީ ހިއްޕުޅާ ނުވާ ވައްތު މިހާރު ސަކަރާތްވީމަ!


އިންޓަނެޓުގެ ޕެކޭޖުތަކަށް އައި ބަދަލާ ސަރުކާރާއި ގުޅުމެއް ނެތް – ފައްޔާޒް - DhiDaily\nއިންޓަނެޓުގެ ޕެކޭޖުތަކަށް އައި ބަދަލާ ސަރުކާރާއި ގުޅުމެއް ނެތް – ފައްޔާޒް\nރާއްޖޭގައި އިންޓަނެޓުގެ ހިދުމަތް ދެމުންއަންނަ ކުންފުނިތަކުން އެފަރާތްތަކުގެ ޕެކޭޖުތަކަށް ގެނެސްފައިވާ ބަދަލުތަކާއި، ސަރުކާރާއި އެއްވެސް ވަރަކަށް ގުޅުމެއް ނެތް ކަމަށް، އެކޮނޮމިކް މިނިސްޓަރު އަދި ކޮމިއުނިކޭޝަން މިނިސްޓްރީ ވަގުތީ ގޮތުން ހަވާލުވެ ހުންނެވި ފައްޔާޒް އިސްމާއީލް ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވެފައި މިވަނީ، އިންޓަނެޓްގެ އަގު ހެޔޮކުރުމަށް ރައީސް އިބްރާހިމް މުހައްމަދު ސޯލިހު ވެވަޑައިގެންނެވި ރިޔާސީ ވައުދު ފުއްދިފައިވާ ކަމަށް ކޮމިއުނިކޭޝަންސް މިނިސްޓްރީގެ ސްޓޭޓް މިނިސްޓަރު އަލީ ސޯލިހު ވިދާޅުވުމާއި ގުޅިގެންނެވެ. އަލީ ސޯލިހު ވިދާޅުވީ، އިންޓަނެޓުގެ ހިދުމަތްތައް ފޯރުކޮށްދެމުން އަންނަ ކުންފުނިތަކާއި އެކު ކުރެވުނު މަސައްކަތުގެ ތެރެއިން އިންޓަނެޓަށް މިހާރު ހެޔޮ ބަދަލުތަކެއް ގެނެވިފައި ވާކަމަށާއި، މި ރޯދަމަސް ފެށުމާއި ހަމައަށް 33 ރުފިޔާއަށް ލިބެން ހުރި ޖީބީގެ އަގު 5.30 އަށް ހެޔޮ ކޮށްފައި ވާކަމަށެވެ.\nމިކަމާއި ގުޅިގެން މިނިސްޓަރ ފައްޔާޒް ވިދާޅުވީ، ކުންފުނިތަކުން، އެފަރާތްތަކުގެ ޕެކޭޖްތަކަށް ގެނައި ބަދަލާއި، ސަރުކާރާއި އެއްވެސް ވަރެއްގެ ގުޅުމެއް ނެތް ކަމަށެވެ. އެހެން ނަމަވެސް ކައިރި މުސްތަގްބަލެއްގައި އިންޓަނެޓުގެ އަގުތަކަށް ހެޔޮ ބަދަލުތަކެއް ގެނައުމަށް ސަރުކާރުން މަސައްކަތް ކުރަމުން އަންނަ ކަމަށްވެސް މިނިސްޓަރ ވަނީ ވިދާޅުވެފައެވެ.\nއިންޓަނެޓުގެ އަގު ހެޔޮ ކުރުމަކީ، ރައީސް އިބްރާހިމް މުހައްމަދު ސޯލިހުގެ ރިޔާސީ ވައިދުފުޅެކެވެ. އެހެންނަމަވެސް ވެރިކަމަށް2އަހަރުވެގެން ދިޔައިރުވެސް އިންޓަނެޓުގެ އަގުތަކަށް އެއްވެސް ބަދަލެއް އައިސްފައި ނުވުމާއި ގުޅިގެން ސަރުކާރަށް ގިނަބަޔަކު އަންނަނީ ވަރަށްބޮޑަށް ފާޑު ކިޔަމުންނެވެ.\nއެއީ ވޯޓް ހޯދަން ދެއްކި ވާހަކަ އެކަން ހަނދާނެއް ނުހުން ނާނެ. އެހެން ނޫނަސް\nމިސްކިތްތައް އެއީ މިސަރުކާރަށް މާމުހިއްމު ތަން ތަނެއް ނޫން. މިހާރު އެއުޅެނީ މަޖާކުރާ ތަން ނެހެ ދިގެން\nMenifesto ga oih hurihaa miskihthah AC kuraane kamagves. Kobaaevaudhu . Verikan mimumuge kurin vaanebaa


ފަލަ ސުރުޚީ: އިލެކްޝަންސް ކޮމިޝަނުން ޕާޓީތައް ރެގިއުލޭޓް ކުރުން\nއިލެކްޝަންސް މެންބަރުން އަދި ގޮޅިތަކަށް ފެތޭނެ\nޖޫރިމަނާކުރުން ނޫން ކަމެއް ނެތް ކޮށްދީފައެއް.\nޕާޓީތަކުގެއެތެރޭގެ ކަންކަމާ ބެހޭކަށް ނުޖެހޭ\n15 އޭޕްރިލް 2018 | އާދީއްތަ 21:38\nނިޔާޒް: އިލެކްޝަންސް ކޮމިޝަނަށް ޤާނޫނުގައި އޮތް އެއްޗެއް ނޭނގެނީކީ ނޫން. އެމީހުންނަށް އެނގޭނެ. މިނޫން ދުވަހެއް އައްޔާ އިލެކްޝަންސް ކޮމިޝަންގެ މެންބަރުންނާމެދު ދައުވާ ކުރެވޭނެ. ހާލަތު ބަދަލުވާނެ. ގޮޅިތަކަށް ފެތޭނެ.\n15 އޭޕްރިލް 2018 | އާދީއްތަ 22:09\nނިޔާޒް: 2015 ވަނަ އަހަރުން ފެށިގެން މިހާތަނަށް މާލޭގައި ޖަލްސާއެއް ބާއްވާކަށް ފުރުސަތެއް ނުލިބޭ. ޖޫރިމަނާކުރުން ނޫން ކަމެއް ނެތް ކޮށްދީފައެއް. މުޒާހަރާ ކުރުމަކީވެސް ދައުލަތް ޖަވާބު ދާރީކުރަން ކުރަން ޖެހޭ ކަމެއް. އެކަން ކުރީތީވެސް އެބައޮތް ޖޫރިމަނާކޮށްފައި\n15 އޭޕްރިލް 2018 | އާދީއްތަ 22:06\nނިޔާޒް: ފުށުއަރާ ކަންތައްތަކަކީ އެފަދަ ކަންތައްތަކެއް ނޫން. މިސާލަކަށް ކައުންސިލް ބައްދަލުވުން ނުވަތަ ޕްރައިމަރީ ބޭއްވުމަކީ އެފަދަ ކަންކަން. އެކަންކަމުގެ ތެރެއަށް އިލެކްޝަނުން ނުޖެހޭ ވަންނާކަށް. އެއީ ޕާޓީތަކުގެ އަމިއްލަ ކަންކަން\nއަޅުގަނޑުމެންގެ އެތެރޭގެ އިންތިޚާބު ތަކަކީ ވާދަވެރިކަމާ ފޯރީގައި ކުރިއަށްދާ އެއްޗެއް. މޮނިޓަރ ކުރުމުގެ ފުރުސަތު އިލެކްޝަނަށްވެސް އޮންނާނެ .\n15 އޭޕްރިލް 2018 | އާދީއްތަ 22:04\nފުވާދަކީ ހުރިހާ ޕާޓީއަކުން ގެނައި މީހެއް\nނިޔާޒް: ފުރަތަމަވެސް މި ބުނަނީ ތިމަންނަ ކަނޑައަޅާ މީހެކޭ އިންތިޚާބުގައި ވާދަކުރާނީ. ތިމަންނާއޭ ޕްރައިމަރީ ބާއްވާނީ . ޝަރީފަށްވުރެ4މެންބަރުން މާ ގޯސް. އެބޭފުޅުން މަޖިލިސް 12 މެންބަރުން ގޮނޑި ގެއްލުވާލީ. އަދިވެސް އެއުޅެނީ އެއްޗެއް ނުބުނެ.\nފުވާދު ތައުފީގަކީ ހުރިހާ ޕާޓީތަކުން މެންބަރުން ކަނޑައަޅައިގެން އެމަޤާމަށް ޕާޓީތަކުން ގެނައި މީހެއް. އެގޮތަކަށް ނޫން ޝަރީފް އެހުރީކީ\n15 އޭޕްރިލް 2018 | އާދީއްތަ 21:57\nކޮންކަމެއްތޯ ރެގިއުލޭޓް ނުކުރެވިގެން މިއުޅެނީ\nނިޔާޒް: ކޮންކަމެއްތޯ ރެގިއުލޭޓް ނުކުރެވިގެން މިއުޅެނީ. އަޅުގަނޑުމެން މިދަނީ އަހަރުން އަހަރަށް ހުށަހަޅަން ޖެހޭ ރިޕޯޓް ހުށަހަޅަމުން. އިންޓަނޭޝަނަލް އޮޑިޓަރެއް ލައްވާ އޮޑިޓް ކޮށްފައި މިހުށަހަޅަނީ. ރާއްޖޭގެ ކުންފުނިތަކުންވެސް ދުވަހުން ކުރާ ކަންކަން ނުޖެހޭ ޓްރޭޑަށް އަންގާކަށް\n15 އޭޕްރިލް 2018 | އާދީއްތަ 21:52\nއެމްޑީޕީގެ ބެލެނިވެރިންނަކީ އެމްޑީޕީގެ ޢާއްމު މެންބަރުން\nނިޔާޒް:އެމްޑީޕީގެ ބެލެނިވެރިއަކީ އިލެކްޝަނެއް ނޫން. އެމްޑީޕީގެ ބެލެނިވެރިންނަކީ އެމްޑީޕީގެ ޢާއްމު މެންބަރުން\n15 އޭޕްރިލް 2018 | އާދީއްތަ 21:50\nއެއުޅެނީ އިދިކޮޅު ޕާޓީތަކުންވެސް ނުކުންނަން ވާނީ ރައީސް ޔާމީން ކަނޑައަޅާ ބަޔަކަށް ހެދުމަށް\nނިޔާޒް:ރައީސް ޔާމީނަށް ޕީޕީއެްމ ލިބުނުގޮތް އެންމެ ރަނގަޅަށް އެނގޭނީ މިވަގުތު އިލެކްޝަންސް ކޮމިޝަންގެ ރައީސަށް. އެބޭފުޅުންގެ އަސާސީ ޤަވާއިދާވެސް ޚިލާފް. އެހެންވީމާ ޝަރީފްގެ އަމިއްލަ ތަޖްރިބާގައި އެއުޅުއްވަނީ ޕީޕީއެމް ރަނގަޅުކުރަން އެމްޑީޕީއާ ކުޅެން. ދެން އެބައޮތް ޕާޓީތަކުގެ ޤައުމީ މަޖިލީހުގެ ބައްދަލުވުންތައްވެސް ބަލަން. މިހާރުވެސް އެމްޑީޕީގެ ްައުމީ މަޖިލިސް ބާއްވަނީ ލައިވްކޮށްގެން. މިހާރު އެއުޅެނީ އިދިކޮޅު ޕާޓީތަކުންވެސް ނުކުންނަން ވާނީ ރައީސް ޔާމީން ކަނޑައަޅާ ބަޔަކަށް ހެދުމަށް.\n15 އޭޕްރިލް 2018 | އާދީއްތަ 21:49\nހަމަ އަޅުވަފާނެ ކޮންމެފަދަ ގޮތަކަށްވެސް\nނިޔާޒް: ސިޔާސީ ޕާޓީތަކަށް ފައިސާ ދިނުމާ ބެހޭ މާއްދާއަކީ ސުވާލު ނުއުފެދޭ ގޮތަށް އޮންނަ މާއްދާއެއް. ފައިސާ ދޫކުރުމަށް އޮންނަނީ ފުރަތަމަ3މަސްދުވަހުގެ ތެރޭގައި ނިންމަން ވާނެއޭ. ފުރަތަމަ3މަސް ދުވަހެއް ނާންނާނެ މާޗްގެ ފަސްވީމައެއް. މީ ދެން ވަރަށް ބޮޑު މައްސަލައެއް. ބޮޑެތި ގުނަން ޖެހޭ ބަޔަކު މިގޮތައް ގުނަން އުޅުނީމާ އިތުބާރު ނުކުރެވެނީ. ހަމަ އަޅުވަފާނެ ކޮންމެފަދަ ގޮތަކަށްވެސް\n15 އޭޕްރިލް 2018 | އާދީއްތަ 21:45\nމިއޮތް ހާލަތައް ވައްޓާލީ އިލެކްޝަންސް ކޮމިޝަނުން\nނިޔާޒް: މިއަދު މިއޮތް ހާލަތައް ވައްޓާލީ އިލެކްޝަންސް ކޮމިޝަން. އެއީ މަޖިލީހުގެ 12 މެންބަރުންގެ ގޮނޑި ގެއްލުވާލުން. އަދި އެއަށްފަހު ދެން ކުރަން ޖެހޭ ކަންކަން ނުކުރީތީ. ގޮނޑި ގެއްލުނިއްޔާ އިންތިޚާބު ބާއްވަން ޖެހޭނެ. އެކަން ނުކޮށް ޤައުމު މިހާލަތައް ވައްޓާލީ އެ5މެންބަރުން.\n15 އޭޕްރިލް 2018 | އާދީއްތަ 21:42\nއެމްޑީޕީއަކީ އިލެކްޝަންސް ކޮމިޝަން އުފެއްދުމުގެ ކުރިންވެސް އޮތް ޕާޓީއެއް\nނިޔާޒް: އެމްޑީޕީއަކީ މިހާރުގެ އިލެކްޝަންސް ކޮމިޝަން އުފެދުމުގެ ކުރިންވެސް އިސްލާހީ މަސައްކަތް ކުރުމަށް އުފައްދާފައިވާ ޕާޓީއެއް. މިހާރު އަޅުގަނޑުމެންނަށް ގޮތްގޮތް ހަދަން ތިޔަ އުޅޭ ސަބަބު ވަރަށް ރަނގަޅަށް އެނގޭ. އެކަމެއް ވިޔަކަ ނުދޭނަން. އިންތިޚާބުގެ ކުރިން އީސީ މިނިވަން ކުރާނަން.\n15 އޭޕްރިލް 2018 | އާދީއްތަ 21:40


Bodu chuhtee night market anna mahu rasfannu gai\nމީގެ ކުރިން މާލޭގައި ބޭއްވި ނައިޓް މާކެޓްގެ ތެރެއިން-- ފޮޓޯ: އަވަސް އާކައިވް\nސްކައިލައިޓް އެޑްވަޓީސްމަންޓުން މާލޭގައި "ބޮޑު ޗުއްޓީ ނައިޓް މާކެޓް" ބާއްވަން ތައްޔާރު ވެއްޖެ އެވެ.\nއަންނަ މަހުގެ ތިން ވަނަ ދުވަހު ބާއްވާ މި ނައިޓް މާކެޓު އޮންނާނީ ރަސްފަންނު ސަރަހައްދުގައި ކަމަށް ސްކައިލައިޓުން ބުނެ އެވެ. އަދި މި ނައިޓް މާކެޓްގައި 230 ސްޓޯލް ހުންނާނެ ކަމަށާއި މީގެ އިތުރުން ތަފާތު ކުޅިވަރު ސްޓޯލްތަކާއި ކާއެއްޗެހި ވިއްކާ ސްޓޯލްތައް ވެސް ހުންނާނެ ކަމަށް އެ ކުންފުނިން ބުނެފައިވެ އެވެ.\nމި ނައިޓް މާކެޓްގައި ބައިވެރިވުމުގެ ފުރުސަތު މިހާރު ހުޅުވާލާފައިވާއިރު ނައިޓް މާކެޓް ނިމޭނީ އަންނަ މަހުގެ 10 ވަނަ ދުވަހު އެވެ.\nމި ނައިޓް މާކެޓަށް ސްޓޯލް ދޫކުރާނީ އެކަމަށް ހާއްސަކޮށްގެން ގާއިމްކޮށްފައިވާ ސޭލްސް އޮފީހުންނެވެ. ނައިޓް މާކެޓުގައި ބައިވެރިވުމަށް ބޭނުންވާ ފަރާތްތަކުން ސްކައިލައިޓްގެ ހޮޓްލައިން ނަންބަރު 7262251 އަށް ގުޅުމުން މައުލޫމާތު ލިބޭނެ އެވެ.\nރަސްފަންނު ސަރައްދުގައި ބޭއްވުމަށް ހަމަޖެހިފައިވާ "ބޮޑު ޗުއްޓީ ނައިޓް މާކެޓް" ވެގެންދާނީ ވަރަށް ފޯރިގަދަ، ގިނަ ބައެއްގެ މަގުބޫލުކަން ލިބިގެންދާނެ، އަދި އާންމުންނަށް ވިޔަފާރި ކޮށްލުމާއެކު މުނި ފޫހި ފިލުވާލެވޭނެ ފަދަ ކުލަގަދަ ފެސްޓިވަލަކަށް ކަމަށް ސްކައިލައިޓުން ބުނެ އެވެ. އަދި މިއީ މިހާތަނަށް މާލޭގައި ބާއްވާ އެންމެ ބޮޑު ނައިޓް މާކެޓް ކަމަށް ވެސް ސްކައިލައިޓުން ބުނެފައިވެ އެވެ.\nބޮޑު ޗުއްޓީ ދުވަސްވަރާ ދިމާކޮށް ބާއްވާ މި ނައިޓް މާކެޓަށް ޒިޔާރަތް ކުރާ ފަރާތްތަކުގެ މެދުގައި ހާއްސަ ލަކީ ޑްރޯއެއް ބޭއްވުމަށް ވެސް ވަނީ ނިންމާފަ އެވެ.\nއަންނަ މަހު މާލޭގައި ބޮޑު ނައިޓް މާކެޓެއް ބާއްވަން ތައްޔާރު ވަމުންދާއިރު ލިކަމެކް އިން އިންތިޒާމްކޮށްގެން މިހާރު ހުޅުމާލޭގައި ދަނީ ބޮޑު ނައިޓް މާކެޓެއް ބާއްވަމުންނެވެ.\nނައިޓް މާކެޓް ސްކޫލް ޗުއްޓީ\nޔުނިޓީ ނައިޓް މާކެޓް އަންނަ މަހު


ރަމަޟާންމަހުގެ ދަރުސް ސިލްސިލާ ޕްރޮގްރާމް މިއަހަރުވެސް އޮންނާނެ – ޖަމްޢިއްޔަތުއް ސަލަފް\nރަމަޟާންމަހުގެ ދަރުސް ސިލްސިލާ ޕްރޮގްރާމް މިއަހަރުވެސް އޮންނާނެ\nތާރީޚް: 11:24 05 މެއި 2019\nޖަމްޢިއްޔަތުއްސަލަފްގެ ފަރާތުން އިންތިޒާމުކޮށްގެން ކޮންމެ އަހަރަކު ރަމަޟާންމަހު ޢަޞްރު ނަމާދަށްފަހު ބާއްވާ ދަރުސް ސިލްސިލާ ޕްރޮގްރާމް މިއަހަރުވެސް އޮންނާނެކަމަށް މި ޕްރޮގްރާމު ގެ ކޯޑިނޭޓަރު އައްޝައިޚް ޙަސަން މޫސާ ފިކްރީ ވިދާޅުވެއްޖެއެވެ.\nމިއަހަރު ރަމަޟާންމަހު ބާއްވާ ދަރުސްތަކަށް ދީފައިވާ ނަމަކީ ”މަރުވުމަށްފަހުގައި“ އެވެ. މި ދަރުސްތަކުގެ މައުޟޫޢަކީ މަރާއި ފުރާނައިގެ ވާހަކަތަކާއި، މަރު ހިއްޕެވުމާއި، ކަށްވަޅުގައި ކަންހިނގާނޭ ގޮތާއި، އަލުން ދިރުވުމާއި، މަޙުޝަރު ކުރެއްވުމާއި، ޙިސާބު ބެއްލެވުންފަދަ މައުޟޫޢުތައްކަމަށް ޝައިޚް ޙަސަން ވިދާޅުވިއެވެ.\nއެހެން އަހަރުތަކާއި ޚިލާފަށް މިއަހަރު ދަރުސްތައް ބޭއްވުމަށް ހަމަޖެހިފައިވަނީ، ތިން މިސްކިތެއްގައިކަމަށާއި ކޮންމެ މިސްކިތެއްގައި 10 ދަރުސް ދިނުމަށްވަނީ ހަމަޖެހިފައެވެ. ދަރުސްތައް ބާއްވާ މިސްކިތްތަކަކީ، މަސްޖިދުލް ފުރްޤާން، މަސްޖި މުޙައްމަދު ބިން ޢަބްދު ﷲ (ވިޔަފާރިވެރިންގެ މިސްކިތް) އަދި މަސްޖިދް ޙަސަން ޢިއްޒުއްދީން (ޠައިބާ މިސްކިތުގައެވެ.)\nޖަމްޢިއްޔަތުއްސަލަފުގެ ފަރާތުން ފާއިތުވީ4އަހަރު މި ޕްރޮގްރާން ބާއްވަމުން އައިސްފައިވަނީ ފުރްޤާން މިސްކިތުގައިކަމަށްވިޔަސް މިފަހަރު އެގޮތަށް ހަމަނުޖެހުނީ މިނިސްޓްރީ އޮފް އިސްލާމިކް އެފެއާޒްގެ ފަރާތުން ޖަމްޢިއްޔާއަށް އެފުރުސަތު ތަނަވަސްކޮށް ނުދެވުމުގެ ސަބަބުންނެވެ.\n“ އަޅުގަނޑުމެން ބޭނުންވީ މިއަހަރުވެސް ފުރްޤާން މިސްކިތުގައި ރޯދަ މަހުގެ ހުރިހާ ދުވަހެއްގައިވެސް މިދަރުސްތައް ކުރިޔަށް ގެންދަން. ނަމަވެސް މިނިސްޓްރީ އޮފް އިސްލާމިކް އެފެއާޒް އިން އެގޮތަށް ހަޖައްސައިދެވެން ނެތްކަމުގައި ބުނެ، ފުރުޞަޠު ދީފައިމިވަނީ3މިސްކިތެއްގައި ކުރިއަށްގެންދިއުމަށް“ ޝައިޚް ޙަސަން ވިދާޅުވިއެވެ.\n”މި ދަރުސްތަކުގައި ބައިވެރިވެވަޑައިގަންނަވަނީ ޖަމްޢިއްޔަތުއްސަލަފުގެ ޝައިޚުންގެ އިތުރުން ޖަމްޢިއްޔާއާއި ގުޅިގެން، ދީނީ ދަރުސްދެއްވަމުން ގެންދަވާ ޝައިޚުން. މި ދަރުސް ސިލްސިލާގައި 15 ޝައިޚުން ބައިވެރިވަޑައިގަންނަވާނެ. މިއަހަރުގެ މައިގަނޑު މައުޟޫޢަކީ މަރުވުމަށްފަހުގައި. މި މައުޟޫޢުގައި މަރުވުމަށްފަހު، އާޚިރަތުގައި ކަންހިނގާނޭ ގޮތާއިބެހޭގޮތުން ކީރިތި ޤުރްއާނާއި ސުންނަތުން ސާބިތުވާ މުހިންމު މަޢުލޫމާތުތަކެއް ދަރުސްތައް އަޑުއައްސަވާ ފަރާތްތަކަށް ލިބިގެންދާނެ އިންޝާﷲ“ ދަރުސް ސިލްސިލާގެ ކޯޑިނޭޓަރު އައްޝައިޚް ޙަސަން މޫސާ ފިކުރީ ވިދާޅުވިއެވެ.\nމިފަހަރުގެ ދަރުސް ސިލްސިލާގައި ޕްރޮގްރާމުގައި ބައިވެރިވެވަޑައިގަންނަވާ ޝައިޚުންގެ ތެރޭގައި، އައްޝައިޚް އަޙްމަދު ސަމީރު، އައްޝައިޚް ޙަސަން މޫސާ ފިކުރީ، އައްޝައިޚް ޢަލީ ޒާހިރު ބިން ސަޢީދު ޤާސިމް، އައްޝައިޚް މުޙައްމަދު ނަޝީދު އާދަމް، އައްޝައިޚް ޢަބްދުއްސަލާމް ދާވޫދުގެ އަދި އައްޝައިޚް ނިމާލު މުޙައްމަދު ފަދަ ބޭފުޅުން ހިމެނިވަޑައިގަނެއެވެ.\nރަމަޟާން މަހުގެ ކޮންމެ ދުވަހެއްގެ އަޞްރު ނަމާދަށްފަހު، ބައިގަޑިއިރުގެ ވަގުތުކޮޅަކަށް ކުރިޔަށްގެންދާ މިދަރުސްތަކުގެ ފުރަތަމަ 10 ދަރުސް އޮންނާނީ ފުރްޤާން މިސްކިތުގައެވެ.2ވަނަ 10 ދުވަހު އޮންނާނީ މަސްޖި މުޙައްމަދު ބިން ޢަބްދު ﷲ (ވިޔަފާރިވެރިންގެ މިސްކިތް) ގައެވެ. އަދި ފަހު 10 ދުވަހު އޮންނާނީ މަސްޖިދް ޙަސަން ޢިއްޒުއްދީން (ޠައިބާ މިސްކިތް) ގައެވެ.


BREAKING: India in 1 lakka dose Covid Vaccine Raaje ah dhenee, maadhamaa anaane | ThePress\nއިންޑިއާގެ ކޮވިޑް ވެކްސިން ލިބޭ ފުރަތަމަ ގައުމަކަށް ދިވެހިރާއްޖެ\n19 January 2021, 17:15\nކޮވިޝީލްޑް ވެކްސިން ޝިޕްމަންޓެއް ބޯޓަކަށް އަރުވަނީ\nހަލުވިކަމާއެކު ފެތުރެމުން އަންނަ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް އަވަށްޓެރި އިންޑިއާއިން ތަރައްގީ ކޮށްފައިވާ ކޮވިޑް ވެކްސިންގެ 100،000 ޑޯޒް ރާއްޖެއަށް ދޭން ނިންމާ، ފުރަތަމަ ޝިޕްމަންޓް މާދަމާ ރާއްޖެ އަންނާނެ ކަމަށް ހަބަރު ލިބިއްޖެއެެވެ.\nއަވަށްޓެރި އިންޑިއާއިން ތަރައްގީ ކޮށްފައިވާ ކޮވިޑް ވެކްސިންގެ ޑޯޒް ލިބޭ ފުރަތަމަ ގައުމަކީ ދިވެހިރާއްޖެއެވެ. އިންޑިއާގެ މީޑިއާއިން ރިޕޯޓް ކުރާ ގޮތުގައި އިންޑިއާއިން ތަރައްގީ ކޮށްފައިވާ ވެކްސިންގެ 1 ލައްކަ ޑޯޒް ރާއްޖެއަށް ފޯރުކޮށް ދޭނެއެވެ. މައުލޫމާތު ލިބޭ ގޮތުގައި އިންޑިއާގެ ވެކްސިން ޝިޕްމަންޓް ރާއްޖެ އަންނާނީ މާދަމާ މެންދުރު ފަހު ރާއްޖެ ގަޑިން 02:00 ގައެވެ.\nމި ޝިޕްމަންޓް ރާއްޖެ ފޮނުވަނީ ވައިގެ މަގުން، ވެލާނާ އިންޓަނޭޝަނަލް އެއާޕޯޓަށް ކަމަށް އިންޑިއާގެ ނޫސްވެރިއަކު ވަނީ ހާމަކޮށްފައެވެ.\nއިންޑިއާއިން ރާއްޖެއަށް ފޮނުވާ ވެކްސިނަކީ ކުއްލި ހާލަތުގައި ބޭނުން ކުރުމުގެ ސިއްކައާއެކު ފޯރުކޮށްދޭ ވެކްސިން ޝިޕްމަންޓެއް ކަމަށާ، މިއީ ފްރަންޓްލައިން ވޯކަރުންނާއި، ސިއްހީ ހިދުމަތްތެރިންގެ އިތުރުން ސިއްހީ އެކި ބަލިތައް ތަހައްމަލު ކުރަމުން އަންނަ މީހުންނަށް ފޯރުކޮށްދޭ ވެކްސިން ކަމަށް އެ ނޫސްވެރިޔާ ވަނީ ހާމަކޮށްފައެވެ.\nއިންޑިއާއިން ރާއްޖެއަށް ފޯރުކޮށް ދެނީ އޮކްސްފޯޑްއާއި އަސްޓްރާޒެނީކާ ކުންފުނި ގުޅިގެން ތަރައްގީކޮށް، ސީރަމް އިންސްޓިޓިއުޓް އޮފް އިންޑިއާއިން ސިނާއީ ފެންވަރުގައި އުފައްދަމުން އަންނަ ކޮވިޝީލްޑް ވެކްސިން ކަމަށްވެސް މައުލޫމާތު ލިބެއެވެ.\nއިންޑިއާގެ ނޫސްތަކުން މިކަން ހާމަ ކުރި ނަމަވެސް ދިވެހިރާއްޖޭގެ ކަމާ ބެހޭ އެއްވެސް ފަރާތަކުން އަދި މިކަން ކަށަވަރު ކޮށްދީފައެއް ނުވެއެވެ.\nހަބަރު ކޮވިޑް-19 އިންޑިއާ


Harukashi Fikuraai Dhekolhah Shaheem Liyefaivaa liyumakah Raees Nasheed Thaaeedhu kohfi ހަރުކަށި ފިކުރާއި ދެކޮޅަށް ޝަހީމް ލިޔެފައިވާ ލިޔުމަކަށް ރައިސްނަޝީދު ތާއީދު ކޮށްފި – Huvadhoo News Harukashi Fikuraai Dhekolhah Shaheem Liyefaivaa liyumakah Raees Nasheed Thaaeedhu kohfi Huvadhoo News\nހަރުކަށި ފިކުރާއި ދެކޮޅަށް ޝަހީމް ލިޔެފައިވާ ލިޔުމަކަށް ރައިސްނަޝީދު ތާއީދު ކޮށްފި\nދީނީ ހަރުކަށި ފިކުރާއި ގުޅޭގޮތުން، ކުރީގެ އިސްލާމިކް މިނިސްޓަރ ޑރ. މުހައްމަދު ޝަހީމް އަލީ ސަޢީދު އަމިއްލަފުޅު ވެބްސައިޓްގައި، ލިޔުއްވާފައިވާ ލިޔުމެއް ރައްޔިތުންގެ މަޖިލިސްގެ ރައީސް، ރައީސް މުހައްމަދު ނަޝީދު ވަނީ އެމަނިކުފާނުގެ ޓްވިޓެއްގައި ޝެއަރކޮށް ތާއިދުކޮށްފައެވެ.\nހަރުކަށި ފިކުރުން ރާއްޖެ ސަލާމަތް ކުރުމަށްޓަކައި އިސްތިރާތީޖީ ގޮތުން މަސައްކަތް ކުރަން ޖެހޭ ކަމަށާއި އެ މަސައްކަތުގައި ވެވެން އޮތް އެހީތެރިކަމެއް ވެދެއްވާނެ ކަމަށް ބުނެ ޝަހީމް ވިދާޅުވެފައި ވެއެވެ.\nHarukashi fikurun Qawm salaamaiy kurumah isthiraatheejee gothun masakkaiy kurun – Dr. Shaheemhttps://t.co/VKq6HD3nWU\n— Mohamed Nasheed (@MohamedNasheed) July 27, 2021\nނަޝީދު މިގޮތަށް ޓްވީޓް ކުރެއްވުމުން ބޮޑަށް ބެލެވެނީ ޑރ. ޝަހީމްގެ އެ ލިޔުއްވުމަށް އެމަނިކުފާނު ތާއިދު ކުރެއްވީ ކަމަށެވެ.\nޑރ. ޝަހީމް އޭނާގެ ވެބްސައިޓުގައި މިއަދު ލިޔުއްވާފައިވާ ގޮތުގައި ހަރުކަށި ފިކުރު ނައްތާލެވޭނީ ހަރުކަށި ފިކުރަކީ ކޮބައި ކަމާއި އިސްލާމީ ފިގުހީ އުސޫލުތަކާއި ޝަރުއީ އިސްތިލާހުތަކާ މެދު އެ ފިކުރުގެ މީހުން ގެންގުޅޭ ނުބައި މަފްހޫމްތަކުގެ ހަގީގަތް ޒުވާނުންނަށް ރަނގަޅަށް ކިޔައިދީ، މުޅި މުޖުތަމައު ހޭލުންތެރި ކޮށްގެންނެވެ.\nއެ މައްސަލައަކީ ގާނޫނުލްއުގޫބާތުން އެކަނި ރަނގަޅު ކުރެވޭނެ ކަމެއް ނޫން ކަމަށާއި ދިގުދެމިގެންވާ ހައްލެއް ބޭނުން ނަމަ އެކަމަށް ސީދާ އަމާޒުކޮށްގެން އިލްމީ ގޮތުންނާއި ފިކުރީ ގޮތުން ގިނަ މަސައްކަތްތަކެއް ކުރަންޖެހޭ ކަމަށް ޑރ. ޝަހީމް ވަނީ ވިދާޅުވެފައެވެ.\nޑރ. ޝަހީމް ވާހަކަފުޅަށް ރައިސް ނަޝީދު ތާއީދު ކުރައްވާފައިވާއިރު، 2018 ވަނަ އަހަރުގެ ރިޔާސީ އިންތިހާބުގައި ކުރީގެ ރައީސް އަބްދުﷲ ޔާމީންގެ ރަނިން މޭޓަކަށް ޝަހީމް މަސައްކަތް ފެއްޓެވި ދުވަސްކޮޅުގައި، ޝަހީމް އާއި ހަރުކަށި ފިކުރާ ގުޅުވައި ގިނަ ތުހުމަތު ތަކެއް ރައީސް ނަޝީދު ވަނީ ކުރައްވާފައެވެ.\nރައީސް މުހައްމަދު ނަޝީދު ޑރ. ޝަހީމް


Viyavathi Quran mubaaraathuge Ehvana ah Milandhoo School\nކޮންމެ އަހަރަކުވެސް ށ އަތޮޅު ސްކޫލްތަކަށް އަމާޒްކޮށްގެން ށ އަތޮޅު ކައުންސިލުން ބާއްވަމުން އަންނަ ވިޔަވަތި ޤުރުއާން މުބާރާތުގެ އެއްވަނަ މިލަންދޫ ސްކޫލް ހޯދައިފި އެވެ.\nމިލަންދޫ ސްކޫލް މި މުބާރާތް ކާމިޔާބު ކުރި މިއީ 13 ވަނަ ފަަހަރެވެ.\nމުޅި މުބާރާތުން ދެވަނަ ސްކޫލްގެ ގޮތުގައި ހޮވިފައި ވަނީ ފޯކައިދޫ ސްކޫލެވެ. އަދި ތިންވަނަ ސްކޫލްގެ ގޮތުގައި ހޮވިފައި ވަނީ ށ.އަތޮޅު މަދަރުސާއެވެ.\nމުޅި މުބާރާތުން ހިތުން ކިޔެވުމުގެ ގޮފިން ގަދަ5ދަރިވަރުންނަކީ އައިޝަތު ޝިރުފާ މިލަންދޫ ސްކޫލް، އާޔާ ބިންތު މުހައްމަދު ފޯކައިދޫ ސްކޫލް މުހައްމަދު ރަޒާން ފޭދޫ ސްކޫލް މަލަކާ އަހްމަދު ފައިސަލް އަތޮޅު މަދަރުސާ އަދި އަޒުލީލާ އިބްރާހީމް އަތޮޅު މަދަރުސާއެވެ.\nމުޅި މުބާރާތުން ފޮތުން ކިޔެވުމުގެ ގޮފިން ގަދަ5ދަރިވަރުންނަކީ ހަލީމަތު ޖުނާނާ މިލަންދޫ ސްކޫލް އައިޝަތު އިމްސާ މާއުނގޫދޫ ސްކޫލް އައިޝަތު ހަނާން ފުނަދޫ ސްކޫލް އާމިނަތު ރައިސާ ރަޝީދު މިލަންދޫ ސްކޫލް އަދި އައިޝަތު އިނާން ރަމްޒީ ފުނަދޫ ސްކޫލެވެ.\nމި މުބާރާތުގެ ހިތުން ކިޔެވުމުގެ ގޮފިން އެއްވަނަ ހާސިލްކޮށްފައިވަނީ ށ.އަތޮޅު މަދަރުސާގެ އަޒުލީލާ އިބްރާހީމް ރަޝީދެވެ. ފޮތުން ކިޔެވުމުގެ ގޮފިން ވިދިވިދިގެން 15 ފޮތުގެ ގިންތިން 90 ޕޮއިންޓާއި އެކު ފުނަދޫ ސްކޫލުގެ އައިޝަތު ހަނާން ޝަރީފް އެއްވަނަ ހާސިލްކޮށްފައިވާއިރު، ފޮތުން ކިޔެވުމުގެ ގޮފިން ވިދިވިދިގެން 10 ފޮތުގެ ގިންތިން 95 ޕޮއިންޓާއި އެކު އެއްވަނަ ހޯދާފައިވަނީ ފުނަދޫ ސްކޫލުގެ އައިޝަތު އިިނާން ރަމްޒީ އެވެ. ފޮތުން ކިޔެވުމުގެ ގޮފިން ވިދިވިދިގެން5ފޮތުގެ ގިންތިން އެއްވަނަ ހޯދާފައިވަނީ 92 ޕޮއިންޓާއިއެކު ފުނަދޫ ސްކޫލުގެ އާމިނަތު ރައިސާ ރަޝީދެވެ.\nމުޅި މުބާރާތުން ފޮތުން ކިޔެވުމުގެ ގޮފިން އެއްވަނަ އަށް ގޮސްފައިވަނީ ފުނަދޫ ސްކޫލްގެ އައިޝަތު އިނާން ރަމްޒީއެވެ. ހިތުން ކިޔެވުމުގެ ގޮފިން ވިދިވިދިގެން6ފޮތުގެ ގިންތިން 94.5 ޕޮއިންޓާއެކު ށ އަތޮޅު މަދަރުސާގެ އަޒުލީލާ އިބްރާހީމް ރަޝީދު އެއްވަނަ ހާސިލްކޮށްފައިވާއިރު ހިތުން ކިޔެވުމުގެ ގޮފިން ވިދިވިދިގެން4ފޮތުގެ ގިންތިން އެއްވަނަ ހަސިލްކުރީ 86.5 ޕޮއިންޓާއިއެކު މިލަންދޫ ސްކޫލްގެ އައިޝަތު ޝަބާ އެވެ. ހިތުން ކިޔެވުމުގެ ގޮފިން ވިދިވިދިގެން2ފޮތުގެ ގިންތިން 93.5 ޕޮއިންޓާއި އެއްވަނަ ހާސިލްކުރީ ށ.އަތޮޅު މަދަރުސާގެ މަލަކާ އަހްމަދު ފައިސަލް އެވެ.\nމި މުބާރާތަކީ 2006 ވަނަ އަަހަރުން ފެށިގެން ކޮންމެ އަހަރަކުވެސް ބާއްވަމުން އަންނަ މުބާރާތެކެވެ.


މިއީ ރޯދަ ވީއްލާ ގަޑިއަށް ތައްޔާރުކޮށްލަން ރަނގަޅު ރެސިޕީއެއް\n28 އޭޕްރިލް 2021 | ބުދަ 13:15\n200 ގްރާމް ކުކުޅު ( ބޯންލެސް)\n1 ސަމުސާ ލޮނުމެދު (ޗޮޕްކޮށްފައި)\n1 ސަމުސާ އިގުރު (ޗޮޕްކޮށްފައި)\n¼ ސަމުސާ ދިރި ޕައުޑަރ\n4/1 ލޮނު ( ރަހަލާވަރަށް)\n1 ސަމުސާ ޑްރައި ކޮރިއަންޑަރ ޕައުޑަރ\n1 ސަމުސާ ތަންދޫރީ ޕައުޑަރ\n1 ސަމުސާ ލެމަން ޖޫސް\n1 ކެޕްސިކަމް ( ކިއުބްކޮށް ކޮށާފައި)\nޗިލީ ގާލިކް ސޯސް\nޓިއްކާ މަޔޮނައިސް (ބޭނުން ފްލެވަރ އެއް ބޭނުންކޮށްލެވިދާނެ)\nޓިއްކާ މަޔޮނައިސް އަށް ބޭނުންވާ ތަކެތި\n2 ބިސް ( ރީނދޫ ބައި)\n1 ސަމުސާ ސެސަމީ ސީޑް\n1 ސަމުސާ ވިނެގާރ\n2/1 ސަމުސާ ހަކުރު\n1 ސަމުސާ މަސްޓަޑް ކްރީމް\n4/1 ސަމުސާ އަސޭމިރުސް\n4/1 ސަމުސާ ރެޑް ޗިލީ ޕައުޑަރ\n4/1 ޓިއްކާ މަސާލާ\n1 ޖޯޑު ވެގްޓެބަލް އޮއިލް ( ކޮންމެ ކަހަލަ ކައްކާ ތެލެއް ވެސް ބޭނުންކޮށްލެވިދާނެ)\nޝަވަރުމާ ބްރެޑަށް ބޭނުންވާ ތަކެތި\n2 ސަމުސާ އީސްޓް\nޝަވަރުމާ ފިއްޒާ ތައްޔާރުކުރާނެ ގޮތް\nމަސްގަނޑު ތައްޔާރުކޮށްލުމަށް ކުކުޅާއި، ޔޯގަޓް، ލޮނުމެދު، އިގުރު، ދިރި، ލޮނު، ރީނދޫ، ޗިލީ ޕައުޑަރ، ކޮރިއަންޑަރ، ތަންދޫރީ ޕައުޑަރ އަޅައިގެން ރަނގަޅަށް އެއްކޮށްލާށެވެ. ދެން މަތި ކަވަރ ކުރުމަށްފަހު 30 މިނިޓް ބަހައްޓާށެވެ. ތަވައަކަށް ތެޔޮފޮދެއް އެޅުމަށްފަހު، މެރިނޭޓް ކުރި ކުކުޅުކޮޅު އަޅާލާށެވެ. ދެން މަތި ޖަހައިގެން 10 މިނިޓް ކައްކާލާށެވެ. އެއަށްފަހު ކެޕްސިކަމް އާއި ފިޔާ އަޅައިގެން3މިނިޓް އަނެއްކާވެސް ކައްކާލާށެވެ. ދެން ޓްރޭ އެއްގައި ބަޓަރު ހޭކުމަށްފަހު، ޝަވަރުމާ ބްރެޑްގައި ޗިލީ ގާލިކް ސޯސް ހާކާލުމަށްފަހު، ތައްޔާރުކޮށްފައިވާ ކުކުޅު ބްރެޑްގެ މައްޗަށް އަޅާލާށެވެ. ދެން މޮޒެރެއްލާ ޗީޒް ގާނާލުމަށްފަހު، އަޅާލާށެވެ. ދެން އޭގެ މަތީގައި އަނެއް ބްރެޑް ބޭއްވުމަށްފަހު، ޗީޒް، މަޔޮނައިސް އަދި ޗިލީ ފްލޭކްސް އެޅުމަށްފަހު، 180 ޑިގްރީގައި5މިނިޓްވަންދެން ފިހެލާށެވެ. ދެން ތަވައިގެ މަތި ޖަހައިގެން ޗީޒް ދިޔާވަންދެން ނުވަތަ4މިނިޓް ވަންދެން ކައްކާލާށެވެ. ކެކުމުން ތަވައިން ނެގުމަށްފަހު، ޕިއްޒާ ބައްޓަމަށް ކަފާލާށެވެ.\nޝަވަރުމާ ބްރެޑް ތައްޔާރުކުރާނެ ގޮތް\nފުށާއި، ލޮނު، ހަކުރު، އީސްޓް އަޅައިގެން އެއްކޮށްލުމަށްފަހު، ތެޔޮ، ބިސް، މިލްކް އަދި ފެން އަޅައިގެން ރަނގަޅަށް ގުޅަ ވެށޭ ވަރަށް މޮޑެލާށެވެ. ދެން 1 ނުވަތަ2ގަޑިއިރު މަތި ކަވަރ ކޮށްފައި ބަހައްޓާށެވެ. އެއަށްފަހު އަނެއްކާވެސް ކުޑަކޮށް މޮޑެލުމަށްފަހު3މިނިޓް ފުއްގަނޑު ކައްކާލާށެވެ. ދެން އަނެއްކާވެސް މޮޑެލާފައި 10 މިނިޓް ކައްކާލާށެވެ. ފިހެ ނިމުމުން މައްޗަށް ފުށްކޮޅެއް އެޅުމަށްފަހު މޮޑެލާށެވެ. ދެން ހެޔޮވަރު ވަރަކަށް ގުޅަ ޖެހުމަށްފަހު 10 މިނިޓް ބެހެއްޓުމަށްފަހު ރޮށި ދަމާހެން ދަމާލާށެވެ. އެއަށްފަހު އަނެއްކާވެސް 10 މިނިޓް ބެހެއްޓުމަށްފަހު ފިހެލާށެވެ.\nޓިއްކާ މަޔޮނައިސް ތައްޔާރުކުރާނެ ގޮތް\nބިސް، ސެސަމީ ސީޑް، ލޮނުމެދު، ވިނެގަރ، ލެމަން ޖޫސް، ހަކުރު، މަސްޓަޑް ކްރީމް، ލޮނު، އަސޭމިރުސް، ރެޑްޗިލީ ޕައުޑަރ، ޓިއްކާ މަސާލާ، ތެޔޮ އަޅައިގެން 1 މިނިޓް ބްލެންޑް ކޮށްލާށެވެ. ދެން އޭގެ ތެރެއަށް އޮރެންޖް ކުލައިގެ ކާ ކުލަ ކޮޅެއް އަޅައިގެން އަނެއްކާވެސް 1 މިނިޓް ބްލެންޑް ކޮށްލާށެވެ. މިހާރު މިހިރީ ޓިއްކާ މަޔޮނައިސް ތައްޔާރުވެފައެވެ.\nބަދިގެ 1442 ޝަވަރުމާ ޕިއްޒާ


Nolhivaram Ge Quarantine Uvaalaifi - Vaguthu\nނޮޅިވަރަމްގެ ކަރަންޓީން އުވާލައިފި\nކޮވިޑް-19 ގެ އަލާމާތްތައް ހުރި މީހަކު ހދ.ނޮޅިވަރަމަށް ދަތުރު ކޮށްފައި ވާތީ އެރަށަށް މީހުން އަރައި ފޭބުން މަނާކޮށް ރަށް ކަރަންޓީން ކުރަން ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު އެންގެވި އެންގެވުން ނިމުމަކަށް ގެނެސް އެރަށުގެ ކަރަންޓީން އުވާލައިފިއެވެ.\nއާދީއްތަ ދުވަހު ނޮޅިވަރަމް ކަރަންޓީން ކޮށް ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ ސޮއި ކުރައްވާ ނޮޅިވަރަމް ކައުންސިލަށް ފޮނުވި ލިޔުމުގައި ވަނީ އެރަށް ކަރަންޓީން ކުރީ އެރަށަށް ދަތުރުކޮށްފައިވާ މީހެއްގެ ކިބައިން، ކޮވީޑު 19 އަށް ޝައްކުކުރެވެ ޢަލާމަތްތަކެއް ފެނުމާ ގުޅިގެން، ޞިއްޙީ ގޮތުން އިތުރަށް ބަލަންޖެހޭ ކަންކަން ބެލުމަށް ކަމަށެވެ.\nރޭ މެންދަމު ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ ސޮއި ކުރައްވާ ނޮޅިވަރަމް ކައުންސިލަށް ފޮނުވި ލިޔުމުގައި ވިދާޅުވެފައި ވަނީ ބަލަން ޖެހޭ ކަންކަން ބެލުމަށްފަހު މޮނިޓަރިންގެ ހާލަތު އިތުރަށް ދަމަހައްޓަން ނުފެންނަ ކަމަށް ނިންމާފައިވާ ކަމަށެވެ.\nނޮޅިވަރަމާއި ގުޅިފައިވާ ކޭސްގެ މައުލޫމާތެއް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެއްވާފައެއް ނުވެއެވެ.


Gaanoonaa Hilaafah Hoadhi Hekithakheh'ge Macchah Dhauvaa'eh Nukureveyne: Mahloof - Vaguthu\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު ކަމުގެ ތުހުމަތުގައި ދައުވާ ކުރަން އެންޓި ކޮރަޕްޝަން ކޮމިޝަން (އޭސީސީ) އިން ޕްރޮސެކިއުޓަ ޖެނެރަލް (ޕީޖީ) އޮފީހަށް ފޮނުވީ ގާނޫނާ ޚިލާފަށް ހެކިތަކެއް ހޯދައިގެން ކަމަށާއި އެހެންވެގެން ދައުވާ ފުރިހަމަ ނުކުރެވޭނެ ކަމަށް ޔޫތު މިނިސްޓަރު އަހްމަދު މަހްލޫފް ވިދާޅުވެއްޖެއެވެ.\nޕީޖީ އޮފީހުން މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު މަހްލޫފްގެ މައްސަލައާ ގުޅޭ ގޮތުން ނޫސްވެރިއަކު ސުވާލު ކުރުމުން ޕީޖީ ހުސައިން ޝަމީމް ވިދާޅުވީ އޭގައި ހަމަނުވާ ބައެއް ލިޔެކިއުންތައް ހަމަވުމުން ދައުވާ ކުރުމާ މެދު އޮފީހުން ގޮތެއް ނިންމާނެ ކަމަށެވެ.\nޝަމީމްގެ އެ ވާހަކައާ ގުޅިގެން މަހްލޫފް ކުރެއްވި ޓްވީޓެއްގައި ވިދާޅުވީ، ބުރާސްފަތި ދުވަހު ޕީޖީ އޮފީހުން އޭސީސީއަށް ފޮނުވި ލިޔުމުގައިވާ ގޮތުން ނަމަ، ޖެނުއަރީ މަހު ޑިއުޓީ ޕްރޮސެކިއުޝަން ޕޯޓަލް މެދުވެރިކޮށް އޭނާގެ މައްސަލަ ހުށަހެޅުމުން ތަހުގީގު ކުރަން ޕީޖީން އޭރު އޮތީ އަންގަވާފައި ކަމަށެވެ.\nއޭގެ ފަސް މަސް ދުވަސް ފަހުން މައްސަލަ އޮތް ގޮތަށް އެއްވެސް އިސްލާހެއް ނުގެނެސް ޕީޖީއަށް އޭސީސީއިން މައްސަލަ ފޮނުވުމުން، އެ އިސްލާހު ކުރަން ޕީޖީން އެންގެވީ ކަމަށް މަހްލޫފް ފާހަގަކުރެއްވިއެވެ.\n"ދައުވާ ކުރިޔަސް އަދި ނުކުރިޔަސް އެއީ ގާނޫނާ ޚިލާފަށް ހޯދާފައިވާ ހެކިތަކެއް ކަމުން އަދި ޕީޖީ އެ ވިދާޅުވާ ގޮތަށް ދައުވާ ފުރިހަމަ ވެސް ނުކުރެވޭނެ،" މަހްލޫފް ލިޔުއްވާފައިވެއެވެ.\nމަހްލޫފް ވިދާޅުވީ އޭނާ އެދިވަޑައިގަންނަވަނީ އެ ކަމުގައި ވީ އަވަހަކަށް ގޮތެއް ނިންމައިދިނުމަށް ކަމަށެވެ.\n-24 ޖެނުއަރީ ގައި ޑިއުޓިީ ޕްރޮސެކިއުޝަން ޕޯޓަލް އިން ޕޮލިހުން PG އަށް ހުށައެޅީމަ ތަހުގީގު ފުރިހަމަކުރަން އަންގާފައިވާކަން،PG އިން ACC އަށް ފޮނުވި ސިޓީ އިން ޔަޤީންވޭ\n-ACC އިން އޮތްގޮތަށް PG އަށް ފޮނުވީމަވެސް އެންގީ ފުރިހަމަކުރަން\n-އަޅުގަނޑު އެދެނީ އަވަހަށް ގޮތެއް ނިންމާދިނުމަށް https://t.co/W2dE9wyAte pic.twitter.com/mpSYMWtp8A\n— Ahmed Mahloof (@AhmedMahloof) June 20, 2021\nމި މައްސަލައާ ގުޅިގެން މިހާތަނަށް މަހްލޫފް އެންމެ ބޮޑު ފާޑުވިދާވުމެއް އަމާޒު ކުރީ ވެސް އޭސީސީއަށެވެ. އޭސީސީގެ ރައީސް އައިޝަތު ޝިއުނާއަށް އަމާޒު ކުރައްވާ ވެސް މަހްލޫފް ވަނީ ބަހުގެ ހަމަލާތަކެއް ރައްދު ކުރައްވައިފައެވެ. މި ކަމުގައި ޝިއުނާ އަދި އެއްޗެއް ވިދާޅެއް ނުވެއެވެ.\nއަހްމަދު މަހްލޫފްގެ މައްޗަށް ދެ ދައުވާއެއް ކުރަން އޭސީސީން ވަނީ އެދިފައެވެ. އެއީ ޚިޔާނާތުގެ ކުށުގެ ދައުވާއާއި ދޮގު މައުލޫމާތު ދިން ކަމުގެ ކުށުގެ ދައުވާއެވެ.\nއެސެޓް ރިކަވަރީގެ ރިޔާސީ ކޮމިޝަނުން އެކުލަވާލާފައިވާ ޚިޔާނާތުގެ ފައިސާ ލިބުނު މީހުންގެ ނަންތައް ހިމެނޭ ލިސްޓުގައި މަހްލޫފްގެ ނަން އޮތެވެ. ކުރިން އޭސީސީން އެކުލަވާލި ފައިސާ ލިބުނު މީހުންގެ ލިސްޓުގައި ވެސް މަހްލޫފްގެ ނަން އޮތެވެ.\nމަހްލޫފަށް ދައުވާ ކުރަން ޕީޖީ އޮފީހަށް ފޮނުވުމާ ހަމައިން ވަޒީރު ކަމުން އޭނާ ވަނީ އެކަހެރިކޮށްފައެވެ. އަދި ވަގުތީ ގޮތުން ވުޒާރާ ހިންގެވުން ވަނީ ޓޫރިޒަމް މިނިސްޓަރު ޑރ. އަބްދުﷲ މައުސޫމާއެވެ.\nޖޫން 20, 2021 14:11\nމިއަދު މަހުލޫފައް ތިހެން ބުނެވިއްޖެ ދޯ؟ ކޮން އުސޫލަކުން ހެކި ހޯދައިގެންތޯ ރައީސް ޔާމީން އަށް ހުކުން ކޮށް ޖަލައްލާފަ އެހުރީ؟ އެދުވަހު އުފާ ފާޅުކުރީމެއްނު މަހުލޫފް؟ ދެން މިއަދު ކޮން ޤާނޫނާ ޙިލާފް ހެއްކެކޭ ކިޔާކަށް؟ އެމްޑީޕީ އަށް ވަނީ ސަލާމަތްވާނެ ކަމަށް ހީކޮށްނު ތިފެންނަނީ ބޮޑު މަންޒަރު މަހުލޫފް ގޮވެ މޮޅު އެޖެންޑާ 19. ދެން އެޖެންޑާ 19 އާ އޮޅުލައިގެން ނިދާލާ.\nޖޫން 20, 2021 14:52\nމަހުލޫފް ޔާމީނު ޖަލަށް ލީމަ ކިހާވަރަކަށް އުފާ ފާޅުކުރިންތަ؟ އޭރު އެދައުވާ ކުރީ ކޮންގޮތަކަށް ހޯދި މައުލޫމާތަކަށް އަދި ކޮންކަހަލަ ހެއްކެއްގެ މައްޗަށް ބިނާކޮށްފަތޯ ހުކުމް ކުރީ؟ ފަނޑިޔާރުވެސް ހުރީ ޒާތީ ވެފަ އެދުވަހު މަހުލޫފްއަށް ކަމުނުދޭތޯ އެހުކުމް؟ ދިވެހިރާއްޖޭގެ މުޅި ޖުޑިޝަރީ މުށުތެރެއަށް ލައިގެން އިންސާފުން ބޭރުން އިސްލާމީ ޝަރީއަތާ ޚިލާފަށް ކަންތައް ނިންމަމުން ދިޔަ އިރު ކަލޯވެސް ހުރީ ސަރުކާރުގެ ވަޒީރެއްގެ ގޮތުގައި އެކަމަކުވެސް އޭރު ޗުޕްވެސް ބުނެލަން ނުކެރުނު ކިތަންމެ ރުޅި އަންނަ މީހަކަސް އަދި ކިތަންމެ ދެރަމީހަކަސް މޮޅު މީހެއްކަމުގައި ވިޔަސް އިންސާފުން ބޭރުން ނުހައްގު އަދަބެއް ދެވިގެންދާ ހިނދު އެކަން ކުރަނީ އިންސާފުން ބޭރުންކަން އަދި ޒާތީ ގޮތުންކަން އެގޭއިރު ކޮންމެވެސް އެއްޗެއް ބުނަންވާނެ އަހަރުމެން ނޭދެން ކަލޯއަށްވެސް ގާނޫނުން ބޭރުން ނުހައްގު އަދަބެއް ލިބޭކަށް އެދުވަހު ކަންތައް ޗާޓުން ބޭރުން ކުރަންމުން ގޮންމުށުގެ ބާރު ދެއްކި ދުވަހު އެކަމަށް ތާއީދު ކުރި އިރު ކަލޯވެސް ހިޔެއް ނުކުރާނެ އެގޮތައް ކަލޯއަށްވެސް ކަންތައް ވެދާނެ ކަަމަށް މިއަދު މިއޮތީ އެތަން ކުރިމަތިން ފެންނަން ދެން އެވާހަކަ ދެއްކުމުގެ ބޭނުމެއްވެސް ނެތް\nޖޫން 20, 2021 14:59\nކަލެޢަާއިގެން ދަުވާކުރެވޭނެ ެއްގޮތެއްވެސް ނޯންނާނެ ކޮއްފިއްޔާ ސަރުކަާރު ސޯޓުބެޭލޭނެ ސަ ދޫމު\nޖޫން 20, 2021 16:11\nމަހޭ ބުނާހެން..... ޞަދަޤާތުގެ ގޮތުގައި ލިބޭ ތަކެއްޗާމެދު ދަޢުވާނުކުރެވޭނެ. ލޮލް\nޖޫން 20, 2021 16:36\nސާބަހޭ ފޭކު ޑޮލަރު........\nއެފު ޕީ އައި ޑީ\nޖޫން 20, 2021 18:23\nދޮން ކަލޯ ހާސްވާނެ ކަމެއް ނެތް@ މި ވެރިކަން ނިމޭ އިރު ވެސް އެމްއެމްޕީއާރު ސީ ގެ މައްސަލަ އެއް ނުބަލާނެ@\nޖޫން 20, 2021 18:25\nދަރިލައްވާ ލަވައެއް ކިޔުއްވާލާ.. ހާސްކަނޑާލާ. ކަލޭމެން ނޫނީ ތިބެނީ ވަގުން ވިއްޔާދޯ